Rai: Bible for मत्तीओ नुसावानाम

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## मत्तीओ नुसावानाम

11सुन्तुमदिवाओ दुवाछा, दाउदओ दुवाछा, देकमि ननामछेनओ इवालाम। 2सुन्तुमदिवाआ यङचावाञा पुकमेत्ता, का यङचावाआ सोझामुञा पुक्मेत्ता। सोझामुआ यहुदाञा का खोसाओ निछाचिञा मपुकमेत्ता। 3नङ यहुदाआ तामारदाङका पेरेज का जाराञा मपुकमेत्ता। नङ पेरेजआ हेस्रोनञा पुकमेत्ता। हेस्रोनआ आरामञा पुकमेत्ता4नङ आरामआ अमिनादाबञा पुकमेत्ता, का अमिनादबआ नास्सोनञा पुकमेत्ता, का नास्सोनआ सल्मोनञा पुकमेत्ता। 5नङ सल्मोनआ राहबडाङका बोअजञा पुकमेत्ता, का बोअजआ रूतडाङका ओबेदञा पुकमेत्ता, का ओबेदआ यस्सिञा पुकमेत्ता। 6नङ यस्सिआ दाउदहाङञा पुकमेत्ता।7नङ दाऊदहाङआ उरिवाओ तायामा डाङका नुसानहाङञा पुकमेत्ता। नङ नुसानहाङआ रोओबामञा पुकमेत्ता का रोओबामआ अबियाञा पुकमेत्ता, का अबियाआ आसाफञा पुकमेत्ता। 8नङ आसाफआ योसाफातञा पुकमेत्ता, का योसाफातआ योरामञा पुकमेत्ता का योरामआ ओजियाञा पुकमेत्ता।9नङ ओजियाआ योआथामञा पुकमेत्ता, का योआथामआ आहाजञा पुकमेत्ता, आहाजआ एजेकियाञा पुकमेत्ता। 10नङ एजेकियाआ मनस्सेञा पुकमेत्ता, का मनस्सेआ आमोसञा पुकमेत्ता, का आमोसआ योसियाञा पुकमेत्ता। 11नङ योसियाआ बेबिलोनडा खाटवोन वाइदाडा येकोनिया का मोचिओ निछाचिञा मपुकमेत्ता।12नङ बेबिलोनडा खाटटानचिन नेतलोक येकोनियाआ शालतिएलञा पुकमेत्ता, का शालतिएलआ जरूबाबेलञा पुकमेत्ता। 13नङ जरूबाबेलआ अबिउदञा पुकमेत्ता, का अबिउदआ एलियाकिमञा पुकमेत्ता, का एलियाकिमआ आजोरञा पुकमेत्ता। 14आजोरआ सादोकञा पुकमेत्ता नङ सादोकआ आखिमञा पुकमेत्ता का आखिमआ एलिउदञा पुकमेत्ता।15नङ एलिउदआ एलियाजारञा मपुक्मेत्ता, का एलियाजारआ मत्थानञा पुकमेत्ता का मत्थानआ याकुबञा पुकमेत्ता। 16नङ खोक्खो मरियम डाङका निनामछेन लोवो देकमि पुकतानिन मोचिओ सायापा युसुफञा याकुबआ पुकमेत्ता।

17मुइसाकिया सुन्तुमदिवाडाङका दाउदतारिओ झारा तालाखुकचि साएङलु तालाखुक, का दाउदडाङका बेबिलोनडा खाट्टानचिनओ वाइदातारि साएङलु तालाखुक का बेबिलोनडा मखाटटानचिन डाङका निनामछेनतारि साएङलु तालाखुक मयाआङ।(देकमीओ छावनछा) 18देकमि निनामछेन निनाममुओ छावनछा उइसाकिया लिसा खोसाओ मामा मरियमओ दोतमुवारि युसुफसुत्डा लिसाओ याआङा। मेन खोकोचिओ चियाकला लिमा चोङलो बुसिङका मरियाम वाचोङ साकोडदाङका कोडवातमि लिसाओ याआङा। 19मेन मोसाओ सायापा युसुफ सामयोकमि मना लिसाओ लिहिडा मोचिञा सासापसा खायोकला पुवो कोङ मानमुनि रिपचिडा ङे छित्‌वो राका मुवा।20मेन मुनटोङ खोकोआ ओकोचि दुम मिनला मुयाङसा याआडा,खाङानुम से‌न्मिडा धिवाङ हाएसिओ अकटेट याककेन्छाआ खोकोञा उसओ लोवाकि मागदालेन मपुवा, हेइ ! युसुफ दाऊदओ दुवाछा, आमतायामा मरियमञा खानासुत्डा बाटमाञा मानकुमाकात्दे, देनालो खोक्को मोचिओ खापुपडा लिमानु, खोनिन वाचोङ साकोङ डाङकाओङे लिमानु। 21नङ मोचिआ अकपाङ दुवाछा पुकवोङ, का खानाआ खोनिनओ नुङ देकमि तयुङवोङ, देनालो खोनिनआ आनओ मनाचिञा मोकोचिओ हुमुकवाडाङका फाखालाम मुमा लिवोङ।22यामाङदाङका धिवाङ हाएसिआ चेवानिनओ इदुम लाटला लिने लोवाकि ओकोचि झारा लिमा ताओ मए, 23“खाङानुम दिलिसा कोङवातमि लिवोङ का अकपाङ सावाछा पुक्वोङ का मोकोचिआ खोनिनओ नुङ इआनकाकनिन मयुङवोङ खाक्को तुपयुङ ए, निनाम्मु आनकानका सुत्डा।“24२४ हान युसुफ इपमादाङका पोक्तु का धिवाङ हाएसिओ याककेनछाआ मोचिञा मलोवा खुवातनि मुवा, का चितायामाञा हाङपाङओया मबाट्टु। 25२५ का खोकोआ दुवाछा मानपुकमेत्इनलोक तारि, मोकोसुत्डा चियाकला मानमु, नङ मोचिआ खोनिनओ नुङ देकमि मयुङसा।

2(माङवुङतायामिचिओ एलोकछा देकमिसुत्दा धितमाला)1हान हेरोदहाङओ वाइदाडा यहुदियाओ बेतलेहेमडा देकमि पुकमालिहिडा खाङानुम नामलुखा डाङका माङबुङतायामिचि यरूशलेमडा मबाना, का मयिङा 2यहुदिचिओ हेनकोपहाङ लिसाकि पुकतानचिनओ खोनिन खाडा लिमानु ? देनानो आनकानआ खोनिनओ साङगेनमा नामलोनलिपा टोकतोम का खाटोक्मा ताओ याइनका । 3मेन मुनटोङ हेरोदआ ओको एना हाले. मोचि अकनिया यरूशलेमओ झारापाङडा डोमोसाङ थासा।4मन्कि खोचिआ झारा बुसिवा बुबमिचि हाङछामिओ यङवानमिचि दुवाकि “निनामछेनओ पुकछावन खाडा लिवो ए ? लोनि मखासेन्ता । 5मोकोचिआ खोचिञा मलोवा, यहुदियाओ वेतलेहमडा देनालो यामाङदाङका छाप्तानचिनओ याआङ, 6नङ एइ! बेतलेहेम यहुदाओ लुङवाङ, खाना खाउङे माइआ यहुदाओ नामसोङमिचिओ हुपडा खाउङे चोङलोछे चुप्पाङ तमान्नुङ, देनादि खानाङका अकपाङ नामसोङमि लोननि बान्वोङ, खोकोआ उडमनाचि इश्रायलओ रात्कोप् मचुवोङ।7हाले हेरोदआ मोचि माङबुङतायामिचिञा उकखामडा बुत्‌ताकि मोकोचिसुत्डा साङगेनमा दाराओ वाइदा नुलोकनिन खासेनताकि सिनला मुलुवा । 8नङ खोकोआ मोकोचिञा बेतलेहेमडा उसओ लोवाकि मछुत्ता ‘खाराने का चुप्पाङ एलोकछाओ छापछोङडा लामाकि नुलोकनिन सिनला मुवाने। का मुनटोङ अतोकवोङ हाले अङकाञा यङखान मुए का अङका छाङ खाराकि खाडकामेत मुवोङा।9हाले हाङओ इङइवा एनाकि मोकोचि मखारा का खाङानुम खाक्को साङगेन्‌मा मोकोचिआ खुसिहोनडा टोक्ताओ मयाआङा मोचि चुप्पाङ एलोकछा लिसाओ खामडा मानताबानइन्लोक मोको मोकोचिओ बुसि बुसि मवाडा, का मोडाङे नान्ता। 10मुनटोङ मोकोचिआ मोसाङगेनमा मटोक्ता, हाले मोकोचि उनखामा वाया लिसाकि छेमा मकारा।11नङ खिमहुड्डा वाङाकि मोकोचिआ चुप्पाङ एलोकछाञा उमा मरियमओ अकनिनडा मटोक्ता, का डुङताकि खोनिनञा सायालोड मचुवा, मन्कि आनओ छेम्बिखोब होङाकि खोनिनञा सोना, खेओङ, नाम्मुवाओ छुकसिवा मरिपेनता। 12नङ “हेरोद‌ओडा लासाकि मानखातदावानुम” लोवो सेन्मिडा निनामदुम तोक्ताकि मोकोचि निलाम लिसाकि आनओ सिङवाङडा मखारा।(मिश्र लुङवाङडा) 13हान मोकोचि मखारा नेतलोक, खाङानुम धिवाङ हाएसिओ अकटेट याककेन्‌छाआ सेन्मिडा युसुफओया दातलुवाकि उसओ मलोवा, “पोक्तानुम, चुप्पाङ एलोकछा का उमामाञा अकनिनडा लोकनि मिश्र लुङवाङडा फुङनिलेवानुम का खानाञा अङकाआ मानलोइन्लोकतारि मोडाङे युङानुम। सुन्दुम हेरोदआ चुप्पाङ एलोकछाञा युनलामेत्मा लामवोङ।“ 14मन्कि मोचि पोकताकि चुप्पाङ एलोकछा का उमामाञा खाखुतडाङे अकनिनडा लोक्तुकि मिश्र सिङवाङडा खातनिलेवा, 15का हेरोदओ सुवालोङ मानलिसइनलोक तारि मोडाङे मयुङा, हे यामाङडाङका धिवाङ हाएसिआ चेवानिनओ इदुम लातला लिने तामिनतुप अङकाआ आनओ दुवाछाञा मिश्र लुडवाङडाङका बुत्तुङ।16हाले माङबुङतायामिदाङका लुलेन छाकछेन्ताओ सिनला तोक्तुकि हेरोद धिमाइसुङकारा, का माङबुङतायामिचिदाङका खाक्को वाइदा नुलोक नुलोक सिनला लुवाको मयाआङा मोखुवात्नि बेतलेहेम का मोको चोमसिनखाडा लिसाओ हवादोङ का मोडाङका हयुनिओ झारा एलोकछाचिञा सेतसि मुलुवा।17मोबेन यर्मिया यामाङदाङका उसओ लोनि चेवानचिनओ इतुम लात्‌ला लिसा । 18रामाडा अकटेट साङला एनानचिन, धिखापयु का तुकहुयु। राहेल आनछाचिओ निकि खावाओ, मोकोचि ममाननुङ लोवाकि मोचि नुसानसाङ लिमा मकाङनिन।(मिश्र लुङवाङडाङका लासाकि ताओ)

19, हाले हेरोद मसुवा नेतलोक खाङानुम मिश्रडा अकटेट धिवाङ हाएसिओ अक्टेट याक्‌केनछा सेन्मिडा युसुफओया मदारा, 20का उसओ मलोवा, “चुप्पाङ एलोकछा का उमामाञा अकनिनडा लोकनि पुलोन्टाकि इस्रायलओ सिङवाङडा खारानुम देनालो खोक्कोआ चुप्पाङ एलोकछाओ हाङमाङ लोकसि लामलुकताङा , मोचि सुनिचियाओ मयाआङ। 21मन्कि पुलोन्ताकि चुप्पाङ एलोकछा का उमामाञा अकनिनडा टाटनि इस्राएलओ सिङवाङडा मबाना।22मेन यहुदियाडा उपापा हेरोदओ खामडा अर्खिलाउस हाङमुयाङनि युङसाओ मयाआङ लोवो एनुकि खोचि मोडा खातसि कुमाकारू का सेनमिडा इछामसु तोकताकि गालिलओ खाउडे चुकटेनडा मखारा, 23नङ बानाकि मोचि नासरत लोवो तालावाङडा मयुङा, मुइसाकिया यामाङदाङका चेवानचिनओ इदुम लातला लिसा “खोनिन नासरि मलोवोन।“

3(युहन्ना का मोचिओ सावानाम)

1हान मोङे मुयाकलाडा हङसानवा पुवो युहन्नाआ यहुदियाओ खोक्लिडा मुसओ यिङयाङसा रूमरङ मुयाङसा मता 2“अछुङमिन मुवानुम देनालो सारूङगाओ हाङहोन चुकडा ताओ याआङ।

3देनालो खोचि खोक्कोङे मए खोक्कोओ छापछोङडा यसैया यामाङदाङका उसओ लोवानचिनओ याआङ, खोक्लिडा अकपाङ पातमिओ डोसाङला, धिवाङ हाएसिओ लाम छुमचुम मुलुत्तानुम, खोनिनओ लामचि सेलुवा मुवानुम”4४ युहन्नाओ आनओ हुमवो टिटखान् देङकोङथिओ मुआओ याआडा, का मोचिओ छुमायुडा होःवाओ बुकरिम याआङा का मोचिओ चामासेसि युइ का खोकलि सुइले‌म्पिवा याआडा। 5हान यरूशलेम का झारा यहुदिया, का इताङकुओ चुवाङयोवाओ लुडवाङओ झारा मनाचि मोचिओया मखारा 6का आनओ हुमुकवाओ सिनलेसाङ लियाङसा इताङकु होङकुडा मोचिदाङका हङसानवा मतारा।7मेन मोचिआ फरिसिचि का सदुकिखपडा बद्धेकापाङ मोचिओ हङसानवाडा बाननि युङसाओ टोक्तुकि मोकोचिञा मलोवा, ‘हेइ! पुछापओ आङखेपच्यो बानसिलुवाओ माइसुङदाङका फुङसिञा साङआ खानाचिञा चानचुवारि पुवा? 9ओसुन्दुम अछुङमिन ठाटलो सिवा सिमेत्तानुम। 8नङ सन्तुमदिवा ङे आनपापा लिमानु लोवो हाङपोहाङडा मिनला मानमुदे। देनालो अङका खानाचिञा लोङा, निनाम्‌मुआ मोचि लुङटाक्‌डाङका सुन्तुमदिवाओ निकि आङखेप ठानठुक मुमा रूमानु।10नङ हानदेङे सुङत्ताङओ भेनडा बान्‌थुक डोराओ याआङ। ओसुन्दुम खान्नोमा सिवा मानपाकवो उकताउक सुङताङ हेकनि तेइसिन् का मिडा केसिन्। 11अङका लो ना खानाचिञा अछुङमिनओ निकि हडसानवा पुडा,अङका नेतलोक तावो अङका चोङलो फाननु रूमरूहाङ लिमानु, खोक्कोओ लाङसुप खुनवो मुरुओ अङका मान्याकदोङ, खोनिनआ खानाचिञा वाचोङ साकोङ का मिआ हडसानवा पुमा लिवोङ। 12खोनिनओ ठापमावा अछुकडा याआङ का खोनिनआ आनओ खालङ लाटलकनिन वाचोङ मेत्मा लिवोङ, नङ आनओ छुमाचा चालुपडा दुमा लिवोङ, मेन या‌ङ्खुञा लो सानलेपओ मिडा लेतमा लिवोङ।(देकमिओ हङसानवा)

13हाले देकमि गालिलडाङका युहन्नाओया मोचिङका हडसानवा तातसिञा बानानिन। 14मेन युहन्नाआ उसओ यिङाकि खोनिनञा मनान्तु “अङकाआ हेनाक खानानिनडाङका हङसानवा तातमा चाखाम याआङ, का दि खानानिन अङकाओया बानमा लिवो?’ 15मेन देकमिआ मोचिञा लोवानिन, हान्दे मुसओङे लिमा पुवानुम। देनालो मुइसाकिया ङे आनकानकाआ झारा साम्योकमिला लाटला मुमाडोटलुक। मोबेन मोचिआ खोनिनञा देङहुतला मचुवा।16मन्कि देकमि हङसानवा तारूकि हालेडे चाःवाङका धानि लोन्तानिन, का खाङानुम सारूङगा खोनिन्‌ओ निकि होङतु, का खोनिन्‌आ निनाम्‌मुओ साकोङञा सोनावा मुसओ धायाङसा मुवानिनओ नङ हाङपाङ धानि बान्‌याङसा मुवानिनओ टोकतानिन। 17नङ खाङानुम सारूङगाङका अक्टेट उसओ छामसु लिसा, “खोचि अङकाओ सोम्पोवा सावाछा मए, खोक्को सुत्दा अङका वाया याकड़ा।“

4(खेरेकलाडा देकमिओ सुको)1हाले सुलावाडाङका सुको लिसिञा देकमि साकोङ दाङका खेरेक्‌लाडा खाटटानचिनि। 2मन्कि लुकि लेन का लुकि खाखुत् मानचायाक युङनिचिया नेतलोक खोनिन साकारङानिन। 3नङ सुको मुवोआ खोनिन्‌ओया बानाकि यिङा, “खोनालो खानानिन निनाम्‌मुओ दुवाछा लिमानु लो मोचि लुङटाकचि पेम्पाक लिने यिङाकि इङइवा पुवाने 4मेन खोनिनआ लायडला पुवाकि लोवानिन, “उसओ छापतानचिनओ याआङ, चामासेसिआ ओन माआङ मेन, निनाममुओ डोडाङका लोन्ताओ उकताउक इदुमआ लेलुक।“5हाले सुलावाआ खोनिनञा वाचोङ तालावाङडा खाट्टुकि माङखिमओ खिमचोमडा युङसा, 6खोनिनञा यिङा, “खानानिन निनाम्‌मुओ दुवाछा लिमानु लो, ओडाङका ह्युनि छुकधासाने, देनालो उसओ छापतानचिनओ याआङ।

खोनिनआ खानानिन्‌ओ छापछोङडा याकेन्छाचिञा मुप्मेतवोङ का मोकोचिआ खानानिन्‌ञा छुक छुकडा मथेन्वोङ, माआडलो खानानिनओ लाङ लुङटाकडा दामवोङ।7देकमिआ मोसाञा यिङानिन, लादेङ उसओ छाप्तानचिनओ याआङ खानाआ धिवाङ हाएसि आन्‌ओ निनाम्‌मुओ सुको मानमुए।“ 8लादेङ सुलावाआ खोनिनञा अकटेट् टोप्पो भुरूडा खाट्टुकि बुलुहुतओ झारा लुङवाङ का मोचिओ सानुत्साया खोनिनञा खाङमेत्तु। 9का खोनिनञा लोवा, “खानानिन्‌ ङुङताकि अङकाञा सायालोङ मुवानिन लो, मोचि झारा यामतोक अङका खानानिन्‌ञा पुवोङा।“10हाले देकमिआ मोसाञा यिङानिन, हेइ! बोन्छोलोक यासोतनि खारे देनालो उसओ छाप्तानचिनओ याआङ, खानाआ धिवाङ हाएसि आन्‌ओ निनाम्‌मुञा सायालोङ मुमा, नङ खोनिनओ ओन रोपधाममा।“ 11हाले सुलावाआ खोनिनञा छिरू का खाङानुम सारूङ याक्‌केनछाचिआ बानाकि खोनिन्‌ओ मरोपधामता ।12युहन्ना छेक्‌खाडा डोरा लोवो एनाकि देकमि गालिल्लिप्पा खारानिन। 13नङ नासरत छिराकि खोनिन जुब्लुन् का नाप्तालिओ हाखासिनडा, वाइखाओ चुकडा लिसाओ कर्फनहुमडा बानाकि युङानिन,14का उसओ लोवो यशैया यामाङदाङका चेवानचिनओ इदुम लाटला लिसाः 15“इताङकु हयाधेत् साजुमाओ वाचुकखाडा लिसाओ जब्लुनओ लुङवाङ, का नपतालिओ लुङवाङ निसामचिओ गालिल, 16खाचङडा युङाओ मनाचिआ एकटेट धिटोप्पो छोङ मटोक्ता का सुवालोङओ लुङवाङ का लाछामि ह्युनि याकखामिचिओ निकि, अकटेट छोङ पुकदुलोन् लिसा17मोवाइ डाङका देकमिआ रूमरङ मुयाङसा यिङसि लुवानिन, ‘अछङमिन मुवानुम। देनालो सारूङगाओ हाङहोन चुकडा ताबानाओ याआङ।“देकमिओ बुसि खेन्‌माछाचि

18मन्कि गालिल साजुमाओ चुकड़ा बिनियुङमा लिहिडा खोनिनआ पत्रुस लोवो शिमोन का मोसाओ बुबु अन्द्रियास हवापाङञा साजुमाडा चङखावेत फेम्याङसा चुवाओ टोकतानिन देनालो मोकोचि वेत्‌काबा मयाआङा। 19खोनिनआ मोकोचिञा यिङानिन, “अङकाओ देङसि बाने, अङका खानाचिञा मनाचिओ वेत्‌काबा मेत्वोङा।“ 20हाले मोयोकदाङे चङखावेत छिरूकि मोकोचि खोनिनओ देङसि मखारा।21मोडाङका खाराकि खोनिन्‌ निचि हवापाङ निछाक जब्दिओ सावाछा याकुब का अनिछा युहन्नाञा मोकोचिओ पापा जब्दिसुत्डा चाःवासिडा मोकोचिओ चङखावेत बोपयाङसा मुवाओ मटोक्ता, का खोनिन्‌आ मोकोचिञा बुत्तानिन। 22हाले मोटोङडाङे चाःवासि का खोकोचिओ पापाञा छिरूकि मोको खोनिन्‌ओ देङसि मवाङा।23मन्कि देकमि मोकोचिओ यायोकखिमचिडा चिन्‌लुयाङसा का हाडहोनओ सावानाम रूमरङ मुयाङसा का मनाचिडा लिसाओ उक्ताउक माइओ सारिवा का पोकमिक रूपरूवारि नुसङ मेत्याडसा झारा गालिल भेप्लो कोन्तानिन। 24नङ खोनिन्‌ओ रुङारि सिरिया भेप्लो फेयानचिन, का झारा तुककाबाचि, योम्मु का औला माइओ तुकलाआ पामतानचिनओ मामाङसुखा वाङाओ का तेममामाङ लुवाओ, धासारिमा लिसावोचिञा मोकोचिआ खोनिनओया मबाट्टु, का खोनिन्आ मोकोचित्रा नुसङ मेत्तानिन। 25मन्कि गालिल, डिकापोलिस, यरूशलेम यहुदिया का इताङकु ह्याधेत्दाङकाओ टोप्पो टोप्पो मुक्लाचि खोनिन्‌ओ देङसि मवाङा ।

5(भुरूओ सालाम्यङ)

1मन्कि मुक्लाञा टोक्ताकि खोनिन भुरूडा वाङानिन, का खोनिन युङानिन नेतलोक खेनमाछाचि खोनिनओया मबाना। 2नङ खोनिन्‌आ उसओ लोयाङसा चिन्लुवानिन ।

3सायोकमि साकोङडा चखयङ लिवोचि देनालो सारूङगाओ हाङहोन मोकोचिओ ङे मए।

4सायोकमि मिनराक मुवोचि, देनालो मोकोचिआ नुटाङखोङ मतोक्‌वोङ।5सायोकमि नोःअ लिवोचि, देनालो माकोचिआ हेन्खामाओ कोपरू मतोक्वोङ।

6सायोकमि सामयोमिकलाओ निकि साकारङवो नङ वा‌त्तिमवोचि देनालो मोकोचि पाकचासाङ मलिवोङ।

7सायोकमि पुनोतमिचि देनालो मोकोचिआ पुनोत मतोक्‌वोङ। 8सायोकमि साकोङडा वाचोङ लिवोचि, देनालो मोकोचिआ निनाम्‌मुञा मटोकवोङ।9सायोकमि तोङमालाम मेत्‌काबाचि देनालो मोको निनाममुओ दुवाछा मदारावोङ।

10सायोकमि सामयोमिकलाओ निकि दाखावो देनालो सारूङगाओ हाङहोन मोकोचिओङे मए।11सायोकमि अए खानाचि मुन्टोङ मनाचिआ खानाचित्रा अङकाओ निकि उतनुङ मचुवोङ का ठिनमासि मचुवोङ का उकताउक माइओ उवाक दुम खानाचिओ उसादाकडा मचेपवोङ। 12हाले छेमाकारानुम का बदधेका वाया लिसानुम देनालो सारूङगाडा खानाचिओ उनमाला टोप्पो मलिवोङ। देनालो उइसाकिया ङे खानाचि चोङलो बुदाओ यामाङचिञा मोकोआ ठिनमासि मचुवाङसाङ।13खानाचि हेन्खामाओ युम अए, मेन युमओ दुत्छुप् खारालो मोको दिआ युमयि मेत्वो? मोको ना केमान का मनाओ लाङआ नेपमा लेटका हाउसो दिच ओकओ नुनिन् । 14खानाचि बुलुहुत्‌ओ छोङ मए। भुरूचोमओ तालावाङ ओट्नि खाक्को कुम्‌मा रूनिन् ।15मनाचिआ ओपमि ओङसाकि पादुकयुनि ना माआङ, मेन् ओपमियुङ धानि मयुङलुक। का खिमडा युङवो झाराओ निकि मोको छोक। 16मुइसाकिया ङे खानाचिओ छोङ मनाचिओ बुसितडा छोक्ने का मोकोचिआ खानाचिओ नुओक मखाङने, का सारूङगाडा युङमानुवो खानाचिओ पापाओ धिनुमसङ मचुने।17अडका खापला हे यामाङचिञा असाहोकमा ताओ लोवो मा‌न्मित्दे, असाहोकमा माआङ मेन् लाटला चुमा अङका बानुङ। 18देनालो अङका खानाचिञा नुच्चुङ लोङा, मुनटोङतारि सारूङगा का हेन्खामा छित्दाकि खा‌तनिन मोबेन तारि झारा दुम लाटला मानलिसइनलोक खाउङे माइआ खापलाङका अकटेट् रिसाम हे अकटेट लुप छितदाकि खातवोनिन।20ओसुन्दुम खोक्कोआ मोचि चुप्पो चोङलो छाङ चुप्पो इङइवाखपडा अकटेट फेङकेत मुउने का मनाचिञा मुसओ मुसि चिनलुउने, सारूङगाओ हाङहोनडा मोको झारा चोङलो चुप्पाङ मदारावोन। 19देनालो अङका खानाचिञा यिङङा, खानाचिओ सामयोक काचि यङवानमि का फरिसि चोङलो बदधे मानलि लो खानाचि खाउङे रिदुमआ सारूङगाओ हाङहोनडा अवाङवोनिन ।माइसुङ नङ पोकसेत्सु

21खानाचिआ एनाओ अयाआङ आसुङ दुमुओचिआ उसओ लोवानचिनओ मयाआडा ‘पोकसेतसु मानमुदे, का खोक्कोआ पोकसेतसु मुयाक, मोको सान्नोसानओ मुरू लिवोङ। 22मेन अङका खानाचिञा यिङङा, खोक्कोछाङ आन्‌ओ निछाक्सुत्डा माइसुङ कारूने, मोको सान्नोसानओ मुरु लिवोङ, का खोक्कोआ आन्ओ निछाकआ हेइ! मोपथुपा यिङलो मोको धियायोकओ मुरू लिवोङ का खोक्लोआ खाना बोयोङ लोउने मोको खामारेन्‌ओ मिओ मुरु लिवोङ।‘23ओसुन्दुम खानाआ बुब्दुलुङ खाडा आनओ रिपेन्छेम पुहिडा आमउसादाकडा आमनिछाओ कोङडा दिच् याआङ लोनि खानाञा मुकसिन् लिसालो 24मोङे बुब्दुलुङखाओ बुसित् आमरिपेन्छेम छिरानुम का लामवाङानुम। बुसि आनओ निछाकनिन तोङमाला मुए, मोदाङका बानाकि आन्‌ओ रिपेन्छेम पुवानुम।25आमनो पारिमु सुत्दा लामडा ङे लिहिडा हाले तोङमाला मुनिलेउए। माआङलो खिमुवाआ खानाञा खाचुमिओ छुकडा का खाचुमिआ खारूखामिओ पाङखुनडा पुवोङ का खाना छे‌क्खिम्‌डा तडोट्वोङ। 26अङका खानाचिञा नुच्चुङ लोङा, खानाआ थेन्यु याङ मानछोनइनलोक खाना मोडाङका खाउडे सुम्तुम्आ तफुकुत्वोनिन।27खानाआ मुसओ लोवाओ एनाओ तयाआङ ‘खानाआ राकयाङला मानमुदे।“ 28मेन अङका खानाआ लोङा, खोक्कोआ नितायामाञा उवाक मिनमासाआ खाडलुक् मोसाआ बुसिङकाडे उकोङडा राकयाङला चुनिचियाओ नु।29खोनालो आमचुप्चु मुकआ खानाञा साकबाय मुलुत्वो मेत्याक लो मोसाञा लात्तुकि केनिपुवानुम। देनालो खानाओ झारा साएमपोक खामारेन्टेनडा केमान चोङलो हेनाक आमयामपोकचि खपडा अकटेट युन्ला लिमा आमनो निकि नुनोतमि नु। 30खानाओ अकटेट छुकआ खानाञा साक्‌बाय चुलुक्लो मोसाञा हेक्ताकि केनिपुए। देनालो खानाओ झारा साएम्पोक खामारेनडा खात्‌मा चोङलो ना आमयामपोकखपडा अकटेट युनला लिमा खानाओ निकि दुकनुवा याआङ।31नङ उसओ छाङ लोवानचिनओ याआङ हे खोक्कोआ आन्‌ओ तायामाञा लेतमाला चुलुक् मोसाआ खोसाञा लेटमाछाप छापनि पुने।“ 32मेन अङका खानाचिञा लोङा खोक्कोआ आनओ तायामाञा राकयाङलाओ सुन्दुम लेटका लेटमाला चुउने खोसाञा मोसाआ राकयाङमा मेत्लुक का खोक्कोआ लेटमाला मुवाओ सुत्डा सायाकाम्मु चुउने मोसाआ राकयाङला मुवोङ।33लादेन खानाचिआ एनाओ अयाआङ, हे आसुङ वाइदाओचिञा उसओ लोवानचिनओ याआडा, खाना हाङपाङआ सोज्जे सिस्वदुम मानचादे, मेन, निनाम्‌मुओ निकि आन्‌ओ यङचकला लाटला मुए। 34मेन अङका खानाञा लोङा, “सिस्वदुम देमखा छाङ मान्‌चादे। मान्ना सारूङगाओ नुङडा देनादि मोको निनाम्मुओ धिनारोम्खा ए ॥। 35मानना हेन्खामाओ देनादि मोको खोनिन्‌ओ लाङटक ए। मान्ना यरूशलेमओ देनादि मोको धिहेन्कोपहाङओ तालावाङ ए।36मानना आनओ टाङओ सिस्वदुम चोए, देनादि खाना अकटेट टाङमुवाआ ओमचुक हे माक्‌चुक् मेत्मा तरूनिन। 37मेन खानाचिओ दुम ओलाक “ए लो ए” “माआङ लो माआङ” लिने। नङ ओको चोडलो बद्धे लो सुलावा डाङकाओ ए।दुकमेत्

38खानाचिआ एनाओ अयाआङ उसओ लोवानचिनओ याआडा, मकओ बारालाडा मक, का कुङओ बारालाडा कुङ। 39मेन अङका खानाचिञा लोलुकङा, “बोन्छोलोकओ सात्‌मासनात् मानमुदानुम। खोक्कोआ आमनो चुप्चु ङामसिडा फेक्लुक, मोसाञा हाउसो छाङ हुङनि पुवानुम ।40खोनालो साङ मनाआ खियुमा मुवाकि आमलोक्छुम तात्‌वो ओलुङसु चुलुक लो मोसाञा आमवोप्छुम छाङ पुनिलेउए। 41नङ खोनालो साङआ खानाञा केङवा लाम्‌तारि राकामाल्ला खाट्‌लो खोकोसुत्डा असाङमुलाम खारानुम। 42खाना सुत्दा दोतकामिञा पुवानुम, का खाना सुत्दा नाक ता‌तमिचिञा डेङ मानहुङदे।सोम नङ सेङवा सुङसेन

43खानाचिआ एनाओ अयाआङ उसओ लोवानचिनओ याआडा, आमनो डाकनिआ सोम मुवानुम का आमनुकसाञा चिमाकारानुम । 44मेन् अङका खानाचिञा लोङा आनओ नुकसाचिञा सोम् मुवानुम, नङ खानाचिञा ठिनमासि मुकाबाचिओ निकि सोमफोङला मुवानुम। 45का खानाचि खानाचिओ सारूङगाओ पापाओ आङखेप लिसि अरूवोङ। देनालो खोनिन्‌ बोन्छोलोक का सामनोमि हवाङेओ निकि नामपाकमानु, का सामयोकमि का हुमुकवामि हवाधानि नावाचा पुमानु।46देनालो खानाचिसुत्डा सोममुकाबाचिञा ओन सोम अचुलुक, लो खानाचिञा दि उनमाला याआङ? दि छोनलुङ दुकाबाचिआ छाङ मुसओ ङे मुनिन् कि ? 47नङ खानाचिआ आनओ बुबु-निछाञा ओन् सायालोङ अमु लो दि निरङचिआ छाङ मुइसाङे मचुनिन कि ? 48ओसुन्दुम देतनि खानाचिओ सारूङगाओ पापा सेनलेन लिमानु खुवातनि खानाचि छाङ सेनलेन लिसानुम।

6रिपचिओ पुनोत्

1चानचुप युङानुम खानाचि मनाचिआ मखाङने लोवो सुन्दुमआ साम्यो मुसानमु मानमुदानुम। माआङलो सारूङगाओ पापाङका खानाचिञा दिच उनमाला तोङवोनिन। 2ओसुन्दुम मुन्टोङ खाना साम्यो मुसानमु तमुलुकु, हाले आनओ बुसित साङतुक मानसाङदानुम, देतनि एङलामिचिआ यायोकखिमचि का चुप्लामचिडा मनाचिदाङका वालानला तोक्‌सिञा मचुलुक। अङका खानाचिञा नुच्चुङ लोङा, मोकोचिआ आनओ उनमाला तोकनिचियाओ मलि।3मेन मुनटोड खानाचि पुनोत्याक नुनोक तचुलुक आमचुप्चु छुकआ मुवाओ बेडसुछुकआ सिन्ला मान्तोकने । 4आम्पुनोत्याक नुनोक रिपचिडा लिने का रिपचिडा टोकवो आमपापाआ खानाआ उन्‌माला पुमा लिवोङ।रिपचि सोमफोङला

5नङ मुनटोङ खाना सोमफोङला तमुलुक, मोबेन एङलामिचि इसा मानलिदानुम देनादि मोकोचि यायोकखिमचि का चुपलामओ केङकुडा मनाचिआ मटोकने लोनि एवाकि सोमफोङला मुमा राका मचुलुक्। अङका खानाचिञा नुच्चुङ लोलुकङा मोकोचिआ आनओ उन्माला तोकनिचियाओ मलि। 6मेन खाना मुनटोङ सोमफोङला तचुलुक् मोवाइदा आनओ हुड्डा युङखाडा वाङानुम का लापतिखोम छेक्ताकि रिपचिडा युङाओ आमपापाञा सोमफोङला मुवानुम, का रिपचिडा टोकवो आमपापाआ खानाञा उनमाला पुमा लिवोङ। 7मेन् सोमफोङला मुहिडा निरङचि इसा सित्नाम फिचिदुम मान्‌मुदानुम। देनालो पाराकि चेपहिडा मोकोचिओ एनसु लियाक लोवो मोकोचि मिनला अचुलुक।8ओसुन्दुम मोकोचि ओटनि मानलिदानुम। देनालो खानाचिआ खोनिन सुत्डा दोतसि चोङलो बुसिङकाङे खानाचिञा खाउ खाउ याक्कओ चाखाम याआङ मोको खानाचिओ पापा लेमानु।

(हाएसिओ सोमफोङला)

9मेन् खानाचि उइसाकिया सोम्‌फोङला मुवानुम। हेइ! आनकानओ सारूङ्‌गाडा युङवो पापा खानानिन्‌ओ नुङ वाचोङ मुविन्ने।

10खानानिनओ हेन्‌कोप बानने। खानानिन्‌ओ मिन्‌मासा सारुगाड़ा इसा ओको हेन्खामाडा लाटला लिने।11आनकाओ लेनलकनिओ चामासेसि आइ आन्‌कान्‌ञा पुवाने।

12नङ् आन्‌कानओ हआदोङ नुनाम्‌लानुत् मुवाने, देतनि आन्‌कानआ छाङ आन्‌ओ हआदोङमिचिञा नुनाम्‌लानुत् मुवाओ याइन्का।

13आन्‌कान्ञा सुकोडा मान्बाट्‌दाने, मेन् सुलावा दाङका खापचुप्ताने। देनालो हेन्‌कोप सायराङ नङ धिनुमसङ खानानिन‌ओ ङे मए, आमिन् ।14देनादि खानाचिआ मनाचिओ हआदोङ नुनामलानुत अमुवालो खानाचिओ सारूङगाओ पापाआ छाङ खानाचिञा नुनामलानुत मुमा लिवोङ। 15मेन खानाचिआ मनाचिओ खायोक नुनामलानुत अमानमु लो ना आमपापाआ खानाचिओ खायोक नुनामलानुत मुमा लिवोनिन ।मानचायाकला 16मुनटोङ खानाचि मान्चायाकला अयुङलुक् मोबेन एङलामिचि इसा सुसुममि ङालुङ मान्‌खाङमेतदानुम। देनादि मनाचिञा मानचायाकला युङाओ खाङमेत्माञा मोकोचि आनओ ङालुङ मरोङ। अङका खानाचिआ नुच्चुङ लोलुकङा मोकोचिआ मोसाओ उनमाला तोकनिचियाओ मलि। 17मेन खाना लो मानचायाकला युङहिडा आनओ टाङडा आःवा सोप्तानुम, का आनओ ङालुङ वासुवानुम 18नङ खाना मानचायाकला युङाओ मनाचिआ माआङ, मेन रिपचिडा लिवो आमपापाआ खातोक्ने का रिपचिडा टोक्मानुवो आमपापाआ खानाञा उनमाला पुमा लिवोङ।नुच्चुङ खाबालुङ

19आनओ निकि हेन्खामाडा खाबालुङ मानभुङदामा, खाडडा भेवा का याइआ युनला मेत्लुक् नङ खाडडा खुसावाचिआ केराकि मखु। 20मेन् आनओ निकि सारूङगाडा खाबालुङ भुङतानुम, खाडडा भेवा हे याइआ युनला मेत्निन नङ खुसावाआ छाङ खुनिन् । 21सुन्दुम खाडा आमखाबालुङ नुयाक मोडा आमकोङ छाङ लिवोङ।उपमि का खाचङ

22साएमपोकओ छोङ अमुक ए। ओसुन्दुम खोनालो आममुक वाचोङ मयाआङ लो आमनो झारा साएमपोक उपमि लिवोङ। 23मेन आममुक उवाक मयाआङ लो आमनो झारा साएमपोक खाचङ लिवोङ। ओसुन्दुम खानाडा लिसाओ उपमि ओलाक खाचङ लिसालो, मोको कुइयामा खासओ हुपरूवा लिवोङ। 24साङआ छाङ हवा नामसोङमिओ रोपधाममा रुनिन् देनालो मोसाआ अक्पाडञा चिमा नङ हाउसोञा सोम मुवोङ। हेना मोको अकपाङ सुत्डा खेपवोन का हाउसोञा मोसाआ पायोक्वा इखिप्वोङ। खानाचिआ निनाम्‌मु का खाबालुङ हवाटेट्‌ओ याङसुवारि मुमा अरूनिन्।25ओसुन्दुम अङका खानाचिञा लोलुकङा आन‌कान दि चासुङने हे दि दुङउने लोनि आन्‌ओ हाङमाङओ निकि का आनओ साएमपोकओ निकि दि हुमसुङने लोनि मिनराक मान्‌मुदानुम। दि हाङमाङ चामासेसि चोङलो का पोक टिटखान् चोङलो नुए माआङ? 26नामचोकओ छोङवाचिञा खाङानुम मोकोचिआ मानना चासुम मतेम् मानना चासुम महेक। मान चालुपडा मकोप, मेन खानाचिओ सारूङगाओ पापाआ मोकोचिञा सुकमानु। दि खानाचि मोको चोङलो बदधे नुए अमाआङ।27नङ खानाचिहुपडा साङआ ओलाक मिनराक मुवाकि आनओ साएमपोकडा अकछुक् तेप्मा अरू? 28मन्कि टिट्‌खान्‌ओ निकि खानाचि देना मिनराक अ‌मुलुक? टेम्माखाओ ओमचुबुङञा मिन्‌ला मुवानुम मोचि खाइसाकिया मपोन्। मोचि मान मुयुला मचु, मान् बाङगया ममेत् 29मेन्छाङ अङका खानाचित्रा लोलुकङा, नुसानहाङ हेनकोपहाङ छाङ आनओ झारा सानुङवाडा खोकोचिखपडा अक्टेट् ओटनि लाट‌ला चोङसानचिनओ ममान्नुङा।30निनाम्‌मुआ आइ लिवो का माङकोलेन् दाब्बेडा केवोन चान्‌खाओ सित्चाञा मुइसाकिया हुममेत्‌मानु लो, हे मुन्दामकतुमिच्यो दि खानाचिञा फान्नु उनभेप्लो मुनि हुममेत्‌मा लिवोनिन कि? 31ओसुन्दुम दि चासुङउने हे दि दुङउने हे दि हुमसुङउने यिङाकि मिनराक मानमुदावानुम।32देनादि निसामचिआ ओन् मोचि झारा मलाम्लुक्। देनालो खानाचिओ सारुङगाओ पापाआ खानाचिञा मोचि झारा याम्‌तोक्‌ओ चाखाम याआङ लोनि लेमा नुयाक। 33मेन् बुसित खोनिन्‌ओ हाङहोन् का खोनिन्ओ सामयोमिकलाओ लाम्‌सुवारि मुवानुम, का मोचि झारा याम्‌तोक खानाचिञा मतेप्वोन। 34ओसुन्दुम माङकोलेन्‌ओ निकि मिनराक मानमुदावानुम देनादि माङकोओ लेनआ आनओ मिनराक हाङपाङे मुवोङ। आइओ अतनुवारि आइओ निकि उन्‌खामा याआड।

7निचिधानिओ सान्नोसान

1निचिओ सान्नोसान् मान्‌मुदानुम, का खानाचिओ सान्नोसान मुविमिनने। 2देनालो खाक्को सान्नोसानआ खानाचि सान्नोसान अमुलुक मुइसाकिया खानाचिओ छाङ सान्नोसान मुवोन का खाक्को हाकमुआ खानाचि अहाक्लुक, मोसाआ ङे खानाचिञा हाकनिपुवोङ।3देना खाना आनओ निछाओ अमुकडा लिसाओ गोन्द्रा तखाङलुक् मेन् आम्नो आनओडे अमुकडा लिसाओ सुड्दाङला लो सिन्ला अनोकनिन् ? हेना खाडानुम 4मुनटोङ आमनो आन्‌ओढे अमुकडा सुडदाङला वाआडलो, खाइसाकिया खाना आमनिछात्र लोमा तरू, “हुङसानुम अङकात्रा आमनो अमुक्दाडका गोन्द्रा लातमा पुवानुम।“ 5एइ एडलामि, बुसि आन्‌ओडे अमुकदाङका सुडदाडला लात्तानुम, हाले आमनिच्छाओं अमुकदाङका गोन्द्रा लात्‌माया ताक्छेक्द्धे टोक्मा तरूबोङ।6वाचोङ याम्तोक कुतिवाचिञा मान्पुदानुम, आनओ रुवाङकुङचि बाकचिओ बुसित मानकेदासानुम, माआङलो मोसाआ अलाङआ ओकोञा नेप्ताकि लानि खानाञा ठिलुखातलेन मुउने।(सोम्‌फोङलाओ निकि यालोहोन्‌) 7दोत्तानुम खानाचिञा पुवोन, लामानुम खानाचिआ अधित्‌वोङ, ठेकतानुम, खानाचिओ निकि होङवोन् । 8देनादि खोक्कोआ दोत्लुक मोसाआ तोक्, खोक्कोआ लामलुक मोसाआ धित्। खोक्कोआ ठेकलुक, मोसाओ निकि होङवोन्। 9नङ खानाचिखपडा खाउ मना लिसुने, खोक्कोओ सावाछाआ पेम्पाक दो‌तहिडा मोसाञा लुङ्टाक पुउने ? 10हेना ङा दोतहिडा मोसाञा पछाप पु॓उने।11ओसुन्दुम खानाचि बोन्छोलोक लिसाकि आनओ छायाङछाचिञा खान्नो याम्‌तोक पुमा अलेलुक लो, सारूङगाडा लिमानुवो खानाचिओ पापाआ खोनिन् सुत्डा दो‌तकामिचिञा देम उनभेप्लो मुवाकि खान्नो याम्तोक पुमा लिवोङ।

(बुसिवा नुनुतनुङ)

12ओसुन्दुम मनाचिआ खानाचिञा खाक्कोनुछे मचुने लोवो खानाचि अचाखालि, खानाचिआ छाङ मोकोचिञा मुइसाङे मुवानुम देनालो ओकोङे खाप्‌ला का यामाङओ सानयङ मए।हवाटेट् लाम्

13चुक्लोखा लापतिखोम डाङका हुडडा वाङानुम, देनालो फेनमावाडा छोङवो लापतिखोम फावाङफाङ नङ लाम् धाप्पको नुयाक. का मोदाङका हुडडा कावाङचि बद्धे मलि। 14देनालो मोलापतिखोम चुक्लोखा नुयाक नङ् मोलाम् राकरु नुयाक, खोक्कोआ ओलाक अयामडा छोङयाक का मोको धित्वो ओन्तोम मलि।नुच्चुङ का रफोम

15सोज्जे यामाङचि डाङका चानचुप युङानुम, खोक्को खानाचिओया सामुवाओ लोङसानडा मबान् मेन, हुइतलिपा ओलाक फेम्‌काबा भेन्पाचि ओटनि मलि। 16मोकोचिओ सिवादाङका खानाचिआ मोकोचिञा असिन्‌वोङ। दि तुक्खोप्‌ओ सुडताङचिङका यालोकसि हे वातुङमाचिङका वासिखुकमाक दुविन् कि ? 17मुइसाकिया उकताउक नुलोक सुङताङआ खान्नो सिवा सिलुक। मेन रोङाओ सुङताङआ उवाकसिवा सिलुक।18नुलोक सुङताङआ उवाकसिवा सिमा रूनिन मानना रोङाओ सुङताङआ खान्नो सिवा सिमेत्मा रूलुक। 19खान्नो सिवा मान्सिवो उक्ताउक सुङताङ हेकनि तेइसिन् का मिडा केसिन्। 20ओसुन्दुम मोकोचिओ सिवादाङङा ङे खानाचिआ मोकोचिञा असिन्वोङ।दुम का ओक

21हाएसि हाएसि लोवाङवो झारा सारूङगाओ हाङहोनडा वाङमा तोकवोनिन। मेन मोको खोक्कोआ सारुङगाडा लिमानुवो अङपापाओ मिन्‌मासा काङलेन मुलुक्। 22मोलेन बद्धेकापाङआ मलोवाङवोङ हेइ! हाएसि, हेइ! हाएसि, दि आनकानआ आमनो नुङडा मायुङछाम्सु चेइमिन् का खानानिनओ नुङडा साएराङओ ओक मुइमिन कि ? 23मन्कि अङका मोकोचिञा सासापसा लोवोङा, अङकाआ खानाचिञा देमखा छाङ सिन्ताओ याक्नुङा। हेइ! उवाक ओक मुकाबाच्यो. अङकाङका माङखा लिसानुम।हवामाइओ योकलाङ

24ओसुन्दुम खोक्कोआ अङकाओ मोचि इदुम एन् का चुयाक अङका अकपाङ तायामु मनासुत्दा मोसाओ हाकङला मुङा, खोकोआ चिखिम धिलुङखाडा मेत्तु। 25मन्कि वाताकि रूत्तावा बाना, सामसुहुक पेत्ता का मोको खिमदु धेपतानचिन, काछाङ मोको मानधाम। देनादि मोको धिलुङखाधानि युङमेत्तानचिनओ याआडा।26नङ खोकोआ अङकाओ मोचि दुम एनाकि छाङ मोओन्सामि मुनिन्, मोसाओ हाकङहा अकपाङ निसिनवा मनासुत्डा चुविन्, खोक्कोआ चिखिम वाचेतलुङ धानि मेत्तु। 27वाताकि रूततावा बाना, सामसुहुक पेत्ता का मोखिमदु ढुङचाला लुवा का मोको धाम्‌सा मन्कि मोसाओ धालेन टोप्पो लिसा।28देकमिआ ओचि दुम मुनिचियानिन नेत्लोक् मुक्ला खोनिनओ सानयङआ स्वमराक्क मडोरा। 29देनादि खोनिनआ मोकोचिओ यङवानमिचिआ इसा माआङ मेन् कोपरूयङ लिसाओआ देतनि मुनि चिनलुमानुवाङा।

8अकपाङ खुखेन्‌मि नुसङ लिसाओ

1खोनिन् भुरूदाङका इतानिन नेत्लोक बधेका मुक्ला खोनिनओ देङसि मवाङा। 2नङ अकपाङ खुखेनमिआ खोनिनओया बानाकि उसओ लोनि सायालोङ मचुवा ‘हेइ! हाएसि खानानिनओ राका मलिसा लो अङकाञा सेङवा चुसिरूमानु।‘ 3नङ खोनिनआ उसओ लोयाङसा छुक फाआन्तुकि मोमाञा नोपतानिन, ‘अङका राका मुङा, खाना सेङवा लिनिखारानुम।‘ नङ हालेङे मोसाओ खुखेन् सेङवा लिनिखारा।4हाले देकमिआ मोसाञा यिङानिन, “खाडानुम साङञा छाङ मानलोदामा। मेन् हाङपाङेञा खाराकि बुबमिञा खाङमेत्तानुम का सिन्लेखाओ निकि वाछाप्पाओ इङइवा ओन्सामि मोकोचिओ बुदा पुनोत्याक्क रिपेन्तानुम।“रोमि खारुखाहाङओ मक्तुम्

5खोनिन् कर्फनहुमडा वाङहिडा अकपाङ खारूखाहाङ खोनिनञा ताछुकफेङ मुयाङसा मोडा ता. 6का यिङा, ‘हेइ! हाएसि, अङकाओ याङसुमि घासारिमाआ धिछुयु तोक्ताकि खिमडा धामनियुङसाओ याआङ।‘ 7खोनिनआ मोसाञा यिङानिन, ‘अङका ताकि मोसाञा नुयोक मेत्वोङा।‘8मेन खारूखाहाङआ लायङ पुवाकि लोवा, ‘हेइ! हाएसि, खानानिन् अडखाप्पु ह्यनि बानमा लिवो मुरूपोक अङका याकनुङा, मेन् इदुम ओन् चेपनि पुवाने, का अङयाङसुमि नुसङ लिवोङ। 9देनादि अङका छाङ आन्‌ओ हानि टाडकारूङ लिसाओ निछुक्‌कोङ मना एव, नङ अङका खोसाञा 'खारे' लोङा, का मो खात, मन्कि हाउसोञा 'बाने' का मो बान्। अङयाङसुमिञा उइसा मुए लोङा, का मोसाआ मुलुक।‘ 10देकमिआ ओको एनाकि नाकाक काङाकि देङसि देङसि बानवोचिञा लोवानिन, ‘अडका खानाचिञा नुच्चुङ ङे लोङा, इस्राएलडा छाङ उन टोप्पो मक्तुम अङकाआ तोक्तुओ याकनुङा ।11मेन अङका खानाचिञा लोङा, बुसुहोन का देङसुहोन्दाङका बद्धेकापाङ मबान्वोङ, नङ सुनतुमदिवा, यङचावाछा, सोझामुसुत्डा सारूङहोन्‌डा मयुङवोङ। 12मेन हाङहोनओ आङखेप हुइयाओ खाचङडा मकेवोङ, मोडा धिखापयु का कुङजोङ साङसु लिवोङ।' 13मोबेन देकमिआ खारूखाहाङञा लोवानिन, ‘आम्‌मकतुम ओन्सामि लिने खारानुम।' मन्कि मोयाङसुमि मोङे वाइदा नुयोक लिसा।योम्मुवाचि नुयोक लिसाओ

14पत्रुसओ खिमडा मतानेत्लोक देकमिआ वाछाप्पाओ छादिमाञा माआ तुक्तुकि इम्साओ टोक्तानिन। 15नङ खोनिन्आ मोसाओ छुक नोप्तानिन, का माआ मोसाजा छिरू। मनकि मोचि, मपोकता, का खोनिनओ नुखाङसु मुवा।16मुनटोङ वावाङ लिसा मोबेन मोकोचिआ खोनिनओया मामाङसुखा वाङाओ बद्धेकापाङञा मटारा, का खोनिनआ इदुमआ मामाडसुखाचिञा ठिन्तानिन, का मेल्लो योम्मुवाचि मयाआङा, झाराञा नुयोक मेत्तानिन। 17नङ यसैया यामाङआ चेवाओ इदुम लाटला लिसा “खोनिन हाङपाङेआ आनरूपरूवारि लोक्तानिन, का सारिमाचि खुन्तानिन।“नेकलो खेन्माछाचिओ सुको

18मुन्टोङ देकमिआ आनओ चुवाङयोवा टोप्पो, टोप्पो मुक्लाचिञा टोक्तानिन, मोबेन खोनिनआ ह्याउलिप्पा खात्वो इङइवा पुवानिन। 19मन्कि खोनिनओया बानाकि अकपाङ यडवानमिआ लोवा, 'रूमु, खानानिन खाडा खाडा खात्मानु, अङका खानानिन्‌ओ डेङसु देङसु लुवोङा। 20देकमिआ मोचिआ यिङानिन, " तुम्पासाचिओ बुकताङ का नामकुदुओ सेचियाचिओ याङ मलि, मेन् मनाछाओ निकि ना टाङ खाम्‌बो खामछाङ माननुङ।"21खोनिनओ खेनमाछाचिहुडडा हाउसो अकपाङआ यिङा, “हेइ. हाएसि, खाराङकि बुसित अङपापाञा खुम्मा पुवाने। 22मेन, देकमिआ मोसाञा लोवानिन,' अङकाओ देङसु वाङानुम, सुपोकवाञा मोचिओ आनओङे सुपोकवस खुममा पुवानुम।कुहुकञा नुसानसाङ मुलुत्तानिनओ

23हान खोनिन चाःवासिडा वाङानिन नेतलोक खोनिन्‌ओ खेन्‌माछाचि देङसु मबाना। 24मन्कि खाङानुम, वात्‌तामडा टोप्पो कुहुक ता का चाःवासि वारेपचिआ वालुम्‌मा लुवा। मेन् खोनिन् लो इम्‌सानिनओ याआङा। 25नङ मोकोचि ताकि उसओ लोयाङसा खोनिनञा पुवालोन्टा, “पोक्ताने हाएसि आन्कानका युन्ला लिमालुइन।26खोनिनआ मोकोचिञा लोवानिन, “हेइ ! मुन्दामकतुम्मि च्यो, खानाचि देना अकुमाकात?” पोकतकि खोनिनआ कुहुक नङ वात्ताञा हेन्तानिन, का कुहुक लाटला सावेङला लिसा। 27मन्कि 'खोचि ना खासओ मना मए, देनालो कुहुक का वात्ता‌म्‌आ छाङ खोनिनओ इङइवा काङहिडा मयाछा' लोनि मोचि मनाचि स्वमराक्क मडोरा ।खाला वाङाओ मना

28मुनटोङ खोनिन् ह्याधेतलिप्पा गदरिनिचिओ लुङवाङडा ताबानानिन, मोबेन खालाचिआ दाखासाङ मेत्ताओ हवापाङआ एप्‌मादाङका लोन्टाकि खोनिन्ञा धित्‌माला मचुवा। खोक्को उन कुमाकाइत्‌लो मयाआङा हे साङछाङ मोदाङका बान्‌खात् चुमा रूनिन् मयाआङा। 29नङ मोकोचि उसओ यिङयाङसा मपारा, “हेइ! निनाम्मुओ सावाछा, आन्‌कानओ खानानिन् सुत्दा दि चाखाम्? दि खानानिन् वाइदा मान्तायाङसा आन्‌कानञा दाखामा ओडा बानानिनओ ए ?30हान मोडाङका अचि माड्‌खाडा बद्धेका बाकचिओ अक मुक्ला चाननियुङसाओ याआङा । 31नङ खालाचिआ खोनिन्‌ञा उसओ यिङाकि ताछुकफेङ मचुवा, “खोनालो खानानिन्आ आन्‌कानञा लात्‌मानु लो, आन्‌कानञा बाकचिओ मुक्लाडा छुत्नि पुवाने । 32मन्कि खोनिन्‌आ मोकोचिञा यिङानिन, "खारानुम"। मोबेन मोकोचि लोनताकि बाकचिडा मवाङा । हान खाङानुम, वाकओ झारा मुक्ला थिकनिन् हेमसोङलिपदाङका साजुमाडा मल्होरा का चाःवाडा युनला मलिसा।33मेन बाक चान्‌काबाचि मफुडसा, का तालावाङडा खाराकि झारा दुम का मोचि खालाचिआ दाखासाङ लिसाओचिञा दि मलिसा मोको छाङ मएन्मेत्ता । 34का खाङानुम, झारा तालावाङ ङ देकमिञा धितमाला मुमा ह्युमताकि मता। खोनिनञा टोक्तुकि उसओ लोनि सोमफोङला मुमा " आनकानओ चोमसिन्खाङका लोन्टाकि खाराने।“

9धासारिवाञा नुयोक मुलुत्तानिनओ

1मन्कि खोनिन चाःवासिडा वाङाकि ओह्यातनि एङत्तानिन, का चितालावाङडा बानानिन। 2नङ मनाचिआ इमखाडा फेनियुङसाओ अकपाङ घासारिमा लिसाओ तुक्‌काबाञा खोनिन्‌ओया मटारा। देकमिआ मोकोचिओ मकतुम् टोकतुकि धासारिवाञा लोवानिन, "हेइ! सावाछा, सापसा मुवानुम। आमनो हुमुकवा खानाञा नुनामलानुत लिसा।"3नङ यड्यानमिचिखपडा खाउ खाउङेआ हाङपोहाङडा मयिङा, ओसाआ ना निनाम्‌मुओ उत्नुङ मुहिडा याछा" 4देकमिआ मोकोचिओ मिनला तुपताकि लोवानिन, "खानाचि देना आन्‌ओ कोङडा उवाक मिनला अमुलुक? 5देनादि खाउ ओलाक नेक्ता याआङ, आमनो हुमुकवा नुनामलानुत लिसा यिङमा हे लोन्टानुम, का बियानुम यिङमा ? 6मेन मनाओछाञा हेन्खामाडा हुमुकवा नुनामलानुत मुवो कोपरू याछा लोनि खानाचिआ सिन्‌मा रुवानुम, लोवाकि (खोनिन् मोको धामारिवाञा लोवानिन) लोन्टानुम, आम्इमखा खुन्नानुम, का खिम खारानुम।"7मन्कि मोको लोनटु का आनओ खिम्डा खारा। 8मुन्टोङ मुकलाचिआ मोको मटोक्टा मोबन मोकोचि मकुमाकारा का मनाचिञा उसओ साएराङ पुमि निनाममुओ यानुमसङ मचुवा।

मत्तिञा बुतलेन लिसाओ

9देकमि मोदाङका खातमानुहिडा मत्ति नुङओ अकपाङ मनाञा छोन्‌ला तात्वो छोन्खिमडा युङनियुङसाओ टोकतानिन का मोसाञा यिडानिन 'अङकाओ देङसु वाङानुम।' मन्कि मोचि खोनिन्ओं देङसु मवाङा।10मन्कि खिम्‌डा खोनिन् चासि युङानिनओ मुयाकलाडा बद्धेका छोन्‌ला कोपमिचि का हुमुकवामिचि ताकि देकमि नङ खोनिन्ओ खेनमाछाचिओ अकनिन्डा चासि मयुङा । 11मुनटोङ फरिसिचिआ मोको मटोक्ता हाले खोनिन्‌ओ खेन्‌माछाचिञा मविडा,' देना खानाचिओ रूमु छोनला तात्काबाचि का हुमुकमिचिसुत्डा मचा ?'12मेन खोनिन ओको एनाकि लोवानिन, 'नुसङचिञा नुखामिओ चाखाम सुनिन्, मेन् तुक्‌काबाचिया ओन्। 13मेन खानाचि खाराकि चिन्तानुम ओकोओ तुप्युङ दिए? अङका पुनोत चाखालिङा मेन हेनखुवा माआङ। देनादि अङका सामयोकमिञा माआङ, मेन हुमुकमिचिञा बुत्मा बानुङ।'मान्‌चायाकला

14हाले युहन्नाओ खेन्‌माछाचिआ खोनिनओया बानाकि उसओ मयिडा, "देना आन्‌कानका नङ फरिसिचि मान्चायाकला युङइन्का मेन् खानानिनओ खेनु‌माछाचि मान्‌चायाकला मयुङनिन्?" 15येशुआ मोकोचिञा लीवानिन, "दि सायाहाङमिचिआ साङकोम मोकोचिसुत्डा लिहिडा मिनराक मचुलुक का? मेन मोचि लेन बान मुनटोङ साङकोम मोचिडाङका नियाक मचुवोङ, मोबेन खोकोचि मान्चायाकला मयुङयोङ।16साङआ छाङ आसुङ टिट्‌खानडा नुङवा टिटओ टेन्तुमा योपनिन। देनादि मोको नुङवा टेन्तुमाआ टिट्खान्‌ पेत् मोको पेत्सु ओलाक बद्धे उवाक लिमाखात्।17नङ आसुङ होःवाओ खुङडा नुङवा हेङमावा पाक्तिमिन् माआङलो होः वाओ खुङ केत्, का हेङमावा थोक्, का हो:वा युनला नुयाक । मेन् नुङवा हङमावा नुङवाङे हो:वाओ खुङडा मपाक्, का हवाटेट् ङे रात्तिन।"याइरसओ मेछाछा

18मुनटोङ खोनिनआ मोकोचिञा मोचि दुम लोमानुयाङसा याआङा, खाङानुम, अकपाङ खारूखाहाङआ ताकि उससो यिङयाङसा खोनिनञा सायालोङ मचुवा, "अङमेछाछा हान्दे सुवा मेन ताकि खानानिनओ छुक मोधानि युङनि पुवाने का मोको लेवोङ।" 19देकमि पोक्तुकि मोसाओ देङसु खारानिन, का खोनिनओ खेनमाछाचि छाङ।20नङ खाङानुम, हवापौ दोङ डाङका हुपेत्वो सारिमा लिसाओ अकपाङ मारिछाआ देङसुङका ताकि खोनिन्ओ टिटखान्‌को चुकड़ा नोप्ता। 21देनादि मोसाआ कोड-कोङरिङडा यिडाओ याआङा, 'अङकाआ खोनिन्‌ओ टिटखान् नोपतुङ लो ओन् छाङ अङका नुयोक लिनिखात्वोङा। 22मेन देकमिआ हुराक्क लासाकि मोसाञा टोक्तुकि लोवानिन, "हेइ! मेछाछा, सापसा मुवानुम, आमनो मकतुमआ खानाञा नुसङ मेत्ताओ याआङ।" नङ मोको मारिछा मोङे वाइदा डाङका नुयोक लिसा।23मन्कि मुनटोङ देकमि खारूखाहाङओ खिमडा ताबानानिन, मोबेन मुदाङसङ साङकामिचि का मुक्लामा डोमोसाङला मुवाओ टोक्तानिन, 24का खोनिन्आ मोकोचिञा लोवानिन, "याखारानुम, याखारानुम। देनादि मेछाछा सुवाओ माननुङ, मेन इम्साओ याआङ।" नङ मोकोचिआ खोनिन्‌ओ स्यावारि मचुवा।25मेन् मुक्लाञा हुइया मलात्ता नेत्‌लीक खोनिन हुड्डा वाङानिन का छुक लाप्तानिन, मन्कि मोको मेछाछा छुटुक्का एवा। 26मोबेन मोदुमओ धिनुम मोको लुङवाङ भेप्लो फेसु।हवापाङ खाथेप् मना

27हान देकमि मोडाङका खा‌तमानुहिडा हवापाङ खाथेपवाचि पात्याङङसा, "हे दाउदओ सावाछा आनकाधानि पुनोत चुवाने" यिङयाङसा खोनिनओ देङसु देङसु मवाङा। 28नङ खोनिन खिम्‌डा बानानिन नेतलोक मोचि खाथेप मनाचि खोनिनओया मता। देकमिआ मोकोचुञा लोवानिन, "अङका ओको चुमा रूङा लोनि दि खानाचि मक्तुम अचुलुक?" मोकोचिआ खोनिनञा मयिडा, "ज्यो हाएसि",29मोबेन खोनिनआ मोकोचिओ अमुक निपताकि लोवानिन, "खानाचिओ मक्तुम् ओटनि खानाचिञा मलिने।" 30मन्कि मोकोचिओ अमुक महोङता। देकमिआ उसओ लोवाकि मोकोचिञा छाक्को इङइवा पुवानिन, "खाङानुम ओको दुम साङआ छाङ सिनला मान्तोकने।" 31मेन मोकोचिआ लोन्टाकि मोको लुङवाङभेप्लो खोनिनओ नुम मफेम्ता ।खाला वाङाओ मना

32नङ मुन्टोङ खोनिनचि लोन्टाकि खात्मालियाङसा याआङा, मोबेन खाउङे खाला वाङाओ अकपाङ नातेपमना खोनिनओया बा‌ट्टानचिन। 33खाला लात्तानचिन नेतलोक मोको नातेप् चेवा, नङ इस्राएलडा देम छाङ उसओ मान्दात लोनि मुकलाचि खुमासि तापमासिडा मडोरा । 34मेन फरिसिचिआ यिङा, खालाओ नामसोङमि दाङका मोसाआ मामाङसुखा लात्लुक।35मन्कि देकमिआ झारा तालावाङ का सापटेनचिलिप् मोकोचिओ यायोकखिमडा सालाम्यङ पुयाङसा का हाङहोन्‌ओ सावानाम रूमरङ मुयाङसा का उकताउक माइओ सारिमा का तुक्ला नुयोक मेत्याङसा बियानिन।

36मेन मुकलाचिञा टोक्तुकि खोनिन्‌ओं कोङ मोकोचिओ निकि पुनोतआ भेप्तानचिन। देनालो मोकोचि चानकाबा मा‌नलिसाओ सामुवाचि इसा होत्‌ला लिनि तुङटेम् लिसाओ मयाआङा।37मोबेन खोनिन्आ आन्ओ खेन्माछाचिञा लोवानिन, "चासुमसिवा ना नुच्चुङङे सायाथाकला याआङ मेन् मुकाबाचि लो उनुछुप्लो मयाआङ। 38ओसुन्दुम खानाचिआ चासुम सिवाओ हाएसिञा खोनिन्‌ओ आनओ चासुम सिवाडा मुकाबाचि छु‌त्नि मपुने लोनि सोम्‌फोङला मुवानुम।"

10हवापौ खेन्माछा का मोचिओ सामयोमिकवक

1मन्कि खोनिन् आन्ओ हवापौपाङ खेन्‌माछाचित्रा बुत्ताकि असेङअत साकोडचि लातवों का उकताउक माइओ सारिमा का तुक्लाचि नुयोक मेत्वो कोपरु मोकोचिञा पुवानिन।2हान हवापौङ बुसिवा खेन्‌माछाचिओ नुङ ओकोचि मए, बुसि पत्रुस लोवो शिमोन का मोसाओ बुबु अन्द्रियास। जब्दीओ सावाछा याकुब का मोसाओ निछाक युहन्ना। 3फिलिप का बारथोलोमाइ। थोमा का छोन्‌ला तातमि मत्ति। अल्फयसओ सावाछा याकुब का थेदियस। 4शिमोन कनानी का इस्करयोतओ यहुदा खोकोआ खोनिन्‌ञा लुलेन्‌ला छाङ मुवा।5ओचि हवापौङेञा देकमिआ उसओ लोनि इङइवा पुवाकि छुरानिन", निरङचिओ लामलिपा मान्‌खातदानुम, का सामरिचिओ तालावाङडा मान्‌वाङदानुम । 6मेन इस्राएलओ इवाखिम्‌वाडा मासुवाओ सामुवाचिओया खारानुम। 7सारूङगाओ हाङहोन् चुकडा ताबानाओ याआङ लोयाङसा रूमरङ मुवानुम।8तुक्काबाचिञा नुसङ मेत्तानुम, सुवाओचिआ खोङतानुम, खुखेनमिचित्रा सेङवा मेत्तानुम, मामाङसुखाञा लात्तानुम। उलुङनित अतोक्नु, उलुङनित पुवानुमा, 9खानाचिओ बुकरिम्माडा सोना, रूपा, का ङायुरेन मान्‌लोक्ते 10मान्ना कोन्याओ निकि बेखा, मान हवाटेट लोक्छुम् मान लाडसुप, मान तोम्फुक। देनालो मुकाबाचि आनओ चामासेसिओ निकि मुरू नुयाक।11नङ खाक्को तालावाङ हे टेनडा खानाचि अवाङ, साङ मुरू याआङ लोनि सेन्खासेन मुवानुम, का मुनटोङ तारि खानाचि मोदाडका अलोन्निन्न् मोसाओया युङानुम। 12नङ खिमडा वा‌ङहिडा मोसाञा सायालोङ मुवानुम 13नङ मो खिम मुरू याछा लो खानाचिओ सावालेत् मोकोढानि युङने। मेन् मोको मुरु मानयाछा लो, खानाचिओ सावालेत् खानाचिडा ङे लासाकि बान्ने।14खोक्कोआ खानाचिञा देडहुतला मान्‌मुउने, का खानाचिओ दुम मानएनलो, मोखिम हे तालावाङदाङका लोनहिड़ा खानाचिओ लाङओ थुलि रूङनिपुवानुम। 15अङका खानाचिञा नुच्चुङङे लोलुकङा सान्नोसान्‌ओ लेनडा मोतालावाङओ यामामु चोङलो ना सोदोम का गमोराओ यामायु आङमा रूवो लिवोङ।16खाङानुम, अङका खानाचिञा भेन्पाओ खपडा सामुवा इसामुनि छुत्ङा, ओसुन्दुम खानाचि पछापइसा चान्चुप का पेइवाइसा नातेप मए। 17मेन् मनाचिङका चान्चुप अए। देनालो मोकोचिआ खानाचिञा दुमसेङखिमडा मपाङपाक्वोङ का मोकोचिओ यायोकु‌खिमचिडा रमफक मलुवोङ। 18मोकोचिञा का निरङचिञा सिनलेखाओ निकि अङकाओ निकि खारुखाहाङचि का हेनकोपहाङचिओ बुसित् खानाचिञा ठानठुक ममेत्वोङ।19मेन् मुनटोङ मोकोचिआ खानाचिञा मपाङपाक्, मोबेन खाइसकिया का दि चेपमायाक लोनि मिनराक मान्‌मुदानुम । देनालो खानाचिआ दि चेप्‌मायाक ए मोवाइदा दि खानाचिञा लोवोन याआङ। 20देनालो चेपवो खानाचि हाङपाङे अलिवोनिन, मेन खानाचिओ पापाओ साकोङ खानाचिडा लिनि चेपमा लिवोङ।21नङ निछाकआ बुबुञा सुवालोङओ निकि पाङपाकवोङ का पापाआ सावाछा मेछाछाञा, का सावाछा मेछाछाचि मामा-पापाचिओ यङछित्डा मथिन्वोङ का मोकोचिञा सेतमा पाक्वोङ। 22नङ अङकाओ नुङओ निकि झारादाङका खानाचि चिमा अलिवोङ। मेन थेन्युतारि आङवोआ ओलाक सेममाला तोकवोङ। 23मेन् मुन्टोङ मोकोचिआ खानाचिञा ओको तालावाङडा मठिन् मोबेन हाउसोडा फुङानुम, देनादि अङका खानाचिञा नुच्चुङङे लोलुकङा, मनाओ सावाछा मान्ताइन्लोकतारि खानाचि खाउडे माइआ इस्राएलओ तालावाडचि छाङ कोननि चियाओ अलिवोनिन।24खेनमाछा रूमु चोङलो मुलुमरङ नुनिन् मान्ना याङसुमि नामसोङमि चोङलो। 25खेन्‌माछा आनओ रूमु नङ याङसुमि आनओ नामसोङमि हाक्माहाक लिमा उनखामा याआङ। मोकोचिआ खिमओ नामसोङमिञा सुलावाहाङ लोवाओ मयाआङ लो, खोसाओ इवाखिमवाओचिञा फान्नु देम बदघे मुनि मलोवोङ।26ओसुन्दुम मोकोचि सुत्दा मान्‌कुमाकातदानुम। देनालो डिप्ताकि मुलुमपुक मान्लिवो दिच छाङ माननुङ। 27खाक्को अङका खाचङडा लोलुकङा, मोको खानाचिआ छोङडा लोनि पुवानुम, का खाक्को खानाचिआ नाबाकडा अएन्, मोको खिमओ खाप्पुचोम दाङका रूमरङ मुवानुम।28साएमपोक सेत्‌वो मेन साकोङ लो युन्ला मुमा मानरुवो सुत्डा मान्‌कुमाकातदानुम । मेन साकोङ नङ साएमपोक हवाङेञा खामारेनडा युनला मुमा रूवोसुत्डा हेनाक कुमाकारानुम। 29दि अक याङडा हवापोक् खोक्वा इननिन ? मोकोखपडा अक्‌पोक छाङ खानाचिओ पापाओ राका मायाक लुम्‌डा धावो मान्नुङ। 30मेन खानाचिओ टाङओ टाङमुआचितारि छाङ झारा अखिपतानचिनओ मयाआङ। 31ओसुन्दुम खानाचि अमानकुमाकातदानुमनुम, खानाचि बद्धेका खोक्वाचि चोङलो बद्धे सोङखितओ अयाआङ।32ओसुन्दुम उक्ताउक खोकोआ मनाचिओ बुसित देडहुत्ताङयाक , अङका छाङ मोसाञा पापाओ बुसित देडहुतला चुवोङा। 33मेन् उकताउक खोक्कोआ मनाओ बुसित बुड्छुनताङयाक , अङका छाङ खोसाञा अङकाओ सारूङगाडा लिवो पापाओ बुसित बुड्छुनला मुवोङा ।34अङका हेन्खामाडा तोङमासि चुमेत्मा तावो एव लोनि मान्मितदानुम। तोङमासि चुमेत्मा ना माआङ मेन् बानछोन याङमाञा अङका तावो एव। 35देनादि अङका मनाञा उपापाओ उसादाकडा, का मेछाछाञा उमामाओ उसादाकडा, का नाममितञा उछादिमाओ उसादाकडा नियाक मुमेत्मा बानुङ। 36मनाओ नुकसा ना खोसाओ आन्‌ओ छामान हुडडाओचिङे मलिवोङ।37पापा हे मामाआ अङका चोङलो घिसोम मुवो अङकाओ मुरु नुनिन् ,का सावाछा हे मेछाछाञा धिसोम मुवो अडङकाओ मुरु नुनिन् । 38नङ खोक्को आन्‌ओ इलाक थेन्ताकि अङकाओ देडसि वाङनिन्, मोको अडङकाओ मुरूओ नुनिन् । 39आन्‌ओ हाङमाङ डेकमा लामवोआ मोको मासुवोङ, नङ आनओ हाङमाङ अडकाओ निकि मासुवोआ मोको डेकवोङ।40खानाचिञा देडहुतला मुकाबाआ देडहुत्ताङयाक, का देडहुत्ताङमिआ छुतकाबाञा देडहुत्ताङलुक। 41यामाङञा यामाङ ओङे नुडडा देङहहुतला मुवोआ यामाङओ उनमाला तोक्योङ। नङ सामयोक्याओ नुङडा सामयोकवाञा देडहुतला मुवोआ सामयोकवाओ उन्‌माला तोकवोङ।42नङ खोकोआ ओचि चुप्पाङचिखपडा अकपाङञा खेन्‌माछाओ नुङडा अक खोरे कुहिप चाःवा ओन् छाङ दुङमा पुउने, अङका खानाचिजा नुच्चुङ लोलुकङा, मोसाआ खाउङे खाप्लाआ मोसाओ उन्माला मासुवो मात्दङ।"

111मन्कि उसओ लिसा आनओ हवापी खेनमाछाचिञा इडड़वा चुनिचिया नेतलोक देकमि मोडाङका मोकोचिओ तालावाङ तालावाङडा चिन्‌लुमा का रुमरङ मुसिञा खारानिन।

हङसानवा पुमि युहन्ना

2हान युहन्नाआ छेक्खाडा निनामछेनओ वकचिओ छाप्छोङडा एनाकि आनओ खेन्‌माछाचिङका खोनिनओया उसओ यिङाकि मछुत्ता 3, 'दि ताबान्‌मि ओलाक खानानिन् ङे लिमानु, दि आन्कान्का हाउसोओ लाम खाङइनने?'4देकमिआ ओकोचिञा लोवानिन, "खाराकि युहन्नाञा खानाचिआ एनाओं का खाङाओ दुमचि एनमे‌तनिपुवानुम। 5खाथेपवाचि खाङलुक, का पेसोलाचि मबिलुक्। खुखेनमिचि साङसेसान मेत्ताओ मयाआङ। मेःवाचि मएन्। सुवाओचि मखोङतिन, का छुयुकुपवाचिञा नुयङखान एन‌मेतिन्। 6खोक्कोआ अङकाकनिन् स्मवतुकनिन मोको सायोकसाङ ए।"7मन्कि मोकोचि मखारा नेत्लोक युहन्नाओ सानुङडा देकमिआ मुक्लाचिञा लोमा-लुवानिन, खानाचि कुत्लेखाडा दि खाङमा अलोन्ता? दि कुहुकआ डाङनियुङसाओ दङञा ? 8मेन "खानाचि दि खाङमा अलोन्टा? दि खान्नी सङनान् हुमसाओ मनाञा? खाङानुम खान्नो सङनान् हुमवो ना हाङचिओ हाङखिमडा मलि ।9मेन खानाचि देना अलोन्टा? दि यामाङ खाङमाञा? मोलो! अङका खानाचिञा लोलुकङा, यामाङ चोङलो छाङ मुलुमरङञा? 10ओको मोङे मए, खोक्कोओ सानुङडा उसओ छापितानचिनओ याआङ, 'खाङानुम, अङका आन्‌ओं याककेन्छाञा आमनो बुसि बुसि छुतङा, खोकोआ आमनो बुसित् आम्लाम् छुम्चुम् मुवोङ।'11अङका खानाञा नुच्चुङ ङे लोलुकङा, मनाखपडा हङसानवा पुमि युहन्ना चोङलो टोप्पाङ साङछाङ पुक्तुओ मातदङ। मेन्छाङ सारूङगाओ हाङहोन्‌डा खोक्को झाराचोङलो चुप्पाङ याआङ, मोको ओचि चोङलो टोप्पो ए। 12नङ हङसानवा पुमि युहन्नाओ लेनदाङका ओया हान्दे तारि सारूङगाओ हाङहोन्डा राकामाल्ला लियाङ का राकामालला मुवो मनाचिआ राङलकनिन ङाक्लुक।13देनादि झारा यामाङचि का खाप्‌लाआ युहन्नातारि ङे मायुङछाम्सु मुवाओ मयाआङ। 14नङ खानाचि देङहुतला मुमा चोकमेत अलि लो तामायाक् एलिया ओको ङे मए। 15खोक्कोओ एनवो नाबाक याआड, मोसाआ एन्ने,16हान ओको तालाखुकओ हाकङहा अडका दिसुत्डा मुम। ओको इनखावाङडा सेलामुवो चुप्पाङ छाचिइसा ए, खोक्कोआ मोकोचिओ यावाचिञा मबुत्, 17का अयिङलुक्, 'आन्‌कानआ खानाचिओ निकि मुदाङसङ साङोम का खानाचि अमानलाकलु। आन्‌कानआ तुक्हुयु मुइन्, का खानाचिआ मिनराक अमान्मु।18देनालो युहन्ना चासादुङयाङसा मान्ता, का खानाचि खोसाञा मामाङसुखा वाङाओ याआङ लोनि अयिडङलुक। 19मनाओ सावाछा चासा दुङयाङसा ता, का मोकोचि मयिङ, खाङानुम, अकपाङ चाकरेन का सेत्‌काबा, का छोन्ला तातमि का हुमुकमिचिओ यावा। नङ खारू ओलाक खोसाओ वकचिङका मुरू दोकतिन।/s मकतुम मानचुमिचिञा नङफिसा /s

20मोबेन खाक्को खाक्लो तालावाङडा खोनिनओ बद्धेइसा साएराङलक वकचि लिसाओ मयाआङा, खोनिनआ मोचिञा हेन्मा लोवानिन, देनालो मोचिआ लाछुङमिन ममानचु। 21नङफिसा खानाञा , हेइ ! कोराजिन, नङफिसा खानाञा हेइ! बेतसेदा ! देनादि खानाचिडा लिसाओ साएराडङलक वकचि टायर का सायडनडा लिसाओनिन् मोकोचिआ बुसुमुलेन ङे साम्पुयिटिट का थाबुक सोम्तुकि लाछङमिन मुनिचिवो मयाआङा। 22मेन्‌छाङ अडका खानाचिञा लोलुकङा, सान्नोसानओ लेनडा खानाचिओ चोङलो ना टायर का सायडनओ यामामु धिआङमा रूवो लिवोङ।23नङ हेइ! कर्फनहुम, दि खाना सारूङगातारि तथेन्वोन कि? खाना खामारेनतारि तधानवोन। देनादि खानाओया लिसाओ साएराङलक वकचि सदोमडा लिसाओनिन् ना मोको आइओ लेन्तारि युङनियुङवो याआङा। 24मेन्छाङ अङका खानाचिञा लोलुकङा, सानोसान्‌ओ लेन्डा खानाओ चोङलो ना सदोम लुडवाङओ यामामु घिआङमा रूवो लिवोङ।25मोयोक्दा देकमिआ लोवानिन, "पापा सारूङगा का हेन्खामाओ घिवाङ हाएसि, अडङका खानाडा निनामनुत् रिपेनङा, देनादि खानाआ मोचि दुम् तायामुलु नङ सिन्‌काबाङका कुम्‌तानिन मेन छाचिञा मोकोचि मुलुमपुक मुवानिन। 26पापा, देनादि खानानिनओ मुक्खाङडा ओकोङे नुलोक लुवा।

27सिरिसाएताममा अङपापाङका पाङपाकताङओ मयाआङ, का पापालेटका निचि साङआ सावाछाञा सिन्निन्, नङ मान्ना सावाछा हे सावाछाआ यापुकतु मुमा राका मुवाओआ लेटका निचि साङआ पापाञा सिन्।28हे झारा मुयुला मुवो का खुन्युआ तिम्तानचिनओ ए, अङका ओया बानानुम, अङका खानाचिञा सावाएम पुवोङा । 29अङकाओ कोम् खाना हाङपाङआ खुन्तानुम, का अङकासुत्डा चिन्तानुम। देनादि अङका सालेन् नड नोअ कोडरिङओ याकङा। मन्कि खानाचिआ आन-आनओ साकोङडा सावाएम्‌ला अतोक्वोङ। 30देनादि अङकाओ कोम् नेक्ता का अङखुन्यु याइ याआङ।"

12सावाएमलेनओ याकाङलेन

1मोयोक्दा देकमि सावाएमओ लेन चासुमओ बेङसिखाचि डाङका लिसाकि खातयाङसा लिमानुवाङा, का आनु‌ओं खेनमाछाचि साकारङाओ लिहिडा चासुम्‌ओ वाचुङखुङ कुपसि का चासि मपुङसा। 2मेन् फरिसिचिआ ओको टोक्ताकि खोनिनञा मयिङा, "खाङानुम, आमखेनु‌माछाचि सावाएमओ लेन् खाक्को चुमा उवाक याआङ मोकोडे मचुलुक।"3मेन खोनिन्आ लोवानिन, "दाउदआ मोचि का खोको सुत्दा लिवोचि साकारङहिडा दि मुवाओं याआङा, दि खानाचिआ खिप्तुओ अमान्नुङ? 4खाइसाकिया मोचि निनाममुओ खिम्डा वाङाकि बुबफेनओ पेम्पाकचि मचो? खाक्को चासि मान्ना मोचिञा मान् मोचि सुत्डा लिवोचिञा, मेन ओन् बुबमिचिञा नुलोक याआङा।5तामिन्तुप् दि खाप्लाडा खिपतुओ तमाननुङ, खाइसाकिया सावाएमलेनडा बुबमिचिआ माङखिमडा सावाएमओ लेनञा असेङअत ममेत्, का छाङ खायोकनिन मदोकतिन?" 6मेन अङका खानाचिञा लोलुकङा, "माङखिम् चोङलो टोप्पो ओडा अपाङ याआङ।7मेन् 'अङका पुनोत चाखालिङा हेन्खुवा माआङ, लोवाओ तुपयङ दि ए मोको खानाचिआ सिन्ताओनिन् खानाचिआ खायोकमातञा खायोक-पाक्वो अमान्नुङा। 8देनादि मनाओ सावाछा सावाएम्लेनओ हाएसि ए।"9मोडाङका लोन्टाकि खोनिन मोकोचिओ यायोकखिमडा खारानिन। 10नङ मोडा छुक सिप्तुओ अकपाङ मना याआङा। नङ मोकोचिआ खोनिनञा खायोक पाकमाञा खोनिन्सुत्दा उसो लोवाकि मसेना, दि सावाएमओ लेनडा साङञा नुयिक मुलुत्मा नुलोक याआङ?" 11मेन् खोनिनआ मोकोचिआ लोवानिन, 'खानाचिखपडा साङ याआङ, खोक्कोओ अ‌पोक् ओन सामुवा याआङ का मोको सावाएमओ लेनडा लुम्डा घासा लो खोसाआ लाप्तुकि मोसाञा लातनिन् का? 12सामुवा चाङलो मोको देम धिएइमा ए? ओसुन्दम ङे सावाएम्‌ओ लेनडा नुवक उमा नुलोक याआङ।"13हाले खोनिनआ मोको मनाञा यिङानिन, "आमनो छुक फेम्तानुम" मन्कि मोसाआ छुक फेमतु का मोछुक हाउसो खोवातनि ठाक लिनिखारा।

देकमिञा सेत्‌वो रूङचाला

14मेन फरिसिचिआ हुइया खाराकि खोनिनञा खाइसाकिया युन्ला मुइन्ने यिङाकि खोनिन्‌ओ उसादाकडा यायोक मचुवा।15हाले ओको सिनला तोक्तुकि देकमि मोडाङका यासोरानिन का बद्धेका पाङ खोनिन्‌ओ देङसु मलुवा, का खोनिन्आ मोचि झाररञा नुयोक मेत्तानिन। 16नङ खोनिनञा यापुक्तु मान्‌मुदामा लोवो चाउक इङइवा मोकोचिञा पुवानिन। 17यशैया यामाङदाङका चेवानचिनओ उसओ लोवो इदुम लात्‌ला लिने,18'खाङानुम अङयाङसुमि खोकोञा अङकाआ छेन्तुङ, अङकाओ नुङनामि खोक्कोसुत्डा अङसाकोङ धिवाया आआङ। अङका आनओ साकोङ खोसाडा युङनिपवोङा, का खोसाआ निरङचिञा सान्नोसान्‌ओ दुम्खुङ एनमेतनि मपुवोङ।19मोचि मानना खिमुवोङ मान्ना मपातवोङ। मानना साङआ मोसाओ डोसाङला चुपलामचिडा एन्‌वोङ। 20केराओ डङ छाङ मोसाआ ओत्वोनिन का मिखु तायाङसाओ तोरा मोसाआ सेत्‌वोनिन, मुन्‌टोङतारि खोसाआ सान्नोसानञा चुङतामडा मछोङनिन। 21नङ खोकोङे नुङडा निरङचिआ मिनमासा मयुङवोङ।22मोबेन खोनिनओया एकपाङ खाथेप नातेप का खाला वाङाओञा बाट्‌टानचिन, का खोनिनआ मोसाञा नुयोक मुलुत्तानिन उनतारि हे, मो नातेप मना चेवा नङ टोकवो लिसा। 23मन्कि झारा मुक्लाचिआ खुमासि तापमासि काङाकि मलोवा दि खोनिन दाउदओ सावाछा मए?24मेन फरिसिचिआ ओको एनाकि मलोवा, "ओको मनाआ मायाक मामाङसुकाओ नामसोङमि, बालजिबुलदाडका मामाङसुकाआ ठेननिन् । 25मेन खोनिनआ मोकोचिओ मिनला सिनला तोकतुकि मोकोञा लोवानिन, "उकताउक हाङहोन आनओंङे उसादाकडा नियाक नियाक लिसाओ याआङ लो नाम्बुकलो मत्तिन, का उकताउक तालावाङ हे खिम हाङपाङडा मान्‌तोङखा डोटलो पाङचङवो मान्नुङ।26नङ खोनाली सुलावाआ सुलावाञा लातलुक् लो मोसाओ हाङपोहाङडा मान्‌तोङखा डोट्। मोबेन मोसाओ हेन्कोप् खाइसाकिया पाङचङमारू ? 27नङ अङकाआ बालजिबुलदाङका खाला टेन्याङा लो खानाचिओ सावाछाचिआ ओलाक साङदाङका मलात? ओसुन्दुम मोकोचि ङे खानाचिओ दुमसेङमि मलिवोङ।28मेन अङका निनाममुओ साकोङदाङका खाला ठेनङा लो ना निनाम्‌मुओ हाङोन खानाचिओया तानिचियाओ याआङ। 29हेना बुसि साप्मामि मनाञा मान्छुमसाकि साङआ सापसामि मनाओ खिम् हुड्डा वाङाकि खोसाओ यामतोक खाइसाकिया खासेकमारू का? का मोदाङका मोसाआ खोसाओ खिम् खासेकयोङ। 30खोक्को अङकाकनिन् मान्नुङ, मोको अङकाओं उसादाकदा याआङ, का खोकोआ अङकासुत्डा कोपनिन् खोसाआ तेम्लुक।31मोसुन्दुम अङका खानाचिञा लोलुकङा, 'उकताउक हुमुकवा का निनाममुओ उतनुङ मनाचिञा नुनाम्‌लानुत लिवोङ। मेन वाचोङ साकोङओ उसादाकओ उत्नुङ नुनामलानुत लिवोनिन्। 32नङ साङआ मनाओं सावाछाओ उसादाकडा चेवालो मोसाञा नुनामलानुत लिवोड, मेन साङआ वाचोङ साकोङओ उसादाक चेवा लो मोको मोसाञा ओको बुलुहुत्‌दा हे तावो बुतुहुतडा नुनामलानुत लिवोनिन्।33हेना सुङताङ नुलोक का मोसाओ सिया नुलोक मुलुत्तानुम, हे सुङताङ फियाओ का मोसाओ सिवा फियाओ मुलुत्तानुम। देनालो सिवादाङका के सुङताङ सिन्तिन् । 34हेइ! पुछापओ छा ए, खानाचि बोन्छोलोक लिनि खान्नोदुम खाइसाकिया चेप्मा अरु? देनालो कोङड भेप्ताओ दुमङे डोआ चेप्लुक। 35खान्नो मनाआ खानो खाबाखादाङका खान्नो याम्‌तोकचि लाट्‌वोङ। मेन बोन्छोलांक मनाआ उवाकखाबाखादाङका उवाकङे याम्‌तोक् लाट्‌लुक।36नङ अड़का खानाचिञा लोलुकङा, ' उकताउक सोज्जे दुम खाक्को मनाचि मचेप्लुक, सान्नोसानओ लेन्डा मोकोचिआ झाराओ खिप्माला पुमा डोटवोङ । 37देनादि आमनो आनओ चिइदुमआ खाना साम्योमि तदोकवोङ नङ आम्नो आनओडेचिदुमआ खाना खायोमि तदोकवोङ।38हाले इयङवानमिचि का फरिसिचि खपडा साङ साङआ लायङ पुवाकि खोनिनञा मयिडा, "रुमु, आनकान् खानानिन्दाङका अकटेट सिन्छुङ खा‌ङसि राका मुइन्का। 39मेन खोनिन्आ मोकोचिया लायङ पुवाकि लोवानिन, उवाक नङ राकयाङमि तालाखुकआ सिन्छुङ लाम्लुक। नड मोसाञा योना यसमाङओ सिन्छुङ लेटका निचि सिन्छुङ पुवोननिन।" 40देनादि खाइसाकिया योना टोप्पो ङाओ बुक्हुड्डा सुमकालेन् का सुम्‌का खाखुत याआङा, मुइसाकिया ङे मनाओ सावाछा छाङ हेन्खामाओ बुक्हुट्टा सुमकालेन् का सुमका खाखुत् युङवोङ।41निनवेओ मनाचि सानोसानडा ओको तालाखुकओ अकनिनडा ठानठुक लिवोङ, का मोसाआ खायोकमि मदिकवोङ , देनादि मोकोचिआ योनाओ रूमरङडा लाछङमिन मचुवाङसाङ, मेन खाङानुम योना चोङलो नुए ओडा याआङ।42युवाहोनओ हाङमा सान्नोसान्‌डा ओको तालाखुकओ अकनिनडा ठानठुक लिवोङ, का ओकोञा खायोकमि मदोकवोङ देनादि ओचि हेन्खामाओं थेन्दाङका सुलेमान्‌ओ ताया एनसिञा मबाना, नङ खाङानुम, सुलेमान् चोङलो नुए ओया याआङ ।मान्भेप्लो साङसेसान डाङका लिवो धङरङ

43मेन मुन्टोङ असेङअत साकोङ मनादाङका लोन्टाकि खात्, मोको हाङफुकनि खामलिप्पा नान्खा लाम्‌याङसा बियाक का छाड तोकनिन। 44मोबेन मोसाआ यिङ, अङका आन्‌ओ खिमडा लासाकि खात्‌वोङा खादाङका अडङका लोन्टाकि बानुङ। नङ मोको ताकि ओसाञा उहुप का सेङवा मुनि युङसाओ का सालुनताओ धत्। मोबेन मोको खात् 45का मोको चोङलो बद्धे लेइछावा निचि एकाटेट् खालामाङसुचि मो सुत्दा बाट, का हुट्टा वाङाकि मोकोचि मोडा मयुङ, का मोको मनाओ देङयाक्को यामामु बुसि चोङलो घिउवाक नुयाक । ओको उवाक तालाखुकञा छाङ उसओ ङे लिवोङ।"46मुन्टोङ खोनिन् मुक्लाचि सुत्दा चेपनियुङसानिनओ याआङा , खोनिनओ मामा का खोनिन्‌ओ निछाचि खोनिन सुत्डा चेप्माञा हुइतडा ठानठुक मयाआङा। 47मुन्टोङ अकपाङआ खोनिन्ञा यिङा, "खाङाने खानानिनओ मामा का खानानिनओ निछाचि हुइतडा मयाआङ, खानानिन् सुत्दा दुम्‌मुमा मसुङलुक।48मेन् खोनिन सुत्दा चेप्विोञा खोनिनआ लोवानिन, "अङमामा साङ मए? अङनिछाचि साङ मए? 49नङ खोनिनआ आनओ छुक खेन्‌माछाचिलिप्पा फेयाकि लोवानिन, "खाङानुम, ना अङमामा का अङनिछाचि । 50देनालो खोक्कोआ सारूङगाडा लिमानुवो अङपापाओ मिन्मासा काङलेन चुलुक। मोकोङ अङनिछा का अङनिछामा का अङमामा ए ।

131मोङे लेन् देकमि खिमडाङका लोन्ताकि साजुमाओ केम्युखाडा युङानिन 2नङ धिक अतोक मुक्ला खोनिनओ चुकडा झाराझुम्मा मलिसा हे खोनिन् चाःवासिडा वाङाकि युङानिन का मोचि झारा मुक्ला केम्युखाडा मएवा।3मन्कि खोनिनआ मोकोचिञा मुसओ लोवाकि बदेका दुम डोयङलाचिडा लोवानिन्। “खाङानुम अकपाङ चालिम् तेम्‌मिवा चालिम तेमसिञा लोन्ता। 4नङ तेम्‌हिडा दिच चालिम लामदा मडोट्टा, का सेचियाआ ताकि मोचि चानि पुवा। 5नङ दिच लुङइखाडा मडोट्टा, मोडा बदधेका बाखा मान्नुङा। का गडवा बाखा मा‌नलिसाओआ मोचि च‌कनिङे मथुवा 6नङ मुन्‌टोङ नामलोन्ता मोचि मछोप्ता का सुङभेन मानलिसाओआ मोचि सिप्निलेवा।7नङ निचि ओलाक सेनमिचिडा डोट्टा मेन् सेनमिआ पोयाकि मोचिञा सा‌कनाननि मपुवा। 8निचि खाउडे ओलाक नियामाडा डोट्टा का खाउङेआ भुङकि, खाउङ्आ तुककि खाउङेआ सुकि सिवा मपुवा। 9खोक्कोओ नाबाक याआङ मोसाआ एनने।डोयङलाओ याङमालाम

10मन्कि खेन्माछाचि बानाकि खोनिनञा मयिङा, “खानानिन मोकोचि सुत्डा देना डोयङलाडा चेप्‌मा नुयाक?” 11नङ खोनिनआ मोकोचिञा लायङ पुवाकि लोवानिन, ‘खानाचिञा ना सारूङगाओ हाङहोन्‌ओं रिपचियाओ ताया पुवानचिनओ याआङ मेन मोकोचिञा पुवानचिनओ मान्‌नुङ। 12देनादि खाक्कोसुत्डा याआङ, मोसाआ पुवोन का मोकोसुत्डा सायाथाक्ला लिवोङ मेन् खोक्को सुत्डा माननुङ, लिसाओ छाङ मोको डाङका ङाक्वोङ।13ओसुन्दुम अङका डोयङलाडा चेपङा देनालो खाङाकि छाङ मोकोचि मटोकनिन, एनाकि छाङ मोकोचि मएननिन् मानना मोकोचि मतुपलुक। 14नङ मोकोचिडा यशैयाओ मायुङछामसु लाटला नु, खोक्कोआ यिङलुक, एनमा ना तएन्, मेन खाउङे माइआ ततुपनिन्, खाङमा ना तखाङ, मेन खाउङे माइआ टोकनिन्,15देनादि ओचि मनाचिओ कोङरिङ छाक्को लिसाओ याआङ नङ मोकोचिओ नाबाक एनमाञा चोमपि लिसाओ मयाआङ का मोकोचिआ चिमक डिप्ताओ मयाआङ माआङलो मोकोचिओ अमुकआ टोकवो मयाआङा, नाबाकआ एन्‌वो मयाआडा, कोडरिङआ , तुप्वो मयाआङा, अङकालिप्पा लावो मयाआङा का अङका मोचोचिञा नुसङ मेत्वो याआङाङ।16मेन मोकोचिओ मकचि सायोकसाङ मए, देनादि मोचिआ मटोक। नङ मोकोचिओ नाबाक, देनादि मोचिआ मएन। 17अङका खानाचिञा नुच्युङङे लोलुकङा बद्धेका यामाङचिआ का सामयोनोतमिचिआ खानाचिआ टोक्ताओ याम्तोक खाङमा धिङे राका मुवाओ याआङा मेन ममान्‌टोक। का खानाचिआ एनाओ दुम एनमाञा हेनामङे मिनमासा मुवाओ याआङा मेन ममानएन।डोयङलाओ तुपयङ

18खानाचि चालिम तेम्‌मिओ डोयङला एनानुम। 19मुनटोङ साङआ हाङहोन्‌ओ इदुम एन्, का तुपनिन् मोबेन बोन्छोलोक बान् का मोसाओ कोङरिङडा खाक्को तेमताओ याआङा मोको ङाक्तुकि खाट्। लामलिप्पा तेम्ताओ ओलाक मोकोङे ए।20लुङइखाडा तेम्ताओ ओलाक मोको ए, खोक्कोआ इदुम एनमुसा वायाआ हालेङे मोको देङहुत्लुक। 21मेन ओचिओ आनओङे भेन् मानलिसाओआ मोको दिच वाइदा तारि युङ‌ । का इदुम ओ सुन्दुमआ छुयु हे ठिनसुरि तालुमुसा ढुङला चा।22सेनमिचिडा तेम्ताओ ओलाक मोको ए खोक्कोआ इदुम एन् का मोको हेन्खामाओ मिनराक, का खाबालुङओ सोम्आ इदुमञा साक्नाननि पुयाक, का मोको सिवा मान्पुवो नुयाक। 23मेन् नुबाखाडा तेम्ताओ ओलाक मोको ए खोक्कोआ एन, का तुप्लुक, का नुच्चङ ङे सिवा सिमेत्याक का खाउङेआ भुङकि, खाउङेआ तुककि नङ खाउङेआ सुकि फसमि सिवा सिमेत्ता।कायासाओ डोयुङला

24खोनिन् उसओ लोयाङसा मोकोचिओ बुसि हाउसो डोयङला युङनि पुवानिन, “सारू‌ङ्गाओ हाङहोन अकपाङ मना इसा ए, खोक्कोआ आनओ कायाखाडा नुयामाचा तेमतु। 25मेन मनाचि इम्साओ वाइडा खोसाओ नुकसा बाना का कायाचाओ हुपहुपडा कायासा तेम्ताकि खारा। 26मेन मुनटोङ ताङ लोन्टाकि सिवा सिया, मोवाइडा कायासा छाङ दातलुवा।27नङ खिमपाओ याङसुमिचिआ ताकि खोसावा मलोवा, “दि खानानिन्आ आन्‌ओ कायाखाडा नुयामाचा तेमतानिनओ माआङ? ना मोडा कायासा खाडाङका ता?” 28मन्कि खोकोआ मोकोचिञा यिडा, “खाउङे नुक्साआ उसओ मुवाओ ए।“ नङ याङसुमिचिआ खोसाञा मयिडा, “ना दि आनकान खाराकि मोचि विइन्ने लोवो खानानिन्‌ओ राका याआङ?29मेन खोसाआ यिङा, “डोटनिन। माआङलो खानाचिआ कायासा विइहिडा कायाचाकनिया अधेन्। 30चासुमसिवाओ वाइदा तारि हवाङेञा अकनिनडाङे पोन्‌मा पुवानुम। का चासुमसिवाओ वाइदाडा अङका मुकाचाचिञा लोवोङा, बुसि कायासा दुवाकि हुत्‌मा खुनचि खु‌नचि छुम्तानुम मेन् कायाचा लो अङकाओ चालुपडा पाक्तानुम।“होमसिओ यामाचा का बोप्खाओ डोयुडला

31खोनिन्आ उसओ लोयाङसा हाउसो डोयङला युङनि पुवानिन, ‘सारूङगाओ हाङहोन हो‌म्सिओ अक्टेट लुङवा इसा ए,. खाक्को अकपाङ मनाआ टारूकि आन्‌ओ थाम्पुकडा लित्ता। 32खाक्को झारा यामाचाडा चुप्पो नुयाक, मेन् मुन्टोङ पोन् मोबेन मोको लिमखान चोङलो टोप्पो नुयाक, का सुङताङङे लिनि खात का नामकुदुओ सेचियाचि ताकि मोसाओं खेकसुङडा मयाकलुक।33खोनिन्आ मोकोचिञा हाउसो डोयङला लोवानिन”, सारूङगाओ हाङहोन् बोपखाइसा ए खाक्को अकपाङ मारिछाआ सुम् पादुक छुमाचाओ खा‌कभबुनडा मोको झारा बोपखायि मानलिसइन्लोकतारि कुमनि युङसा।34देकमिआ ओचि झारा दुम डोयङलाचिडा मुक्लाचिञा लोवानिन। नङ मायाक डोयङला खोनिनआ मोकोचिया दिचछाङ लोमा मा‌नलि । 35अङका डोयङलाचिडा डो होङवोडा, हेन्खामाओ मुलुमपुक डाङका कुमनि युङसाओ दुम अङका दुम्‌खाङमु चुवोङा। लोवो यामाङदाङका चेवानचिनओ दुम लात्ला लिने।कायासाओ डोयङलाओ तुप्यङ‌ /s

36मोबेन खोनिन् मुक्लाचिञा छिराकि खारानिन, का खोनिन्‌ओ खेन्‌माछाचिआ खोनिन्‌ओया ताकि मयिङा, “आन्कानञा बेङसिखाओ कायासाओ डोयङलाओ तुप्यङ लोनि पुवाने।“ 37खोनिन्‌आ मोकोचिञा लायङला पुवाकि लोवानिन, नुयामाचा तेमवो मनाओ सावाछा ए। 38नङ कायाखा हेन्खामा ए। नुयामाचा लो मोचि हाङहोनओ छावारि मए, का कायासा सुलावाओ छावारि मए। 39मोचिञा तेमवो नुक्सा सुलावा ए, चासुमसिवाओ वाइदा ओलाक धाधारङओ थेन्यु ए । नङ मुकाचाचि सारूङयाकेन्छाचि मए।40देतनि कायासा विइयाकि मिडा थााबुत मुविन्, मुइसाकियाङे धारारङओ थेन्‌युडा छाङ लिवोङ। 41मनाओ सावाछाआ चियाककेन्छाचि छुत्‌वोङ का झारा साकबाय मेतवो दुमचि का हुआदोङ चुवोचिञा मोकोचिआ खोसाओ हाङहोन्‌ डाङका दुवोङ 42का मोकोचिञा मिओ लेतओप्खाडा वेत्नि मपुवोङ, मोडा चिखापयु का कुङजोङ साङसु लिवोङ। 43मोबेन सामयोकमिचि चिपापाओ हाङहोनडा नामइसा छोक्‌वो मलिवोङ। खोक्कोओ नाबाक याआङ मोसाआ एनने।सारूङगाओ हाङहोन

44सारूङगाओ हा‌ङहोन् बेङसिखाडा खु‌मनि युङसाओ खाबालुङ इसा ए, खाक्को अकपाङ मनाआ तोक्ताकि कुमनि युडसा, का छेमासाङ लिसाकि खोसाआ हाङपाङसुत्डा लिसाओ झाराडे इनता, का मोको कायाखा खित्ता।

45लादेङ सारूङगाओ हाङहोन् खान्नो रुवाङलुङ लाममि अकपाङ इन्लामे इसा ए , 46मोसाआ अकटेट धिएइमा रूवाङलुङ तोक्ता नेत्लोक् खाराकि हाङपाङसुत्डा लिसाओ झारा इनताकि मोको खित्ता ।47लादेङ सारूङगाओ हाङहोन साजुमाडा फेम्साओ अकटेट् धिक चङखावेत् इसा ए, खाक्कोआ माइ-माइओ ङाचि कोपलाम मुवाकि बाटटा। 48खाक्को मभेपता नेत्लोक मोकोचिआ चुक्खाडा सा‌तनि मलात्ता , का युङाकि खान्नो मेत्लो खुडचिडा कोपला्म मचुवा का उवाक मेत्लोञा हुझ्या मकेसा।49धाधारङओ थेन्‌युडा उसओ ङे लिवोङ, सारूङकेनछाचिआ ताकि बोन्छोलोकचिञा सामयोकमिओ हुप्‌डाङका मछेन्‌वोङ। 50का मोकोचिञा मिओ लेतओपखाडा वेत्नि मपुवोङ मोडा चिखाप्यु का कुङजोङ साङसु लिवोङ।51दि खानाचिआ मोचि झारा दुम अतुप्तु? मोकोचिआ खोनिनञा मयिङा, “ज्यो हाएसि” 52मन्कि खोनिनआ मोकोचिञा लोवानिन, ओसुन्दुम सारूङगाओ हाङहोनओ निकि सान्यङ तोक्तुओ उकताउक यङवानमि अकपाङ खिमपा इसा र खोक्कोआ आन्‌ओ खाबाखाडाङका नुङवा का आसुङ याम्‌तोकचि हुझ्या लाट्लुक्।“

मनाचिआ नासरतड़ा देकमिञा बुङछुनला चुवाओ

53मोचि डोयङलाचि लोनिचियानिन नेतलोक देकमि मोडाङका खारानिन।54नङ आन्‌ओ खोनङ सिङवाङडा ताकि खोनिनआ मोकोचिओ यायोकखिमडा मोकोचिञा उससो सालामयङ पुवानिन, हे मोकोचिआ नाकाकवा डोटटाकि मयिडा, “मोचिञा मोताया नङ सायराङओ ओक, खाडाङका छुकलापसाङ लिसा? दि मोचि रेक्कावाओ सावाछा माआङ? 55दि मोचिओ मामाओ नङ मरियम, का मोचिओ निछाक् याकुव, युसुफ, शिमोन का यहुदा माआङ? 56नङ दि मोचिओ निछामाचि झारा आन्काकनिन् मान्नुङ का? खोचिञा ओलाक मोचि झारा दुम खाडाङका छुकलापसाङ लिसा?”57मन्कि मोकोचि खोनिन् सुत्दा माइसुङ मचुवा। मेन् देकमिआ मोकोचिञा लोवानिन, “यामाङआ आन्‌ओ खोनङ सिङवाङ का आन्‌ओ खोनङ खिमड़ा लेटका निखाछे झारा खामडा सानुवा नुयाक।“ 58नङ मोकोचिओ योकोममिनआ मुहिदा खोनिनआ मोडा बद्धेका वक मुमा-मानलि ।

14हङसानवा पुमि, युहन्नाओ सुवालोङ

1मोवाइदा सिङवाङओ लुकअसिओ हेनकोपहाङ हेरोदआ देकमिओ धिनुम मएना। 2नङ आनओ याङसुमिचिञा मयिडा, “मोचि हडसानवा पुमि युहन्ना मए, खोचि सुपोकवा डाङका खोङत्तायाछा ओसुन्दुमङे मोचि साएराङआ खोसाडा ओक मुलुक।3देनालो हेरोदआ आनओ निछा फिलिपओ तायामा हेरोदियासओ निमपिडा युहन्नाञा लापनि छुम्ताकि छेकखिमडा वाक्तुओ मयाआडा। 4देनादि युहन्नाआ खोसाञा लोवाओ याआङा खानानिन्‌आ मोसाञा सायाकाम्मा नुलोक माआङ 5नङ मोसाआ खोसाञा सेत्वो राका मुवाओ याआङा, मेन हाङछामिडाङका कुमाकारा, देनालो मोकोचिआ खोसाञा यामाङ चामलोकताङा।6मेन् मनटोङ हेरोदओ पुक्लेन ता, मोबेन हेरोदियासओ मेछाछाआ मोकोचिओ बुदा लाक्लुवाकि हेरोदञा वाया मेत्ता। 7मुइसालिहिडा मोचिआ “खानाआ खाक्कोनुछे याक्क मदोरा छाङ पुवोङा लोनि सिस्वदुम मचुवा।8मेन् आनओ मामाआ चिन्‌लुनि युङसाओ लिहिडा मोसाआ यिङा, “ हङसानवा पुमि युहनाओ टाङ ओकोङे चाखुङडा पुवाङने । 9मोबेन हेनकोपहाङ धितुक्खामि मलिसा, मेन चिसिस्वदुम, का चाचायुडा अकनिन्‌ङे युङकाबाचिओ सुन्दुम मोचिआ मोको पुवो इङइवा मचुवा।10नङ मोसाआ छुत्ताकि छेक्खिम्‌डा युहन्नओ टाङ हेकसि मपाक्तु। 11नङ खोसाओ टाङ चाखुङडा युङसाकि मोछेकुछाञा पुवानचिन् । नङ मोसाआ मोको उमामाओया टारू। 12मन्कि खोचिओ खेनमाछाचि बानाकि सुपोकवा खाटाकि मखुम्ता , का खाराकि देकमिञा यङखान मपुवा।देकमिआ ङा हिभुङञा सुकतानिनओ

13मन्कि ओको एनाकि देकमि वाएङबिधानि वाङनि मोडाङका नियाकङे अक्टेट् सेन्याङनिखाडा खारानिन, का मुन्टोङ मुकलाआ ओको मएना मोबेन तालावाङडाङका लाङलामङे खोनिन्‌ओ देङसि देङसि मलुवा । 14नङ लोन्ताकि अक्टेट् टोप्पो मुक्लाञा टोकनि खोनिनआ मोकोचिञा सोमनुवानिन का मोकोचिओ तुक्काबाचिञा नुसङ मेतनि पुवानिन।15हान वावाङ लिसा नेतलोक खेनमाछाचि उसओ यिङयाङसा खोनिनओया मबाना, ओको सेनयाङरिखाम याआङ, का मुयाकला छित्‌दानिचिया, मुकलाचिञा खायोङ पुवाने, का मोकोचिआ टेनडा खाराकि हाङपाङओ निकि चामासेसि मखित्ने।16मेन देकमिआ मोकोचिञा लोवानिन, “मोक्कोचिञा खात्‌मा चाखाम मान्नुङ।“ खानाचिआङे मोकोचिञा चासि पुवानुम 17मेन मोकोचिआ खोनिनञा मयिङा, “ओड़ा आनकान सुत्डा ङाका पेम्पाक का हवाटेट ङाचि लेटका निचि दिच मात्दङ।“ 18मोबेन खोनिन्‌आ लोवानिन, “मोचि ओया अङकाओया बाटटानुम।“19मोबेन खोनिनआ मुक्लाचिञा चान्‌खाडा युङवो इङइवा पुवानिन, का मोचि ङाकाटेट् पेम्पाक नङ हवाटेट ङा टारूकि सारुङगाडा खाङाकि सायोक्दुम मुवानिन का ओराकि पेम्पाकचि खेनमाछाचिञा पुवानिन, का खेन्माछाचिआ मुकलाचिञा मपुवा। 20नङ मोचि झाराआ बुकखाइन्लोक मचो, का हेन्दुवाओ दाङसाचि मोकोचिआ हवापौटेट खेङडा मभेपता । 21नड चाकाबाचि माचुप का छायाङछाचि छिराकि ङाहिभुङ मेत्लो मनाचि मयाआङा ।22मन्कि खोनिन् मुक्लाचिञा खायोङ मुइनलोक खेनमाछाचिञा ओलाक हाले चाःवासिडा वाङाकि खोनिन् चोङलो बुसि बुसि ह्याउलिप्पा खात्‌वो छाक्को इङइवा पुवानिन। 23नङ मुकलाचिञा खायोङ मुनिचिया नेतलोक खोनिन भुरुडा नियाक ङे सोम्फोङला चुमाञा वाङानिन। हान वावाङहिडा खोनिन् अकपाङे मोडा लिमानुवाड़ा। 24मेन हान चाः वासि ओलाक साजुमाओ हुपडा याआङा, का कुहुकओ उसादाकडा लिहिडा वारेपचिआ मोको फन्‌याङसा याआङा।25मोबन खाखुतओ लुसि सुसाङमुतुमडा खोनिन साजुमा धानि बियाङसा मोकोचिओया बानानिन। 26नङ मुन्टोङ खेन्‌माछाचिआ खोनिन्‌ञा साजुमा धानि बिनियुङसाओ मटोक्ता, मोबेन मोकोचि उसओ लोयाङसा मकुमाकारा । ओको ना खाला ए का मोकोचि कुमाआ मपारा। 27मेन देकमि मोबेन मोकोचि सुत्डा उसओ यिडाकि चेवानिन, “सापसा मुवानुम, अङका ङे एव मानकुमाकातदानुम28नङ पत्रुसआ मलोवा, “हाएसि खानानिन् ङे लिमानु लो खानानिन्‌ओवा चाः वा धानि धानि बान्वो इडड़वा पुवाङने।“ 29मन्कि खोनिनआ लोवानिन, ‘बानानुम’, नङ पत्रुस चाःवासि डाङका धासाकि देकमिओया खा‌तसिञा चाःवा धानि धानि मबिया। 30मेन कुहुक टोक्तुकि मोचि मकुमाकारा का मुन्टोङ वालुम्‌मा लुवा हाले मोचि पाराकि मयिडा, हाएसि डेक्ताङनङने।“31मोबेन देकमिआ हालेङे छुक फेम्तुकि मोचिञा लापनिलेवानिन का मोचिञा लोवानिन ‘मुन्दामक्तुमि ,‘ देना मिनछेन तमुवा? 32नङ मुन्‌टोङ खोकोचि चाःवासिडा मवाङा मोबेन कुहुक नान्ता। 33मन्कि चाःवासिडा लिवोचिआ खोनिनञा सानुवासाराकि मयिडा, “नुच्युङङे खानानिन् निनाम्‌मुओ सावाछा लिमानुहिडा याछा।“34मन्कि हयाधेत् फाकोपलेनता नेत्लोक् खोनि‌न्चि गनेसरेतओ थामपुकडा बानानिन। 35नङ मुनटोङ मोको थाम्पुकओ मनाचिआ खोनिनञा मसिन्ता, मोवेन मोकोचिआ मोको यापाकओ चुवाङयोवा मनाचि मछुत्ताकि सारिमा लिसाओ झाराञा खोनिन्‌ओया मवाटटा, 36का मोकोचिआ खोनिन्ओ सङनान्‌ओ चुकखा ओन छाङ नोप्‌सिञा ताछुककफेङ मचुवा, का मेतलोआ मनोप्ता, मोकोचि नुसङ लिसा ।

151मोवाइदा यरूशलेम डाङका फरिसिचि का यडवानमिचि देकमिओया मबाना, का मलोवा, 2“खानानिन्ओ खेनमाछाचिआ देना साकुदिपाचिओ रिटुम फेङकेत मचुलुक? देनादि मोकोचि चामा बुसि आन्‌ओ छुक वालेकनिन् ।" 3खोनिनआ मोकोचिञा लोवानिन, “खानाचि छाङ देना खानाचिओ निनाममुओ इङइवा फेङकेत अचुलुक ?4देनालो निनाममुआ लोवानिन याआङ, 'आनओ पापा नङ मामाओ सानुवा मुवानुम, का पापा नङ मामात्रा उत्नुङ मुवो अछुङङे सेरिनने।' 5मेन खानाचि ओलाक अयिडलुक, खोक्कोआ आन्‌ओ पापा का मामाञा लोउने, अङकाङका मेत्लो छाङ खानानिनञा दुकनुवा लिसाओ याआङ मोको निनाममुञा पुवानचिनओ ए , 6मोसाआ आनओ पापा हे मामाञा सानुवा मुवो चाखाम मात्दङ, का खानाचिआ आन्‌ओ रिदुमआ मुहिडा निनाममुओ इदुम् असाहोक मेत्ताओ अयाआङ ।7हेइ! एङलामिच्यो, यसैयाआ खानाचिओ छापछोङडा उसओ यिङाकि ठक ठाक मायुडछाम्सु मचेवा, 8८ ‘ओको रावाआ चिडोसिवाआ अङसानुवा मुलुक । मेन् मोकोचिओ कोङ अङकाङका माङखा याआङ । 9नङ मनाओ इङइवाचि मोचिओ नुमितलाम ओटनि मुनि मोकोचि, सितनामडा अङरेपमाला मचुलुक्।10मन्कि मुकलाञा बुत्ताकि खोनिन्आ मोचित्रा लोवानिन, । "एनाकि तुप्तानुम । 11खाक्को डोडा वाङलुक मोसाआ मनाञा असेङअत मुमेतनिन । मेन खाक्को डोडाङका हुड्या लोन्, मोसाआङे मनाञा असेङअत मुलुत ।"12मोनेतलोक खोनिनओ खेन्माछाचि ताकि खोनिन्ञा मलोवा, “ओको लोयडला एनाकि फरिसिचि रहुकता लोनि दि खानानिनआ सिनला तोकतानिन ? 13मेन खोनिनआ लोवानिन, “अङपापाआ मानलित्ताओ उकताउक सुङताङ धेन्‌वोङ। 14मोचिञा खातसि पुवानुम, मोचि खाथेप बुलाम्बुचि मए । खाथेप्‌आ खाथेपञा बित्‌लो हवापाङङे लुमहुड्डा मडोट्‌वोङ।“15पत्रुसआ खोनिनञा मयिडा, “आन्‌कानञा ओको डोयङलाओ तुपयङ लोनि पुवाने।“ 16मन्कि खोनिन्आ लोवानिन”, दि खानाचि छाङ फान्नु खारूमातओ अयाआङ? 17दि खानाचिञा सिन्ला मात्दङ, खाक्को डोडा वाङ, मोको बुकडा खात्लुक का खुडा खात् ?18मेन खाक्को दुमचि डोडाङका हुझ्या मलोन् मोचि कोङडाङका लोन्टाकि मवान्, का मोचिआ मनाञा असेङअत ममेत् । 19देनादि कोङडाङका ङे उवाक मिन्ला, पोकसेतसु, कामुकि, खुसावारि, मुपसाङ, उत्नुङ हुइया मलोन्। 20मनाञा असेङअत मुलुत दुमचि ओको ङे मए । मेन् छुक मान्वालेकनि चासिआ मनाञा असेङअत मेतनिन ।“21हाले देकमि मोडाङका लोन्तानिन का टायर नङ सायडन्‌ओ धिटेन् लिप्पा खारानिन्। 22मन्कि खाङानुम , मोडाओ हायुङखाडाडका अकपाङ कनानिमा ताकि उइसा लोयाङसा पात्तु, “हेइ! हाएसि, दाउदओछा अङका धानि पुनोत मुवानें । अङमेछाछाञा मामाङसुखाआ दाखासाङ मुलुत्ताओ याआङ।“ 23खोनिन्‌ओ खेन्‌माछाचिआ ताकि खोनिनञा उसओ यिङाकि ताछुकफेङ मचुवा, ओकोञा खायोङ मुवाने, देनालो मोको आन्कानओ देङसि देङसि पातयाङ।“24खोनिनआ लोवानिन्, “अङका इस्राएलओ इवाखिमओ माखाराओ सामुवाचि लेटका निचिओया छुत्तानचिनओ मानएदोङ।“ 25मेन् मोको ताकि उइसा यिङाकि सायालोङ मुवा”, हाएसि अडकाञा फामासि मुवाने। 26मेन् खोनिनआ लोवानिन, “छायाङछाचिओ पेम्पाक खाटटाकि कुतिवाचिञा केनिपुमा नुलोक् नुनिन।“27मन्कि मोसाआ लोवा, “हेइ! हाएसि मेन कुतिवाआ छाङ ना आन्ओ नामसोङमिओ चाठाकडाङका घासाओ दाङला चा।“ 28हाले देकमिआ मोसाञा लोवानिन, “हेइ! मारिछा आमनो मक्तुम टोप्पो याछा। खाक्को खाना राका तचुलुक, खानाञा मोको लात्ने।“ नङ मोसाओ मेछाछा मोकोङे वाइदाङका नुसङ लिनिलेवा।29नङ देकमि मोडाङका लोन्ताकि गालिल वात्ताम खारानिन का भुरूडा वाङाकि मोडा युङानिन। 30हाले मोडा पेसोला, खाथेप् नातेप्, लाङभाङजा का बदघेका निचिसुत्डा लिसाओ धिमुक्ला खोनिनओया मता, का मोकोचिञा खोनिनओ लाङथेपड़ा यु‌ङनिमपुवा का खोनिनआ मोकोचिञा नुसङ मुलुत्तानिन । 31ओयातारि हे नातेप्चि चेवाओ, लाङभाङजाचि नुसङ लिसाओ, पेसोलाचि बियाओ, खाथेपओ मुक होङतुओ खाङाकि मुक्लाचि स्वमराक्क मडोरा का मोकोचिआ इस्राएलओ निनाममुओ धिनुमसङ मचुवा।देकमिआ लु हिभुङञा चासुकमा लिसाओ

32मोबेन देकमिआ आन्‌ओ खेन्‌माछाचिञा हाङपाङओया बुत्ताकि लोवानिन, “मुकलाचिञा अङका सोमनुङा , देनालो सुम्‌का लेन लिनिचिया, मोकोचि अङका सुत्डा ङे मयाआङ, का मोकोचिसुत्डा चामासेसि दिच्छाङ मात्दङ । नङ मोकोचिञा साकावाङे छुत्‌मा अङका राकामुनुङा माआङलो मोकोचि लाम्डा आक्तु मडोटवोङ।“ 33नङ खेन्‌माछाचिआ खोनिन्ञा मलोवा, “उन्टोप्पो मुक्लाञा बुकतोमसाङ मेत्मा ओको सेनयाङनिखाडा आन्काञा उन बद्धे पेम्पाक खाडाङका बान कि ?” 34देकमिआ मोकोचिञा लोवानिन, “खानाचि सुत्डा देम्काटेट पेम्पाकचि मयाआङ?” मोकोचिआ मयिङा , “एकाटेट, का अचिचि चुचुपाङ ङाचि।“ 35मन्कि खोनिन्आ मुक्लाञा लुमडा युङवो इङइवा मुवानिन्।36का खोनिनआ मोचि एकाटेट पेम्पाक नङ ङाचि तारूकि निनाम्नुत मपुवा नेत्‌लोक ओराकि खेन्‌माछाचिञा पुवानिन का खेन्माछाचिआ मुक्लाञा मपुवा। 37मन्कि मोकोचि झाराआ चासाकि बुकतोमसाङ मलिसा, का हेन्दुवाओ दाङलाचि मोकोचिआ एकाटेट् खेङ भेपनि मकोप्ता। 38नङ काचाचि मारिछा का सायाङछाचि छिराकि लु हिभुङ मनाचि मयाआडा। 39हाले मुक्लाञा खायोङ मुनिचिया नेत्लोक खोनिन् चाःवासिडा वाडानिन, का मग्दानओ धिटेनलिप्पा खारानिन।

161हान फरिसिचि का सदुकिचिआ खोनिनओया बानाकि खोनिनञा सुको चुमाञा उसओ मलोवा, “आनकानञा सारूङगाङका अक्टेट सिनछुङ खाडमेत्ताने।“ 2मेन खोनिन्आ मोकोचिञा लायङ पुवाकि लोवानिन, “वावाङ लिहिडा खानाचि तयिङ, लेन् खान्नो नुयाक । देनादि नाककुदु हलचुक नुयाक।3नङ नामकुदु हलचुक याआङलो कुहुक बान लोनि अयिङ्। खानाचि नामकुदुओ यामामुदाङका लेन छेन्मा असिन् मेन् वाइदाओ सिन्छुङ लो छेनमा अरूनिन । 4उवाक नङ राकयाङमि तालाखुकआ सिन्छुङ लामलुक का मोसाञा योनाओ सिनछुङ लेटका हाउसो सिन्छङ पुवो‌ननिन।“ नङ मोकोचिञा छिराकि खोनिन् खातनिलेवानिन।5नङ हयाउलिप्पा ताबान्हिडा खेन्‌माछाचिआ पेम्पाक बाट्मा ममान्‌माकेयाछा । 6मोबेन देकमिआ मोकोचिञा लोवानिन, “चान्चुप युङनुम, का फरिसि नङ सदुकिचिओ बोपखाडाङका लेयानुम।“ 7मन्कि मोकोचि हाङपोहाङडा मिनफाकमिन मुमा मलुवा। आन्‌कानआ पेम्पाक लोकतिमिन लोवाकि लिसुने। येशुआ ओको सिन्ला तोक्तुकि लोवानिन, हेड़! 8ओन्तोमक्तुमि च्यो, खानाचिसुत्डा पेम्पाक मात्दङ यिङाकि देना हाङपोहाङडा मिनफाकमिन अचु ?9दि फाननु सिन्‌ला मात्दङ का अमितनिन, ङाहिभुङओ निकि ङाटेट पेम्पाक का देम खेङ खानाचिआ कोप्ताओ अयाआङा ? 10नङ मोचि लुका हिभुङओ निकि रएकाटेट पेम्पाक का देम खेङ कोपतुओ अयाआड़ा?11अङकाआ पेम्पाकओ सानुङडा यिङओ माआङ मेन फरिसि का सदुकिओ बोपखाङका चानचुप युङानुम लोनि लोवाओ, खानाचि खाइसाकिया अतुपनिन् ? 12मोवाइदा मोकोचि पेम्पाकओ बोप्खाङका माआङ, मेन् सदुकि नङ फरिसिचिओ सानयडङ डाङका चानचुप युङमा लोवानिनओ याछा लोनि मतुपता ।13हान देकमिआ सिजरिया, फिलिप्पओ लुङवाङडा ताकि आन्ओं खेन्‌माछाचिञा उसओ यिङाकि सेनानिन, “मनाचिआ मनाओ सावाछाञा साङ ए लोनि मयिङ?” 14मोकोचिआ लोवा, “साङआ हङसानवा पुमि युहन्ना, साडआ एलिया, का निचिआ यर्मिया हे यामाङखपडा खाउ ङे अक्‌पाङ लोनि मयिडलुक्” 15खोनिन्आ मोकोचिञा लोवानिन, “मेन खानाचि ओलाक अङका साङ एवं लोनि अयिडलुक ?” 16शिमोन पत्रुसआ लायङ पुवाकि लोवानिन, “खानानिन् अहङसक निनाम्‌मुओ दुवाछा निनामछेन लिमानु।“17येशुआ मोचिञा लोवानिन, “सायोकसाङ तए, हेइ! योनाओ सावाछा शिमोन देनालो मनाङका खानाञा ओको दुम्छुयुक मुवाओ माआङ, मेन् अडकाओ सारूङगाडा लिवो पापाआ मुवानिनओ ए । 18,मन्कि अङका छाङ खानाञा लोलुकङा, हे खाना वाछेपलुङ तए । अङका ओको वाछेपलुङधानि आनओ इरिमि ठानमुसाङ मुवोङा का सुवालोङ मोकोधानि चुङताम लिवोनिन ।19अङका खानाञा सारूङगाओ हाङहोन‌ओ होक्छेकचि पुवोडा, खाक्लो खानाआ हेन्खान्‌माडा तछुमवोङ, मोको सारूङगाडा छुमवोन नङ खाक्को छाङ खानाआ हेन्खामाडा तहोङवोङ, मोको सारूङगाडा होङवोङ। 20मोबेन खोनिन्‌आ निनामछेन ओको ङे ए यिङाकि खाउडे मनाञा मान्‌लोदामा लोनि खेन्‌माछाचिञा छाक्को इङड़वा पुवानिन।21मोको वाइडाङका देकमिआ आनओ खेन‌माछाचिञा खाङमेतमा लुवानिन, हे खोनिनञा खाइसाकिया यरूशलेमडा खात्‌मा का बुलाम्बु, यामुबुबमिचि नङ यङवानमिचि डाङका धिबान्छुप थाआङमा , का सेतमान् ,का सुम्कालेनडा खोङमा चाखाम याआङ । 22मेन् पत्रुसआ खोनिनञा अकलिपा खाटटाकि। हियुकमा का खोनिन्ञा हेन्‌मा मलुवा, ‘निनाममुओ पुनोत युङने’ हाएसि उसओ दुम खानानिन धानि देम्खाछाङ तालुवोनिन । 23मेन् खोनिनआ पत्रुसलिप्पा लासाकि लोवानिन, “हेड़! सुलावा अङकाओ बुडाङका यासोतनि खारे , खाना अङकाओ निकि ढुङला चात्वो सुन्दुम तयाछा । देनालो खाना निनाम्‌मुओ माआङ मेन् मनाचिओ दुमचिडा स्वमलेन तपुलुक।हाङनोत् लेत्‌ला

24हाले देकमिआ आनओ खेनु‌माछाचिञा लोवानिन, “साङ अङकाओ देङसि बानवो राका चुलुक लो, खोसाआ हाङपाङञा बुङछुन्ला मुने का आन्‌ओ इलाक थेन्‌ताकि अङकाओ देङसि बानने । 25देनादि खोक्कोआ आनओ हाङमाङ रातवो राका चुलुक खोसाआ मोको मासुवोङ, मेन खोक्कोआ आनओ हाङमाङ अङकाओ निकि मासुलुक खोकोआ मोको तोक्वोङ।

26देनादि झाराडे हेन्खामा छुकलापसाङ मुवाकि चिहाडमाङ ओलाक मासुलो मनाञा दि दुक्नुवा लिवोङ कि ? हे ना चिहाङमाङओ बारालाडा मनाआ दि पुउने कि ?27देनादि मनाओ सावाछा आनओ पापाओ घिनुसङडा आन्‌ओ याकेन्छाचिसुत्डा बान्वोङ का मोवाइडा खोसाआ उक्ताउक् मननञा मोसाओ ओक ओन्सामि यादुमखुङ पुवोङ। 28अङका खानाचिञा नुच्युङ ङे लोलुकङा, ओडा एपकाबाचिखपडा साङ मयाआङ, खोक्कोआ मनाओ सावाछाञा आनओ हाङहोनडा बानयाङसा मुवाओ मानटोकइनलोक खाउ ङे रिदुमआ सुवालोङ छेम्वो ममान्नुङ।

171तुक्कालेन् नेत्लोक येशूआ पत्रुस, याकुब नङ मोचिओ निछाक् युहन्नाञञा हाङपाङसुत्डा लोकतानिन का अक्टेट चोमलो भुरूडा सेन्याङनिखाडा खाटटानिन। 2मन्कि मोकोचिओ बुसित खोनिनओ युपा वाइफान लिसा। खोनिनओ डालुङ नामइसा छोक्तु, नङ खोनिनओ टिट्खान् ओपमिसा ओमचुक लिया।3नङ वाछाप्पा का एलिया खोनिन सुत्दा चेप्याडसा मुवाओ मदारा। 4मन्कि पत्रुसआ देकमिञा यिङा , “हाएसि आनकाञा ओडा युङमा नुलोक याआङ। खानानिन्‌ओ राका मलिसा लो अङका ओया सुम्काटेट् याक्साचि मेत्वोङा अक्टेट खानानिन्‌ओ निकि, अकटेट वाछाप्पाओ निकि नङ अक्टेट एलियाओ निकि।5मोचि चेप्याडसा ङे याआङा , छोक्‌ओ युवारिआ मोकोचिञा डिपनिलेवा का मोको युवारिडाङका अक्टेट उस्‌ओ लोवो डोसाङला बाना, ' ओचि अङकाओ नुङनुलो सावाछा ए, खोकोकनिन् अङका वाया याक्ङा, खानाचिआ खोचिओ दुम एनानुम्।“ 6मुन्टोङ खेन्‌माछाचिआ ओको मएना, हाले मोकोचि मबोम्ता का धिकुमाकारा। 7मन्कि देकमिआ बानाकि मोकोचिञा नोप्ताकि लोवानिन, “पोक्तानुम् मानकुमाकातदानुम् । 8मुन्टोङ मोकोचिआ चिमुक् थिन्ता मोबेन देकमि लेटका निचि साङञा ममानतोक ।9मुन्टोङ खोकोचि भुरूडाङका धायाङसा मयाआडा, मोबेन देकमिआ मोकोचिञा उसओ लोवो इङइवा पुवानिन, “मुनटोङ तारि मनाओ सावाछाओ लाहङलेन नुनिन् मोबेन तारि खानाचिआ ओको मागदालेनओ दुम साङछेञा मान्‌लोदामा।“ 10मन्कि खेन्‌माछाचिआ खोनिनञा उससो यिङाकि मसेना, “मन्कि देना यडवानमिचिआ बुसि एलिया बान्मा डोट लोनि मलोलुक् ?11खोनिनआ मोकोचिञा लोवानिन, “एलिया नुचचुङ ङे मबान् का मोचिआ झारायाक्क लादेङ मसाङसेनवोङ। 12मेन् अङका खानाचिञा लोलुकङा , एलिया बुसि ङे तानिचियाओ मयाआङ नङ मोकोचिआ खोचिञा ममानसिन, मेन् खाक्को मिन्मासा लुवा मोचिञा मोकोचिआ मुइसाङे सुङसेन मचुवा। मुइसाकिया ङे मनाओ सावाछाआ छाङ मोकोचिङका छुयकोप तोकमा डोट्‌वोङ। 13हाले खोनिनआ हङसानवा पुमि युहन्नाओ छाप्छोङडा मोकोचिञा लोवानिनओ याछा लोनि खेन्माछाचिआ ममित्ता।मामाङसुखा वाङाओ एलोकछा

14हान खोनिनचि मुक्ला लिसाओ खाम्‌डा बानानिन नेत्लोक अकपाङ मनाआ उसओ लोयाङसा खोनिनओ बुसित् बानाकि लाङतुम्फु नेप्तु 15“हाएसि अङसावाछा धानि पुनोत मुवाने देनादि मोसाञा तेपमामाङ वाङाओ याआङ, का धिबान्छुप तोक्लुक् देनादि मोको सान्लेप् मि का चाःवाडा धाम्। 16नङ् अङकाआ आमखेनमाछाचिओया टारूङ, मेन मोकोचिआ मोसाआ नुसङ मेत्मा मानर ।17मोबेन देकमिआ लोवानिन”, मुन्दामक्तुमि नङ लोमान्टेट् मना ए, अङका देम्खा तारि खानाचि सुत्डा युङङा का देमतारि अङका खानाचिञा आ‌ङमा ? मोसाञा ओडा अङकाओया बा‌ट्टानुम।“ 18मन्कि देकमिआ हेन्तानिन, का मामाङसुखा मोडाङका लोन्टाकि फुङसा । नङ् मोको एलोकछा मोवाइदा ङे नुसङ लिसा ।19मोबेन खेनमाछाचि सेन्याङनिखाडा देकमिओया ताकि मलोवा, “आन्‌कानआ मोसाञा देना लातमा रूइमिन।“ 20खोनिन् मोकोचिञा लोवानिन, “खानाचिओ मुन्दामकतुमओ सुन्दुमआ ए । देनादि अङका खानाचिञा नुच्चुङ के लोलुकङा, हे खानाचिडा अक्टेट आःवासिओ लुङवा मेतलो मक्तुम मलिसा, ओको भुरूञा ओडाङका यासोतमा अलोवा लो मोको खाछिताकि खात्‌वोङ का खानाचिञा दिच्छाङ अतकारूयाक लिवोनिन । 21मेन्छाङ ओको माइओ ओक ओलाक सेोम्फोङला का मान्चायाकला मायाक् लोननिन ।22नङ खोनिनचि गालिलडा युङानिनओ वाइदाडा देकमिआ मोकोचिञा लोवानिन, “मनाओ सावाछा मनाचिओ छुक्डा पाङपाक्वोङ। 23मन्कि मोकोचिआ खोसाञा मसेत्वोङ, मेन सुमसि लेनडा खोसाओ लाहङलेन लिवोङ।“ मन्कि मोकोचि धितुक्खामि मलिसा।24मुन्टोङ खोनिनचि कफर्नहुमडा बानानिन, मोबेन माङखिमओ छोन्‌ला कोप्‌कामिचिआ पत्रुसओया ताकि मलोवा, “दि खानाचिओ रूमुआ छोन्‌ला मछोन्निन् ?” 25मोचिआ मयिङा, "ज्यो छोन्‌मा नुयक। “नङ् खोनिनचि खिमडा मवाङा नेत्‌लोक देकमिआ मोकोचिञा बुसिङका ङे लोवानिन”, शिमोन खाना दि मिन्‌ला तचु? हेन्खानमाओ हाङचिआ छोन्‌माला हेना छोनला साङओ डाङका मकोप आनओ सावाछाचिङका हे निपाङडाङका26नङ् मुनटोङ मोचिआ निपाङ डाङका मयिडा, मोबेन देकमिआ मोचिञा लोवानिन, “मुइसा लो दुक्पाछा मेत्माछाचिआ ना नुनाम्‌लानुत् तोक्ताओ मयाछा । 27मेन आनकान डाङका मोकोचि मानह्रुकमाओ निकि खाना साजुमाडा खाराकि खोकचुङखेक पाक्तानुम बुसि बानाओ ङा लोक्तानुम मोसाओ डो होकता नेत्लोक खानाआ अकटेट् शेकेल ततोक्वोङ। मोको लोक्तुकि आमनो नङ् अङकाओ यिङाकि छोननिपुए।

181मोवाइदा खेनमाछाचि देकमिओया उइसा लोयाङ्सा मबाना, सारूङगाओ हाङहोन्‌डा झारा चोङलो टोप्पो साङ ए ? 2खोनिनआ अकपाङ चुप्पोछाञा चुक्‌डा बुत्ताकि मोसाञा मोकोचिओ हुपडा युङसानिन, 3का लोवानिन, “अङका खानाचिञा नुच्चुङ लोलुकङा, खानाचि फान्ताकि चुपपाङ एलोकछा ओटनि अमानलि लो खाउ ङे रिदुमआ सारूङगाओ हाङहोनडा अवाङवोनिन् ।4ओसुन्दुम खोक्कोआ ओको चुप्पो एलोकछा ओटनि हाङपाङञा नो:अ मेत् मोकोङे सारूङगाओ हाङहोनडा झारा चोङलो टोप्पाङ नुयाक । 5नङ् खोक्कोआ अङकाओ नुङडा अकपाङ उसओ चुपछाञा देडहुतलेन चुउने मोसाआ देङहुत्‌लेन चुवाङवोङ ।

6मेन खोक्कोआ अङकाडा मक्तुम् मुवो मोचि चुप्पाङ खपडा अकपाङञा साक्‌बाय पुलुक लो मोसाओ निकि ना अकटेट चाचेमलुङओ लुङटाक मोसाओ पोट्‌डा कुङताकि अतोक साजुमाडा वालुमनि-पुमा खाननो लिवो याआङा ।7हाहो ! बुलुहुत्‌डा साकबाय डोट्‌वो ओक तालुवाओडा, देनादि साकबाय ना बान्‌वो दुमङे ए, मेन हाहो, मोको मनाञा खोक्कोङका साकबाय डोटमा बान् । 8आम्छुक हे ला‌ङआ खानाञा साकबाय डोट्लो, मोसाञा हेक्ताकि केनिपुए। हवाछुक् हे हवालाङ युङसाकि सान्लेप मिडा केमान चोङलो ना छुक मायाक अयामहुड्डा वाङमा खानाओ निकि खानो नुयाक ।9नङ् खोनालो आम्मुकआ खानाञा साकबाय डोट्लो मोसाञा लात्ताकि केनिपुए। हवाटेट् मुक युङसाकि मिओ खामारेनडा केमान चोङलो ना उकखाथेपमि लिनि अयामहुड्डा वाङमा खानाओ निकि खान्नो नुयाक ।10खाङानुम, खानाचिआ मोचि चुपपाङखपडा अकपाङञा छाङ अत्ला मान्मुदानुम । देनालो अङका खानाचिञा लोलुकङा , सारूङगाडा मोकोचिओ याकेन्छाचिआ अङकाओ सारूङगाओ पापाओ ङालुङ हाक्माहाक मखाङलुक । 11देनालो मनाओ सावाछा मासुवाओञा डेकमा बानाओ ए ।मासुवाओ सामुवा

12खाउङे मनाओ अभुङकि सामुवाडा अकपोक मासुवा लो, मोसाआ भौकिभौपोकञा छिराकि हेमसुवाडा खाराकि मोको मासुवाओञा लामसुवारि मुनिन् कि ? 13नङ् खोनालो खोसाआ मोकोञा धितनिलेवा लो, अङका खानाचिआ नुच्चुङ लोलुकङा, मोचि मानमासुवाओ भौकिभौपोक चोङलो मोको अकपोकओ निकि धिछेमाकातवोङ। 14मुइसाकिया ङे ओचि चुपपाङचिखपडा अकपाङ छाङ युनला मानलिने लोवो खानाचिओ सारूङगाडा लिवो पापाओ मिनमासा याआङ।15आमनो निछाआ आमनो उसादाकडा हुमुक्‌वा मुवालो खाराकि खानाचि ओन् लिहिडा मोसाओ हआदोङ खाङनिपुवानुम । मोसाआ आमनो दुम एनालो खानाआ आमनो निछाञा आनओ तमुमेत्ता। 16मेन मोसाआ मान्एन लो हाङपाङ अकनिनडा हवापाङञा खाटटानुम, का हवा-सुम सिनलेमुओ डोडाङको अकअक दुम अछङक मुवानुम।17खोन्नालो मोचिआ मोकोचिओ दुम छाङ ए‌न्सि बुडछुनला मुलो कोपसामञा लोवानुम, का मोसाआ कोपसामओ दुम छाङ एनसि बुड्छुनला मुलो आमनो निकि निरंग का छोन्दुकामि ओटनि लिने।18अङका खानाचिञा नुच्चुङ लोलुकङा, खाक्को खानाचिआ हेन्खामाडा तछुम्वोङ मोको सारूङगाडा छुम्सानचिनओ लिवोङ। नङ खाक्को खानाचिआ हेन्खामाडा तहोङ मोको सारूङगाडा होङसानचिनओ लिवोङ ।

झाराकोपसाङ सोम्फोङला

19लादेन् अडका खानाचित्रा लोडा हेन्खमाडा खानाचिहुपडा हवापाङआ इकमिन्तोङ मुनि दिच दुमओ छाप्‌छोङडा दिच तदोरा लो, मोको अङकाओ सारूङगाओ पापाओ लिपाङका खानाचिओ निकि लिनिलेवोङ । 20देनादि खाडडा हवा हे सुम्पाङ अङनुङडा झाराझुम मलि मोडा अङका मोकोचिओ हुपडा लिङा।“अत्तालाङमि याङसुमिओ डोयला

21हाले पत्रुसआ खोनिनओया ताकि मयिडा, “हाएसि, अङनिछाआ अङकाओ उसादाकडा देम्कादु तारि हमुकवा मचुवा अङका मोसाञा नुनाम्लानुत मुम् ? दि एकादु तारि?” 22देकमिआ मोचिञा लोवानिन, “अङका खानाञा एकादु तारि लोनुङा , मेन् एफस्मि एकिदु तारि ।23ओसुन्दुम सारूङगाओ हाङहोन अकपाङ हाङ इसा ए, खोक्कोआ आनओ याङसुमिचिसुत्डा खिपमाला तात्वो राका मुवा । 24नङ मुनटोङ मोचिआ खिपमाला लोकसिलुवा, हाले पौहिभुङ फेकवाओ नाकमि मोचिओया टारानचिन। 25मेन मोसाकनिन् मोको नाक छोन्‌माञा दिच छाङ मानलिहिडा नामसोङमिआ मोको, मोसाओ उतायामा का छाचि नङ् मोसा सुत्दा लिसाओ झारा याम्‌तोक इनताकि नाक् छोन्‌सिञा इङइवा मपुवा।26मोवाइदा मोको याङसुमिआ बोम्तुकि मोचिञा सायालोङ मुनि यिङा, नामसोङमि अङकाञा छङनुस्वम खाङमेत्ताने, का अङका खानानिन्‌ओ झारा ङे छो‌न्नि पुवोङा।‘ 27नङ् मोको याङसुमिओ नामसोङमिआ सोम्तुक्ताकि मोसाआ छितनि मपुवा का मोसाओ नाक नुनामलानुत मुनि मपुवा ।28मेन् मोको याङसुमिआ लोन्ताकि आनओ यावा याङसुमिखपडा अकपाङञा धिरू खोक्को मोसाओ अकभुङ दिनारओ नाकमि याआडा, मोसाञ पोटहयुडा लापतुकि यिङा , ‘खानाओ नाक छोननिलेउवे । 29मेन् मोसाओ यावा याङसुमिआ बोम्ताकि मोसाञ उसओ लोयाङसा सोमफोडला मुवा, ‘अङकाया छङनुस्वम खाडमेत्ताने अङका खानाञा छोननि पुवोडा।‘30मेन् मोसाआ देङहुतला मान्मु मेन खाराकि नाक मान्छोइलोकतारि छे‌क्खिमडा वाकनिपुवा । 31मुइसाङेआ मोडा खाको खाक्को लिसाओ मयाआडा, मोसाओ यावा याङसुमिचि मोको खाङाकि तुकखामि मलिसा, का खाराकि लिसाओ झारा मुवाइमु मोकोचिआ आनओ नामसोङमिङञा एन्‌मेतनि मपुवा।32मोयोक्दा उनामसोङमिआ मोसाञा हाङपाङओया बुत्ताकि मलोवा, ‘हेइ! बोन्छोलोक याङसुमि खानाआ अङकानिन ताछुकफेङ मुवाओ लिहिडा अङकाआ खानाञा आमझारा मोको नाक नुनामलानुत मुनि पुउङ। 33देतनि अङकाआ खानाधानि पुनोत् मुउङ खानाआ छाङ आम्यावाञा पुनोत् मुमायाक मान्नुङा ?34मन्कि मोसाओ नामसोङमिआ ह्रुकसाकि मोसाञा मोसाओ झारा नाक मानछोनइनलोकतारि छेकखिमओ खारूखाहाङछाओ छुकडा पाङपाक्ता। 35अङकाओ सारूङगाओ पापाआ छाङ खानाचि उकताउकआ आनओ निछाकआ आनओ कोङआ नुनाम्‌लानुत तपुनिन् लो, खानाचिञा छाङ मुइसाडे चुमा-लिवोङ।

191मोचि दुम चेपनिचियानिन नेत्लोक देकमि गालिल छिराकि इताङकु हयाधेत् यहुदाओ चोमसिनखा लिप्पा खारानिन। 2नङ टोप्पो टोप्पो मुकलाचि खोनिनओ देङसि मबाना का खोनिनआ मोडा मोकोचिजा नुसङ मुलुत्तानिन।3मन्कि फरिसिचि खोनिनओ सुको मुसिञा खोनिन्‌ओया बानाकि मयिडा, “दि साङआ खाउङे छाङ सुन्दुमआ दापयामा लेट्मारू ? 4मेन खोनिन्‌आ लोवानिन, ‘दि खानाआ खिपताओ तमान्नुङ, हे खोक्कोआ मेत्तानिन खोनिन्‌आ मोसाञा पुडलाङका ङे पोकछावा पोकछामा मुनि मेत्तानिन,5का लोवानिन, ओसुन्दुम मनाआ आन्‌ओ मामापापञा छिरूकि आन्‌ओ दापयामा सुत्डा तोङनि युङयाक का मोचि हवापाङ अकपोक् मलिवोङ। 6का मोचि हान हवा माआङ मेन् अक्‌पोक ङे मलि। ओसुन्दुम खोक्कोञा निनाममाआ ढायुकडाङे कामतानिनओ याआङ, मोसाञा मनाआ नियाक मान्मुने।7मोकोचिआ खोनिनञा मयिडा, “वाछाप्पाआ देना लेट्‌माछाप पुवाकि लेटमा रूवो इङइवा मपुवा ?” 8खोनिनआ मोकोचिञा लोवानिन”, खानाचिओ कोङओ छाक्कोमिनआ मुहिडा ङे वाछाप्पाआ मासुङ लेट्‌वो देङहुतवारि खानाचिञा पुवाओ मए, मेन् पुडलाङका ना उसओ लिसाओ माननुङा । 9अङका खानाचिञा लोलुकङा खोक्कोआ राक्‌याङलामओ सुन्दुम लेटका दापयामा लेत्ताकि निपाङसुत्डा याकाम्‌मु चुलुक् मोसाआ राकयाङला चुलुक नङ खोक्कोआ लेट्‌साङ मुवाओञा याकाममु चुलुक् मोसाआ छाङ राकयाङला चुलुक ।10खेनमाछाचिआ खोनिनञा मयिङा सायापा तायामा मुइसाङे वेत्नात् एलो ना याकाम्भु मुमा दिच छाङ दुकनुवा मान्युङयाछा। 11मेन खोनिनआ मोकोचिञा लोवानिन झारा मनाआ ओको इदुम देङहुतलेन चुमा मरूनिन्, ओन मोकोचिआ खोक्कोञा पुवानचिनओ याआङ। 12वारावाराङ सुन्दुमआ मनाचि याकाममु मचुनिन्, साङ पुकछावन डाङका ङे अमानर मलि, देम्पाङञा मनाआ मुइसाङे मुमेत्ता देम ओलाक् सारूङहाङहोन्ओ निकि माकाम्मुसाङ मयुङ । देङहुतलेन चुमा रूवोआ मोको देङहुतमुने।13मोबेने खोनिनआ मोकोचिधानि छुक युङने का सोम्फोङला चुनिमपुने लोनि चुप्पाङ छाचिञा खोनिनओया मटारा, मेन खेन्माछाचिआ ओलाक मोकोचिञा महेन्ता । 14मेन् देमिआआ लोवानिन, “एलोक्छाचिञा अङकाओया बान्माञा माननानदे । देनालो सारूडगाओ हाङहोन् उसओचिओ ए। 15नङ् खोनिनआ मोकोचि धानि छुक मयुङसा नेत्‌लोक खोनिन मोडाङका खारानिन।सान्‌लेप अयामओ लामसुवारि

16नङ् अकपाङआ बानाकि खोनिनञा मलोवा, “रूमु, सान्लेप अयाम् तोकसिञा अङकाआ दि नुओक मुमा डोट?” 17खोनिनआ मोचिञा लोवानिन, “खानाआ अडकाञा नुलोक ओकओ छाप्छोडदा देना तसेन् ? नुलोक ना अकपाङ ओन लिमानु मेन खानाआ अयामडा कावाडमु मुमा राका तचुलुक लो इङइवाचि काङलेन मुवानुम ?18मोचिआ खोनिनञा मयिङा, खाउ खाउ ओलाक ?” देकमिआ लोवानिन, “ओको ङे तामिन्तुप् खानाआ पोकसेत्सु मान्मुदामा, राकयाङला मानमुदामा ,खुसावारि मान्मुदामा, मुपसाङ सिन्लेखा, मानूपुदामा । 19आनओ मामापापाओ सानुवा सातमा, का आनओ डाकनिञा हाङपाङञा इसा सोम मुमा ।20मोचि छेकुछाआ खोनिनञा मयिडा, “ओचि झारा ना अङकाआ काङलेन मुयाङसा ताओ याक्डङा ,फाननु अङकाआ दि मुमा नाप्लाक याआङ कि ?” 21देकमिआ मोचिञा लोवानिन, “खाना सेनलेन लिवो राका तचुलो खाराकि खानासुत्डा खाक्को याआङ झारा इनताकि छुयुकुप्पाचिञा पुवानुम, नङ खानाञा सारूङगाडा खाबालुङ तोङवोङ का ताकि अङकाओ देङसि वाङानुम।“ 22मेन् मोचि छेकुछा ओको दुम एननितुक्खामि लिनि खातनिलेवा देनादि मोचि बद्धेका खाबालुङ लिसाओ मना याआङा ।खाबालुङडाङका लिवो मायाक्सा

23मन्कि देकमिआ आन्‌ओ खेन्‌माछाचिञा लोवानिन, “खानाचिञा नुच्चुङ लोलुकङा, खाबालुङमि सारूङगाओ हाङहोनडा चरक्‌वा सुत्डा वाङवोङ 24मन्कि लादेङ अङका खानाचिञा लोलुकङा खाबालुङमि मनाञा निनाममुओ हाङहोन हुडडा वाङमा चोङलो हेनाक देङकोङवाञा लुप्मिओ लुप्मकडाङका लेन्‌मा नेकता लिवोङ।25ओको एनाकि खेन्माछाचिआ धिनाकाकव काङनि मयिडा, ‘मुइसालो साङआ सेममाला तोक्मारू ना ?’ 26देकमिआ मोकोचिधानि मुक्खाङ मुवाकि लोवानिन, “मनाचिङका ना ओको उत्कारूयाक याआङ, मेन निनाममुङका झारा याम्तोक कारूयाक याआङ।“ 27मोबेन पत्रुसआ खोनिनआ मयिडा, ‘खाङाने आनकानआ ना झारा यामतोक छिरूकि खानानिनओ देङसि लुइन् आन्कानआ दि तोक्वोम्का ?”28देकमिआ मोकोचिञा लोवानिन, ‘अङका खानाचिञा नुच्चुङ ङे लोलुकङा , खानाचि खोक्को अङकाओ देङसि लुवाओ अयाआङ नुङवा मेट्लाडा मुन्टोङ मनाओ सावाछा आनओ धिनुमसङओ धिनारोम्खाडा युङवोङ, मोबेन खानाचि छाङ इस्राएलओ हवापौ साम्‌खा धानि सान्नोसान मुयाङसा हवापौङे धिनारोमखाडा अयुङवोङ ।29नङ्‌ खोक्को खोक्कोआ अङनुङओ निकि खिम, बुबुनिछाक हे नाना फेङमाया, नङ् पापा का मामा, हे छाचि, हे थाम्पुकखाचि छित्, मोसाआ हिभुङ फसमि तोकवोङ, का सान्लेप् अयामओ कोपरू मुवोङ। 30मेन् बदघेका खोक्को बुदा मयाआङ देङदा मलिवोङ का देडयाक्को ओलाक बुयाकक्को मलिवोङ।

20यमसिखाओ मुकाचाचिओ डोयङला

1देनालो सारूङगाओ हाङहोन अकपाङ खिम्पा इसा ए खोक्को ओङसाङे चियमसिखाडा मुकाचाचिञा काचिलुङडा पाकमा हुड्या लोनता । 2मुकाचाचिसुत्डा लेनओ अक दिनार तोङलासि मुनि खोसाआ मोकोचिञा आनओ यमसिखाडा छुत्ता ।3मुनटोङ खोको सुमसि वाइदा हुड्या लोन्टा खोसाआ निचिञा इनखावाङडा सितनाम एपनियुङसाओ टोक्तु 4नङ् खोसाआ मोकोचिञा यिङा, खानाचि छाङ यमसिखाडा खारानुम का खाक्को नुलोक नुयाक अङका खानाचिञा पुवोङा । नङ् मोकोचि मखारा ।5लादेङ खोसाआ तुकसि वाइदा का भौसि वाइदा लिप्पा हुझ्या लोन्टाकि मुइसा ङे मुवा । 6खोसाआ अकपौसि वाइदा लिप्पा हुइा लोन्टाकि निचिञा एपनियुङसाओ मधिरा, का मोकोचिञा यिडा, खानाचि देना ओडा लेनभेप्लो एपनियुङसाओ तयाआङ? 7मोकोचिआ खोसाञा मयिडा, “देनादि साङआ छाङ आन्‌काञा ओकडा खप्तुओ माननुङ।“ खोसाआ मोकोचिञा यिडा, “खानाचि छाङ यमसिखाडा खारानुम।8“ मुनटोङ वावाङ लिसा, मोबेन यमसिखाओ नामसोङमिआ आनओ याङसुमिञा यिडा, मुकाचाचिञा बुत्ताकि देङसुदाङका ताराकि बुसितारि मोकोचिओ चिमा पुवानुम । 9नङ् मुनटोङ अकपौसि वाइदा ओकडा खपतुओचि मता, मोबेन मोकोचिआ अक अक दिनार तोक्तु । 10नङ्‌ मुनटोङ बुयाक्कोचि मता, मोबेन मोकोचिआ बदधे ङे तोकतुमने लोवो मिनला मचुवाङसाङ मेन् मोकोचि उकताउकआ छाङ मुइसाडे अक अक दिनार ओन मतोक्ता ।11मोकोचिआ मोको मतोक्ता नेतलोक खिमपाओ यङछित्लाडा उसो लोवाकि ह्रुक्‌मा मलुवा, 12मोचि देङयाक्कोओचिआ अक वाइदाङे ओन् ओक मचुवा, का खानानिनआ मोकोचिञा आन्कान लेन भेप्लोओ हाकनुवा नामडा पाङचवो इसा मेत्तानिन13मेन खोसाआ मोकोचिहुपड़ा अकपाङञा लायङ पुवाकि लोवानिन, “यावा, अङकाआ खानाञा दिच्छाङ सान्नुत ना मुवाओ माननुङ, दि खानाआ अङकाकनिन् अकङे दिनारडा चङमु मुवाओ तमाआङ ? 14आमनो आनओ लोक्तानुम का लाम वाङानुम मेन् ओको बुसिपाञा छाङ खानाञा मपुवा मेत्लो अङका पुमा चाखालिङा ।15अङकाओ खोनङ कोपरुआ अङछेमा मुमा दि अङकाञा नुलोक मान्नुङ कि ? दि अङका नुलो लिसुङ यिङाकि आमनो अमुक लेत ? 16उइसाकिया ङे देङसिपा बुसि नङ्‌ बुसिप्पा देङसि मलिवोङ।17हान यरूशलेमलिपा खात्सिलुहिडा देकमिआ हवापौ खेन्माछाचिञा वाराङ सेनयाङनिडा तारूकि लामडा मोकोचिञा लोवानिन, 18“खाङानुम आनकान यरूशलेमलिप्पा थाङयाइनका का मनाओ सावाछा अधुव बुबमि का यडवानमिचिओ छुक्‌डा पाङपाकवोङ का मोकोचिआ खोसाञा सुवालोङ बानछुप मपुवोङ 19का मोकोचिआ खोसाञा स्यावारि मुसि, रमफुक धातमा का इलाकडा कुङसिञा निसामचिओ छुकडा मपाङपाक्वोङ का सुमसिलेनडा खोको खोङवोङ।हेन्खामिक सानुवाओ निकि सोम्‌फोङला

20मोवाइदा जब्दिओ सावाछाओ मामाआ आनओ सावाछाचिञा अकनिनडा लोक्तुकि खोनिनओया ताकि सायालोङ मुदोनि खोनिनसुत्दा दिच यामतोक दोरू । 21खोनिनआ मोचिआ लोवानिन, “खाना दि तचाखालि ?” मोचिआ खोनिनञ यिडा, “खानानिनओ हाङहोनडा ओचि अङसावाछाचि हुपडा अकपाङ खानाओ चुप्चु छुक लिप्पा का अकपाङ खोनिनओ बेङसु छुकलिप्पा युङसि तोक्‌माञा इङइवा मुवाने।22मेन् देकमिआ लोवानिन, “खानाचि दि अदोत् मोको अलेनिन् । खाक्को खोरे अङकाआ दुङसिलुवाओ याक्ङा , खानाचि दुङसि अरू ? “मोकोचिआ मलोवा रूइन्का।“ 23खोनिनआ लोवानिन, अङकाओ खोरे खानाचिआ दुङसि अरू निमाङ, मेन् अङकाओ चुप्चु का बेडसुलिप्पा युङसि पुवो अङकोपरूडा माननुङ, मेन खासखासओ निकि ए, मोको अङपापा डाङका छुमचुम लिनिचियाओ याआङ। 24ओको एनाकि पौपाङ ङे मोचि हवा निछाक् सुतडा छेमात मलिसा ।25मेन् देकमिआ मोकोचिञा हाङपाङओया चुकडा बुत्ताकि लोवानिन, 'खानाचिञा सिनला ङे याआङ है निरंगओ हाङमुयाङछाचिआ मोकोचि धानि हाएसिमिन मचुलुक, का मोकोचिओ टोप्पाङ टोप्पाङचिआ मोकोचिधानि कोपरूयुङ मयाङ। 26खानाचिडा ओलाक ना उसओ लिवोनिन मेन खोक्को खानाचिडा टोप्पाङ लिवो राका चुलुक मोको खानाचिओ खाङसुमि लिवोङ। 27खोक्को खानाचिडा बुसि लिवो राका चुलुक मोको खानाचिओ खाङसुमि लिवोङ, उसओ हे 28मनाओ सावाछा छाङ रोपधामला तोकसिञा माआङ मेन रोपधामसि काब दधेकाओ फाखालामओ निकि आनओ हाङमाङ पुमाञा बाना ।'हवा खाथेप मना

29मुन्टोङ खोकोचि जेरिको दाङका मलोनता, अकटेट मुक्ला खोनिनओ देङसि मलुवा , 30नङ् लामडा युङनियुङसाओ हवापाङ खाथेपचिआ येशु मोको लाम खातनियुङसानिनओ याआङ लोवो एनाकि उसओ लोनि मपारा, “हाएसि, दाउद्ओ सावाछा आन्‌कान्धानि पुनोत युङने।“ 31मेन् मुकलाआ माकोचिञा वाइःया लुने लोनि महेन्ता मेन मोकोचि उसओ लोयाङसा फाननु मपारा, “हाएसि, दाउदओ सावाछा, आनकानधानि पुनोत युङने।“32मोबेन नान्तुकि देकमिआ मोकोचिञा बुत्तानिन, का लोवानिन, “अङकाआ खानाचिओ निकि दि चुनिपुम् लोवो खानाओ राका याआङ ?” 33मोकोचिआ खोनिनञा मयिङा, “हाएसि आन्‌कानओ अमुकचि महोङने।“ 34देकमिआ सोमनुवाकि मोकोचिओ अमुकचि नोपनि पुवानिन का मोबेन् ङे मोकोचिआ टोक्मा मपुङसा का खोनिन्ओ देङसि मलुवा ।

21यरूशलेमडा देकमिओ कावाङमु

1मुनटोङ खोनिनचि यरूशलेमओ चुकड़ा जैतुन भुरूओ वेतफागेडा तावाना, हाले देकमिआ हवापाङ खेन्‌माछाचिञा उसओ लोवाकि छुत्तानिन 2“खानाचि बुसितओ टेनडा खारानुम, का चकनि ङे खानाचिआ अकपोक खुइवा का मोसाओ खुइछा छुम्ताओ अधित्वोङ, मोसाञा हुलुङताकि अङकाओया टारानुम् । 3नङ् साङआ खानाचिञा दिच लोवालो हाए‌सिञा ओसाओ चाखाम डोराओ याआङ लोनि खानाचिआ लोवानुम का मोसाआ हाले मोचि छुतनि मपुवोङ।“4हान यामाङआ लोवाओ ओको दुम लात्ने यिङाकि ओको लिसाओ ए, तामिनतुप, 5“सियोनओ मेछाछाञा लोवानुम, खाङानुम आमनो हेन्कोपहाङ नोअमि लिसाकि, खुइवा का खुन्युखुन्वो खुइमाओ छा, अकपोक खुड्वाछा धानि वाङलाम लिसाकि खानाचिओया बानमानुयाङ ।“6मोबेन खेनमाछाचि खाराकि देकमिआ मोकोचिञा इङड्वा मचुवा खुवात्लि मचुवा । 7नङ् खुइवा का खोसाओ छा टाराकि मोचिदु आनओ टिट्खान् मयुङसा, का खोनिन मोधानि युङानिन । 8नङ मुकलाडा बदधे इसाआ आनओ टिट्खान लामडा मथुङसा का निचिआ सुङताङओ खेक हेक्तुकि लामडा मथुङसा ।9खोनिनओ बुसि बुसि खाराओ का देङसि देङसि वाङाओ मुकलाचि उसओ यिङयाङसा मपारा, दाउदओ सावाछाञा, होसन्ना धिवाङ हाए‌सिओ नुङडा तामि सायोकसाङ मए। धिवाङसाम्योखाडा होसन्ना । 10नङ् मुनटोङ खोनिन यरूशलेमडा वाङानिन मोबेन ओचि साङ मए? लोनि झारा तालावाङडा डोमोसाङला लिसा । 11नङ् मुकलाचिआ मलोवा, मोचि गालिलओ नासरत डाङका बानाओ यामाङ देकमि मए।12देकमि निनाममुओ माङखिम हुड्डा वाङानिन का खोनिनआ माङखिम्डा खिपइनला मुवो झाराञा ठिन्तानिन का बाट्‌कावाचिओ छापबुङ का कुङइवा इन्‌काबाचिओ युङखा लिमनि पुवानिन । 13मन्कि खोनिन्आ मोकोचिञा लोवानिन, “ओको छाप्तानचिनओ याआङ, अङखिम सोम्फोडलाओ खिम दारावोङ । मेन खानाचिआ ओलाक ओकोञा ङापकाबाचिओ बुकताङ मेत्ताओ अयाआङ ।“ 14नङ खाथेप् का लाङफेङतुवा माङखिमडा खोनिनओया मता का खोनिनआ मोकोचिञा नुसङ मेत्तानिन ।15मेन यामुबुबमिचि का यङवा‌नमिचि ओलाक खोनिनआ मुवानिनओ नाकाकताओ ओक का छायाङछाचि माङखिमडा होसन्ना दाउदओ सावाछाञा लोयाङसा पाराओ टोक्तुकि माइसुङसाङ मलिसा 16का मोकोचिआ खोनिनञा मयिङा , “दि तएन ओकोचिआ दि लोनियुङसाओ मयाआङ ?” मोबेन देकमिआ मोकोचिञा लोवानिन, “ज्यो अङका एन्याङा । दि खानाचिआ खिप्तुओ तमान्नुङ ? एलोकछा का छाकेन्दाओ छाचिओ डोडाङका खानानिनआ यासङलान लाट्‌ला मुवानिन । 17नङ् खोनिनआ मोकोचिञा छिराकि तालावाङ डाङका लोन्ताकि बेथानिडा खाराकि मोडा याकतानिन।18पोकनाम तालावाङ लिप्पा लामानुहिडा खोनिन साकारङानिन, 19नङ लामओ चुक्डा वासिखुकमाकओ अकटेट सुङताङ टोक्ताकि मोडा बानानिन । मेन मोसाडा सुम्बाक लेट्‌का निचि दिच छाङ तोक्मा मा‌न्लि । मन्कि खोनिन्‌आ मोसाञा लोवानिन, “हानङक्यातनि खानाङका देमखा छाङ सिवा मान्सिने” नङ्‌ मोको वासिखुकमाकओ सुङताङ मोवाइदा ङे छोप्ता।20मन्कि खेनमाछिचिआ ओको टोक्तुकि स्वमराक लिनि मलोवा, “ओको वासिखुकमाकओ सुङताङ खाइसाकिया हाले छोपनिलेवा ? 21मेन देकमिआ लायङ पुवाकि मोकोचिञा लोवानिन” अङका खानाचिञा नुच्चुङ ङे लोलुकडा, खानाचिडा मकतुम याआङ लो का मिनछेन माननुङ लो वासिखुकमाकओ सुङताङञा मुवा इसा ओन माआङ मेन् ओको भुरूञा छाङ धेन्तानकि साजुमाडा केनिखारे तयिङालो छाङ मोको लिवोङ। 22नङ मकतुम मुवाकि खाक्को छाङ सोमफोडलाडा तदोत्वोङ मोको खानाचि ततोकवोङ।“23हान खोनिन माङखिमडा ताबानाकि चिनलुनियुङसानिनओ वाइदा यामुबुबमिचि का मुनाधिछामि धियान खोकपासङचिआ ताकि मयिडा, “दि कोपरूयुङआ खाना उससो दुमचि तमु ? नङ् साङआ खानाञा ओको कोपरूयुङ पुवा ?” 24मेन देकमिआ लायङ पुवाकि लोवानिन, “अङका छाङ खानाचिञा अकटेट खासेन् सेनङा, मोको अलोवाङ लो अङका छाङ दि कोपरूयङआ ओचि ओक मुलुकङा, मो खानाचित्रा लोवोङा ।25युहन्नाओ हङसानवा खाडाङका लिसा ? सारूङगाङका हे मनाचिङका ?” मोकोचि हाङपोहाङडा उससो यिङयाङसा यायोक मुमा पुङसा, सारूङगा डाङका लोइन्‌लो मोचिआ आन्‌कान्‌काञा मुइसा एलो खानाचिआ खोसाञा देना मकतुम् अमान्मु मयिङवोङ । 26मेन् मनाचिङका लोइन्‌लो आनकानञा मुकला डाङका कुमाकात् देनालो झाराआ युहन्नाञा यामाङङे लोनि मचामलुक । 27नङ् मोकोचिआ देक्मिञा मयिङा, “आन्‌कानञा सिन्ला मात्दङ”, खोनिन्आ छाङ मोकोचिञा लोवानिन, “अङका छाङ दि कोपरूयङआ ओचि ओक मुलिकङा खानाचिञा लोनुङा।“28मेन खानाचि दि मिनला अचुलुक ? अकपाङ मनाओ हवासावाछाचि मयाआङा। खोसाआ बुसुछाञा यिडा, “सावाछा, खाराकि आइ यालोकसिखाडा ओक मुनिपुए।“ 29मन्कि मोसाआ यिडा, “अङका खातनुङा ।“ मेन् नेत्लोक डाङका अछुङ मुवाकि खारा। 30नङ् सिप्पाओया ताकि खोसाआ मुइसाकिया ङे यिङा । मोसाआ यिङा, “अङका खातङा , मेन् मान्खात ।“31हान ओचि हवापाङडा खाउ ओलाकआ पापाओ इङइवा काडलेन मुवा। मोकोचिआ मलोवा, “बुसुछा ओलाकआ।“ देकमिआ मोकोचिञा लोवानिन अङका खानाचिञा नुच्चुङ लोलिकङा , छोन्याङ कोपमिचि का राकयाङमिचि खानाचि चोङलो बुसि निनाममुओ हाङहोनडा कावाङमु मचुयाक । 32देनादि खानाचिओया युहन्ना नुलाम खाडमेत्मा मता, का खानाचिआ खोचिडा मकतुम् अमानमु। मेन् छोनयाङ कोपमिचि का राक्याङमिचिआ खोनिनडा मकतुम मचुवा। खानाचिआ ओको मटोक्ता नेत्लोक छाङ खोनिनडा मक्तुम् मुमाञा लाछङमिन अमानचु।33हाउसो डोयङला एनानुम, साङ अकपाङ खिमपाङ याआडा खोक्कोआ अकटेट यालोकसिखा पाक्तु का मोसाओ चुवाङयोवा ताम्से पाकतुकि मोहुड्डा यालोक्सि आ:वातिमसुङ मेत्ता का अकटेट् याक्सा मुवाकि खारूमिचिञा मोसाओ सायाछाप पुवाकि हाङपाङ लो नियुङखा खारा। 34मन्कि मुनटोङ सिवाओ वाइदा चुकडा ता खोसाआ खारूमिचिओया खोसाओ सिवाओ हाकला बाटमाञा आनओ खाडसुमिचि छुत्ता।35मेन् खारूमिचिआ उखाङसुमिचिञा लापताकि अकपाङञा धात्तु नङ हाउसोञा मसेरा का हाउसोञा लुङटाकआ आप्ता ।

36लादेन खोसाआ बुसिओ चोङलो धिखाङसुमिचि छुत्ता, नङ् मोकोचिआ ओकोचिञा छाङ मुइसा ङे मचुवा । 37मेन अङसावाछाञा ना मोकोचिआ सानुवा मुवोङ लोवाकि खोसाआ आनओ सावाछाञा देङसिङका मोकोचिओया छुत्ता।38मेन खारूमिचिआ सावाछाञा टोक्तुकि हाङपोहाङडा मयिडा, “ओको ना पाङमि ए । बानइनने मोसाआ सेरूम्ने का मोसाओ कोपरु आन्‌ओ मेत्तोम्‌ने।“ 39मोबेन मोकोचिआ मोसाञा लापतुकि यालोक्सि हुइया मलात्ता का मसेरा ।40ओसुन्दुम मुन्टोङ यालोकसिखाओ नामसोङमि बानवोङ मोवाइदा खोसाआ मोचि खारूमिचिञा दि मुवोङ ? 41मोकोचिआ खोनिनञा मलोवा, खोसाआ मोचि बोन्छोलोक मनाचिञा युनला मुवोङ का यालोकसिखा निचि खारुमिञा सायाछापडा पुवोङ खोक्कोआ खोसाञा वाइ-वाइदा हाकला मछोनवोङ ।42देकमिआ मोकोचिञा लोवानिन, “दि खानाचिआ देम्खा छाङ सामकालिनडा अमानखिप ? खाक्को लुङटाकञा दाककाबाचिआ असाहोक मचुवा मोङे ओलाक केङकुओ सायालुङ लिसा, ओको धिवाङ हाएसिङका लिसाओ ए, का ओको आन्‌काओ मुक्खाङडा नाकाक्‌ताओ याआङ।43ओसुन्दुम ङे अङका खानाचिञा लोलिकङा , निनाम्‌मुओ हाङहोन खानाचिङका अङापवोङ का अकटेट उसओ सामञा पुवोन खोक्कोआ मोडाङका सिवा सिमेत 44नङ ओको लुङटाकधानि धावो ओ्लाक दुनवात्वात लिवोङ मेन खाक्को धानि मोको धायाक ओकोआ मोसाञा खाक्बुन् मेत्वोङ ।45हान यामुबुबमिचि र फरिसिचिञा खोनिन्‌ओ डोयङला एनाकि मोकोचिओङे छाप्छोङडा खोनिनआ लोवानिनओ ए लोवो मसिनता । 46नङ मोकोचिआ खोनिनञा लापसि मलामा, मेन् मोकोचि मुकला सुत्डा कुमामकारा, देनालो मुकलाचिआ खोनिनञा यामाङ मए लोनि मचामलोकताङा।

22सायाकाम्मुओ चाचायुओ डोयङला

1मन्कि देकमिआ लायङ पुनि लादेन उसओ यिङाकि मोकोचिञा डोयङलाडा लोवानिन, 2सारूङगाओ हाङहोन अकपाङ हेनकोपहाङ इसा ए खोक्कोआ आनओ सावाछाओ सायाकाम्मु छुमचुम मचुवा, 3नङ चाचायुडा दाकनि पोकपाङचि बुतमा लोनि आनओ खाङसुमिचि मछुत्ता, मेन मोकोचि बानसि राका मानमु।4लादेन मोसाआ निचि खाङसुमिचिञा उसओ लोवाकि मछुत्ता बुतमि तोक्वोचिञा लोवानुम, खाङानुम, अङकाआ चाचायु छुमचुम मुवाओ याक्डा, अङकाओ हाद्दिचि का खोङतु खोङतु सायारूचि सेरानचिनओ मयाआङ, का झारा यामतोकचि छुमचुम मयाआङ। सायाकाम्मुओ चाचायुडा बानानुम।5मेन मोकोचिआ हुकताकि अकपाङ आनओ कायाखालिप्पा, हाउसो आनओ इन्लामलिपा मखारा। 6नङ निचि ओलाकआ मोसाओ खाङसुमिचिञा लापतुकि मोकोआ उतनुङ मुवाकि मसेरा। 7मेन् हेनकोपहाङ रहुकसाङ मलिसा का आनओ खारात्मि छुत्ताकि मोचि सेत्‌काबाचिञा युन्ला मचुवा का मोकोचिओ तालालावाङ हुतनिपुवा।8मोयोक्दा मोचिआ आनओ खाङसुमिचिञा मयिङा सायाकाम्मुओ चाचायु छुमचुम याआङ मेन बुत्मिहाङचि मुरू मानदोक। 9ओसुन्दुम खानाचि धिलामओ चुपलामचिडा खारानुम् का खोको छाङ तधित्वोङ बुतानुम। 10मोबाइदा मोचि खाडसुमिचिआ यामुलाम्डा खाराकि उवाक का नुलोक हवाडे सामओ खोक्कोञा मधिरा झाराञा कोप्ताकि मबाट्टु का सायाकाम्मुओ खिम रूमिपामिचिआ भेप्तानचिन ।11मेन मुनटोङ तावाङचिञा खाङमा लोनि हेनकोपहाङ हुड्डा मता मोबेन मोचिआ याकाम्मुओ चाचायुओ सङनान मानहुमवो अकपाङ मनाञा मटोक्तु। 12नङ् मोचिआ मोसाञा मयिङा , यावा खाना लो खाइसाकिया याकाम्मुओ चाचायुओ सङनान मानहुमनि ओडा हुड्डा तता ? नङ्‌ मोको लायङनिन् लिसा ।13मोवाइदा हेमकोपहाङआ खाडसुमिचिञा मयिडा, उछुक-लाङ हेत्तुकि मोसाञा हुइया मुक्छुलुम्डा केनिपुए, मोडा धिखाप्यु का कुङसाङसु लिवोङ। 14देनालो बुत्तानचिनओ बदधे मयाआङ, मेन छेनतानचिनओ ओन्तोम् ओन् मलि।छोन्‌ला छापछोङओ खासेन

15मोडाङका फरिसिचि खाराकि खोनिनञा खाइसाकिया दुमडा खेखुप्तोमने लोनि हाङपोहाङडा यायोक मचुवा। 16मोकोचिआ आनओ खेन्‌माछाचिञा हेरोदिचिसुत्डा खोनिनओया उसओ यिडाकि मछुत्ता, “रूमु आनकान लेसइन्का खानानिन् नुच्चुङ लिमानु. का निनाममुओ लाम नुच्चुङमुनि चिन्लुमानु, का खानानिन् साङओ स्वमनुछप मुमा लिनिन् देनादि खानानिन् मनाओ डालुङखाङमा नुनिन् । 17ओसुन्दुम आनकानञा लोवाने सिजरञा छोनला छोन्‌मा नुलोक ए हे माआङ ?18मेन् देकमिआ मोकोचिओ उवाकमिनला लेसाकि लोवानिन, “एडलामिच्यो, खानाचि अडकाञा देना सुको तचुलुक ? 19छोनला छोन्‌वो फेक्वा अडकाञा खाडमेत्तानुम्। ।“ मन्कि मोकोचिआ खोनिनओया अकटेट फेकवा मबाट्टु।20खोनिनआ मोकोचिञा लोवानिन, “ओको सेमफोक का थेपसुवा साङओ ए?” 21मोकोचिआ खोनिनञा मयिङा , “सिजरओ।“ मोबेन खोनिनआ मोकोचिञा लोवानिन, “ओसुन्दुम खाक्को खाक्को सिजरओ मए सिजरञा , का खाकको् खाक्को निनाममुओ मए निनाममुञा पुवानुम। 22ओको एनाकि मोकोचि स्वमराक मलिसा का खोनिनञा छिरूकि आन्‌ओ लाम वाङा।लाहङलेन छापछोङओ खासेन

23लाहङलेन नुनिन लोवो सदुकिचि मोङे लेन खोनिनओया मता, का खोनिनञा उसओ यिङाकि मसेना, 24“रूमु, वाछाप्पाआ यिङाओ मयाआङ साङछे मना छालुकपा ङे सुवालो निछाक ओलाकआ आनओ बुसुनिमाञा याकाम्मु चुवाकि बुबुओ आइखेप पुक्तु मुने।25हान आन्‌का सुत्डा एकापाङ बुबु-निछा मयाआङा, तोङपाआ याकाम्मु मचुवा नेत्लोक सुवा, का आङखेप मानलिहिडा खोसाओ निछाकओ निकि दापयामा छिराकि खारा। 26मुइसाकिया ङे जुम्दोआ छाङ, पिपदोआ छाङ, एकासि तारिआ मुइसा डे मचुवा। 27नेत्‌लोक मोको मारिछा छाङ सुवा । 28हान लाहङलेनडा मोचि एकापाङ खपडा मोको साङओ तायामा लिवोङ? देनालो मोको झाराओ लिनिचियाओ याआङ।29देकमिआआ मोकोचिञा लोवानिन, खानाचि सामयोसामकालिन का निनाममुओ सायराङ मानतुपताकि फोमलाडा युङसाओ अयाआङ। 30देनादि लाहङलेनडा मानना याकाम्मु मचुलुक, मान याकाम्मु चुनि मपु, मेन सारूङगाडा सारूडयाककेन्छाचि ओटनि मलि।31मेन् सुपोकओ लाहङलेनओ छापछोङदा उसओ लोवो निनाममुओ इदुम दि खानाचिआ खिप्तुओ अमान्नुङ? 32अङका सुनतुमदिवाओ निनाममु, यङचावाछाओ निनाममु का सोझामुओ निनाममु एव । निनाममु सुपोकवाओ ना लिमा नुनिन् मेन अहङसकओ निनाममु लिमानु। 33नङ्‌ मुकलाचि ओको एनाकि खोनिनओ सान्यङडा स्वमराक्क मडोट्टा ।झारा चोङलो टोप्पो इङइव

34खोनिनआ सदुकिचिञा वाइःया मुलुत्तानिन लोनि एनाकि फरिसिचि खोनिनओया झाराझुम् मलिसा । 35नङ मोकोचिरुपडा अकपाङ खाप्लाओ चिनकाबाआ खोनिनओ सुको मुवाकि खोनिनञा मसेना, 36“रूमु, खाप्लाडा ध्यान इङइवा खाउ ओलाक ए ?”37खोनिनआ मोचिञा लोवानिन, “खानाआ धिवाङ हाएसि आनओ निनाममुञा आनओ झारा कोङरिङआ, का आनओ झारा हाङमाङआ, का आनओ झारा नुतनुआ सोम मुमा । 38धियान का बुसि इङइवा ओको ङे ए39हवासि लो मोको ओटनिङे ए, खानाआ आनओ डाकनिञा हाङपाङञा ङे इसा सोम मुमा। 40झारा खाप्ला का यामाङचिओ सानयङ ओकोङे हवाटेट इङइवाडा बकखुङ मयाआङ।निनामछेन छापछोङओ खासेन

41मुनटोङ फरिसिचि झाराझुम्मा लिसाओ याआङा, हाले देकमिआ मोकोचिञा ओसओ यिङाकि सेनानिन, 42“निनामछेनओ छापछोङडा खानाचि दि अचामलोक? खोको साङओ सावाछा ए?” मोकोचिआ खोनिनआ मलोवा, “दाउदओ सावाछा।“ 44खोनिनआ मोकोचिञा लोवानिन “मुइसा लो खाइसाकिया दाउदआ साकोङदा खोसाञा ओसओ लोनि हाएसि मयिङलुक ना? 43हाएसिआ अङकाओ हाएसिञा लोवानिन, खाना अङकाओ चुप्चुछुक लिप्पा युङानुम मुन्टोङतारि अङका आमनुकसाचिञा आमफेमलो ह्युनि मान्युङदोङ।45खोनालो दाउदआ खोसाञा हाएसि मयिङलुकलो खोको खाइसाकिया मोचिओ सावाछा नु? 46मन्कि साङआ छाङ लायङडा अक इदुम चेप्मा मानरू नङ्‌ मानना मोलेनदाङका साङञा खोनिन सुत्डा सेनवो सापसा लिसा।

23सामयोक- रूमुचिओ हुमुक्‌वा

1मोडाङका निमामछेनआ मुकलाचि का आनओ खेनमाछाचिसुत्डा उसओ यिङाकि दुममुवानिन।

2कायङवानचि का फरिसिचि मोशाओ युङखाडा मयुङ। 3मोसुन्दुम खाक्को मोकोचिआ मयिङलुक मोचि मुवानुम का काङानुम मेन मोकोचिओङे ओक ओटनि ओलाक मान्मुदे देनादि मोकोचिआ मयिङलुक् मेन मचुनिन् ।4ज्यो मोकोचि कुक्छु का खुनमा मानरूवो खुनयु छुम्‌साकि मनाचिओ भाकताङडा मखुन्मेत। मेन मोकोचिआ लो आनओ छुककुसिआ छाङ मोचि सोतनिपुवो अकोङ मचुनिन्। 5मेन मोकोचि झारा आनओ ओक मनाचिञा खाङमेत्माओ निकि मचुलुक। देनालो मोकोचि आनखाप्लाछाप् टोप्पो ममेत् का आनओ सङनानओ सुछुलुङ उखाम ममेत्6नङ् चाचायुचिडा धियानखारोङ का यायो‌कखिमचिडा धिधियान युङखाचि, मचाखालि 7का इनखावाङचिडा सायालोङ मलाम, का मनाचिङका रूमु दारामा ममुक्।8मेन खानाचिञा साङआ रूमु मानलोने देनादि खानाचिओ रूमु अकपाङे मयाआङ, का खानाचि ओलाक झारा बुबु-निछा अए। 9खानाचि हेन्खामाडा साङछेञा आनओ पापा मानलोदानुम, देनादि खानाचिओ पापा अकपाङे सारूङगाडा लिमानु। 10खानाचिञा नामसोङमि साङआ मानलोने ,देनादि खानाचिओ अकपाङ ओन् नामसोङमि निमामछेनङे ए ।11मेन खानाचिडा खोक्को झारा चोङलो टोप्पो याआङ, मोको ओलाक खानाचिओ खाङसुमि लिवोङ, 12मन्कि खोक्कोआ उहाङपाङञा टोप्पो मुलुक, मोको नेपचुमेत्‌वोङ ,का खोक्कोआ उहाङपाङञा नेपचुमेत् , मोको ओाक टोप्पाङ लिवोङ।13नङफिसा, खानाचिञा, यङवानमि का फरिसि च्यो एङलामेचि देनादि खानाचि मनाचिओ उसादाक सारूङगाओ हाङहोन मछेक्लुक्। देनालो खानाचि मान्ना हाङपाङे अवाङलुक् ,मान वाङकामिचिञा छाङ वाङसि पुलुक।

14नङफिसा खानाचिञा, यङवामि का फरिसि च्यो, एङलामि ! देनादि खानाचि साएसाममिचिओ खिम अखुङनिलेवोङ, का धुनतिमओ निकि बानको सोमफोङला अचुलुक, ओसुन्दुम खानाचि निचिआ चोङलो बदधे बानछुप अतोवोङ।

15नङफिसा खानाचिञा, यङवानमि का फरिसि च्यो, एङलामिचि! देनादि खानाचि अकपाकङेञा चिमिनतोङडा बाटसिओ निकि साजुमा का हेमसुवा अखाकोन्लुक नङ मोको खानाचिओ लिपाडा तानेत्‌लोक मोसाञा हाङपाङ चोङलो हवाखोम खामारेन्‌ओ भेवा अमेत्।16नङफिसा खानाचिञा, हेइ! खाथेप बुलामबु च्यो , खोकोआ लोलुक् साङआ माङखिम नोप्ताकि सिस्वद्रुम चोलो, मोको दिच छाङ माआङ, मेन साङआ माङखिमओ स्वना नोप्ताकि सिस्वदुम लोक्तालो, मोको नाक्मि दोकलुक।' 17निसिनवा का खाथेपचि, खाउ ओलाक टोप्पो ए? स्वना हे स्वानाञा सेङवो माङखिम् ?18'नङ् साङआ बुब्दुलुङखा नोप्ताकि सिस्वद्रुम चोलो, मोको दिच्छाङ माआङ , मेन साङआ मो धानिओ रिपे्छेम नोपताकि सिस्वदुम चोलो मोको नाकमि ए'। 19हेइ खाथेपच्यो, खाउ ओलाक टोप्पो ए ? रिपेन्छेम हे रिपेन्छेमञा सेङवो बुबदुलुङखा?20ओसुन्दुम बुबदुलुङखा नोम्तुकि सिस्वदुम चाकामि, मोसाङेओ का मोधानीओ झारा यामतोकओ सिस्वदुम लोक। 21नङ् माङखिम नोप्ताकि सिस्वदुम चाकामिआ, मोसाओ का मोहुड्डा यसख्खामिओ सिस्वद्रुम लोक्लुक। 22मन्कि सारूङगा नोप्ताकि सिस्वदुम चाकामिआ, निनाममुओ धिनारोमखाओ का मोधानि नुथातसाङ लिवोञा नोप्ताकि सिस्वदुम लोक।23नङफिसा खानाचिञा हेइ यङवानमि का फरिसि च्यो एङलामिचि देनादि खानाचि सुङना, फोंड का मेचोङओ पौसि हाकला अपु नङ खापलाओ मोचिचोङलो कुक्चुवा दुमचि तामिन्तुप सान्नोसान, पुनुत का मकतुम अछितलुक। मेन् खानाचिआ ओको छाङ मुवाकि मो छाङ मान्छितदामा डोराङङा। 24हेइ खाथेप बुलाम्बु च्यो खानाचि साम्बु अछेन्लुक , मेन देङकोङवाञा ओलाक अखुङनिलेवोङ।25नङफिसा खानाचिञा, यङवानमि का फरिसिच्यो एङलामिचि देनालो खानाचि कानचुरो का चाखुङओ हुया लिपा लो अपुन्लुक मेन हुड्डालिप्पा लो मोचि फेमलावा का साएअमानरलाआ भेप्तानचिनओ मलि। 26खाथेप फरिसि बुसित कानचुरो का चाखुङओ हुड्डालिप्पा पुन्तानुम का मोचिओ हुड्डालिप्पा छाङ पुन्तानचिन्‌ओ लिने।27नङफिसा खानाचिञा यङवानमि का फरिसिच्यो, एङलामिचि देनादि खानाचि ओमचुक सोपनियुङसाओ एप्माइसा अयाआङ । खोक्को हुइयालिप्पा खान्नोमाखा लोन् मेन हुड्डालिप्पा लो सुपोकवाचिओ इवाचि का झारा असे‌ङअत् यामतोकआ भेप्तानचिनओ मलि। 28मुइसाकियाङे खानाचि छाङ हुइया लो मनाचिओ बुसित सामयोकमि अदातलुक , मेन् हुड्डा लो एङला का धितिमतालुनआ भेतानचिनओ अयाआङ।29नङफिसा खानाचिञा यङवानमि का फरिसि च्यो एङलामिचि देनाकि खानाचि यामाङचिओ सुछिनखोमचि अमेत् का सामयोकमिओ रुपाखिमचि अचोङ , 30नङ अयिङलुक , आनकान आनओ साकुदिपाचिओ वाइदा लिसाओनिन् आनकान यामाङचिओ सेत्सुडा खोकोचिसुत्डा यायोकहाकतुि लिवो याइमिन। 31उइसाकिया यामाङचि सेतवो आङखेप आनकान ऐनका लोवो सिन्मेत खानाचि हाङपाङ अपु।32खानाचि आनओ साकुदिपाओ हुमुकवाओ हाकला लालटला मुवानुम। 33हेइ पुछापचि च्यो नङयि पुछापओ छाच्यो खानाचि खामारेनओ बानछुपडाङका खाइसाकिया फुकुतवोङ ?34ओसुन्दुम अङका खानाचिओया यामाङचि का तायामुलेन मनाचि, का यङवानमिचि छुतङा। मोकोचि खपडा खाउङेञा खानाचिआ असेत्‌वोङ, का इलाकडा अकुङवोङ, नङ् खाउङेञा आनओ यायोकखिमचिडा रम्फक् अचात्वोङ का तालावाङ तालावाङ रुङदा ठिन्सुवारि अमुवोङ 35तामिन्तुप् हेन्खामाडा पेत्ताओ झारा सामयोकमि मनाओ हुवा खाक्को सामयोकमि हाबिलओ हुवाङका तारूकि , बरखियाओ सावाछा जकरियाओ हुवातारि, खोक्कोञा खानाचिआ वाचोङयाक, का बुबदुलुङखाओ हुपडा सेतसु अमुवा, मो खानाचिदु मडोट्‌ने। 36अङका खानाचिञा नुच्चुङङे लोलुकङा, ओचि झारा दुम ओकोङे तालाखुक धानि तानिडोट्‌वोङ।37हेइ यरूशलेम, हेइ यरूशलेम ! खाना खोक्को यामाङचिञा सेतमि का खानाओया छुत्तानचिनओञा लुङटाकआ आप्‌ओ देतनि वामाआ आनओ वाइछेकचिञा लापिताङह्युनि कोप, ओटनिङे देमकादु अङकाआ आमछाचिञा कोप्वो राका मुउङ, मेन खानाआ तमानकाङ। 38खाङानुम खानाचिओ खिम खानाचिओ निकि नामबुकलो लेटवोङ। 39देनालो अङका खानाचिञा लोलुकङा , हानङक्यातनि खानाचिआ लादेन अटोकताङनुवोङ। मुन्टोङतारि सायोकसाङ मए, मोचि धिवाङ हाएसिओ नुङडा तामि लोनि खानाचि अलोनिन् ।

24थेनयुओ लेन्

1ओनेत्‌लोक देकमि लोन्ताकि माङखिमदाङका खारानिन , का खातमानु लिहिडा खोनिनओ खेन्‌माछाचि खोनिनञा माङखिमओ मुसानचि खाङमेत्मा लोनि खोनिनओया मता। 2मेन खोनिनआ मोकोचिञा लोवानिन, “खानाचिआ ओको झारा अटोक्? मेन अङका खानाचिञा नुच्चुङङे लोङा, ओको ओराकि अकटेट लुङटाक धानि हाउसो लुङटाकतारि छाङ युडवोनिन ।“ 3नङ् खोनिन जैतुन भुरूडा युङहिडा खेनमाछाचि सेन्याङनिडा खोनिनओया बानाकि मयिङा,” आनकानञा लोवाने ओको दुम देमखा मलिवोङ का खानानिनओ ताइलेन का बुलुहुतओ थेनयुओ सिनछोङ दि नुयाक?

4मोबौन देकमिआ मोकोचिञा लोवानिन, “चानचुप युङानुम, साङछेआ खानाचिञा फोमरेमडा मानमुलुतदाने 5देनालो बदधेकापाङ अङनुङडा अङका निनामछेन एव यिङयाङसा मबानवोङ, बदधेञा फोमरेमडा मुलुतवोङ।6नङ् खानाचिआ म्हु का म्हुओ साकेक अएन्वोङ। खाङानुम, मानकुहेत्दानुम देनादि ओचि लिमा नियिङे मयाआङ, मेन थेन्यु ना मोबेनङे नुनिन् । 7देनालो रावाओ उसादाकडा रावा का लुङवाङओ उसादाकडा लुङवाङ पोक्‌वोङ का खाम खामडा साङसाङवा नङ् लुटलि लिवोङ। 8मेन ओको झारा ना छुयुकोओ तापुङ मए।9मोबेन मोकोचिआ खानाचिञा धिबानछुपओ निकि मपाङपाक्वोङ का खानाचिञा सेत्वोङ, नङ अङनुङओ निकि झारा रावाखपडा खानाचि चिमासाङ अलिवोङ। 10मोबेन बदधेकापाङआ ढुङला मचावोङ का अकपाङआ हाउसोञा लुलेनला मुवोङ का चिमा कातवोङ। 11नङ् बदधेका सोज्जे यामाङचि ठानठुक मलिवोङ का बदधेकाञा फोपरेमलाडा मुलुतवोङ12नङ् हआदोङ पोन्वो लिहिडा बदधेकाओ सोम एम्तुकि खात्वोङ। 13मेन् थेन्युतारि लोमान्टका युङवो ओलाकआ सेममाला तोक्योङ। 14नङ लुङबाङओ ओको नुयङखान झारा बुलुहुतडा झारा सामचिञा सिनलेखाओ निकि रूमरङ मुविन्वोङ मोनेत्लोक थेन्यु लिवोङ ।15ओसुन्दुम मुनटोङ खानाचिआ दानियल यामाङडाङका चेवानचिनओ नामबुकलो मुवो चिमासाङ दुम वाचोङखारोङडा ठानठुक लिसाओ अटोक्तुने (खिपकाबाआ तुप्ने) 16मोबेन यहुदियाडा लिकाबाचि हेमसुवालिप्पा मफुङने, 17छानबाकखाडा लिकाबाचि आन-आनओ खिमडा लिसाओ दिच लातसिञा ह्युनि मान्‌धाने 18कायाखाडा लिवो आन्‌ओ बोप्छुम तात्‌मञा लानिस मानताने।19मेन् हाहो , मोचि लेनडा बुखुन्डिमाचि का एलोकछामाचिञा । 20खानाचिओ फुङसु नाङदोङडा, हे सावाएमओ लेनडा , मानडोटने लोनि सोमफोडङला मुवानुम। 21देनादि मोवेन उसओ हेनाम तुकला लिवोङ खाक्को बुलुहुतओ पुङलाङका हान्देतारि लिसाओ माननुङ मानना लादेङ देमखाछाङ लिवोङ। 22नङ मोलेन् मान दुन्ताओनिन साङ साएम्लङमि हङनुमारूवो मान्नुङा मेन छेन्तानचिनओ निकि मोचि लेन मदुनवोन।23मोवाइदा खानाचिञा साङआ खाङानुम निनामछेन ओडा याआङ, हे मोडा मयाआङ लोवा लो मक्तुम् मानमुदानुम। 24देनादि मुपसाङ निनामछेनचि का मुपसाङ यामाङचि ठानठुक मलिवोङ नङ लिमा मरूवा लो छेन्तानचिनओञा छाङ होइसेङलाडा खाममाञा टोप्पो टोप्पो सिन्मेतचि नङ खुमासि तापमासि ओकचि मखाङमेत्वोङ। 25खाङानुम, अङकाआ खानाचिञा बुसिङकाङे लोनि पुवाओ याक्ङा।26मोकोचिआ खानाचिञा खाङानुम खोनिन खोक्लिडा मयाआङ लोनि मयिङ लो लोन्टाकि मानखातदानुम, खाङानुम खोनिन तावाङखाहुड्डा मयाआङ लो छाङ मानयाआतानुम। 27देनादि देतनि यानचुरि बुसुहोनडाङका छोकहिडा देङसुहोन्तारि दात् मुइसाकियाङे मनाओ सावाछाओ ताइलेन छाङ लिवोङ। 28खाडा सुवासा लियाक मोडा रूपधाचि छाङ झाराझुम मलि।29मेन मोचि छुयुकोपओ लेन्ओ हाले नेतलोक नाम गगयोङमा लिवोङ का लादिपमाआ आन्‌ओ छोकलासि पुवोनिन का साङगेनचि नामकुदुडाङका मधावोङ नङ नामचोकओ साएराङचि मधाङवोङ30नङ मोबेन मनाओ सावाछाओ सिन्छुङ नामकुदुडा मदात्‌वोङ नङ हेन्खामाओ झारा रावाचि तुक्हुयु मचुवोङ का मोकोचिञा मनाओ सावाछाञानामकुदुओ यावारिचिडा सायराङ का टोप्पो धिनुसाङसुत्डा बान्याङसा मुवाओ मटोकवोङ। 31नङ खोनिनआ आनओ सारूकेन्छाचिञा साङतुकओ धिसाङलाओ अकनिन छुत्‌वोङ का मोकोचिआ नामकुदुओ अक केङकुदाङका हाउसो केङकुतारि लुकटाङे होन्डाङका खोसाओ छेनतानचिन ओचिञा कोप्ला मचुवोङ।पोकरूङ युङवो चानचुवारि

32मेन वासिखुकमाकओ सुङताङडाङका अकटेट फस्या चिन्तानुम, मुनटोङ मोसाओ खेक नोअ लिसाकि सुम्बाकचि मलियाक मोबेन चोकफोवा याम्म बान्‌याछा लोनि सिनला ततोक्। 33मुइसाङे खानाचिआ छाङ मुनटोङ मोचिदुम लिसाओ अटोकवोङ मोबेन खोको चुकडाङे लाप्तिखोमडाङे याआङ लोनि लेसानुम् ।34अङका खानाचिआ नुच्चुङङे लोलुकङा हे ओको तालाखुक मानछितदायाङसाङे मोचि झारा दुमचि लाटला लिनिखात्वोङ। 35सारूङगा का हेन्खामा मासुवाकि खात्वोङ मेन अङकाओ इदुम ओलाक निम्माञा युङवोङ।36मेन् मोलेन् का वाइदाओ छाप्‌छोङडा साङआ छाङ लेनिन, मानना सारूङगाओ याकेन्छाचिआ मानना सावाछाआ मेन पापाआ ओन्।37मेन् उसओ नुहओ लेनडा लिसाओ मयाआङा मुइसाकियाङे मनाओ सावाछाओ ताइलेनडा लिवोङ। 38देनादि खाइसाकिया वायामातओ बुसितओ लेनडा नुहा चाःवामाहुड्डा मानवाङइनलोक लेन्तारि मनाचि चानियुङसाओ, का दुङनियुङसाओ , का सायाकाम्मु चुनियुङसाओ मयाआङा, 39नङ् वायामात ताकि झाराञा पेत्ताकि मानखाटइनलोकतारि मोकोचिआ सिनला हे तोक्ताओ मान्नुङा, मुइसाकियाङे मनाओ सावाछाओ ताइलेन छाङ लिवोङ।40मोवाइदा हवापाङ बेङसिखाडा मलिवोङ अकपाङ खाटिटन् हाउसो छिरिन्। 41हवापाङ माचुपचि चाचेमलुङ चेम्मनियुङसाओ मलिवोङ, अकपाङ खाटिटन् हाउसो छिरिन। 42ओसुन्दुम पोकरूङ युङानुम् देनादि खाउलेन् खानाचिओ हाएसि मबान् मोको खानाचिआ अलेनिन् ।खान्नो का उवाक याङसुमिचिओ डोयङला

43मेन् ओको सिन्तानुम, हे, खिमओ नामसोङमिआ खुसावा खाउ टोङडा बान लोनि सिन्ताओनिन् खोको पोकरूङ युङवो याआङा, का आनओ खिम् केत्‌मान पुवो मान्नुङा। 44ओसुन्दुम खानाचि छाङ छुमचुम युङानुम, देनादि मनाओ सावाछा खानाचिआ मानमिन्तुओ वाइदाडा बान्।45मोबेन् मकतुमि का तायामुलेन् चोकरिछा साङ ए? खोकोङे ए खोक्कोञा मोसाओ नामसोङमिआ ठाक ठाकलो वाइदा चासि पुने लोवाकि आनओ छामानधानि खप्मेत्ताओ लि? 46सायोकसाङ ए मोको याङसुमि खोक्कोञा उनामसुङमिआ ताकि मुइसाङे चुनियुङसाओ धित्वोङ। 47अङका खानाचिञा नुच्चुङडे लोलुकङा खोसाआ मोसाञा आनओ झारा खाबालुङडा कावाङसाङ मुवोङ।48मेन मो बोन्छोलोक याङसुमिआ अङनामसोङमि चो‌म्फि मचु लोनि कोङडा चामलोकप्ताकि 49आनओ यावा याङसुमिचिञा धातमा का सेतकाबाचि सुत्डा चासि नङ् दुङसि लुवालो 50मोको याङसुमिओ नामसोङमि मोसाआ यामित्या मानमुवाओ लेन् का मानमित्ताओ वाइदा ताबानवोङ। 51नङ खोसाआ मोसाञा दुनवात्वात् मेत्नि हेकवोङ का मोसाञा एङलामिओ हाकला पुवोङ। मोडा धिखापयु का कुङजोङ साङसु लिवोङ ।

25पौ दिलिसाओ डोयङला

1हान सारूङगाको हाङहोन पौ दिलिसा ओटनि ए, खोक्को आनओ आनओ ओपकि तारूकि साङकोमञा धितसि मलोन्ता । 2मोचि खपडा ङाकापाङ खारुमात का ङाकापाङ खारुमि मयाआङा । 3देनादि खारुमातचिआ ओपकि तारूकि हाङपाङसुत्डा आःवा ओलाक मान्खाट्। 4मेन खारुमिचिआ ओलाक आन्‌ओ ओपकि सुत्डा खुङचिडा आःवा मखाट्टा ।5मेन साङकोमआ चोमपि मुहिडा मोचि झारा इमासुकसिआ अमानरू मलिसा का मइमसा । 6खाखुतखपडा 'खाङानुम साङकोम ! खोचिञा घितमा बानानुम' लोवो डोसाङला बाना ।7मोबेन मोचि झारा दिलिसाचिआ पुलोन्ताकि आनआनओ ओपकि मछेन्ता । 8नङ खारुमातचिआ खरुमिचिञा मयिङा, “खानाचिओ आःवा आनकानचिञा छाङ दिच पुवानुम् देनालो आनकानओ ओपकि ना सेकसिलुवा ।“ 9मेन खारुमिचिआ उसओ लोवाकि लायङ मपुवा, “आनकान नङ् खानाचिञा ओको सायाथाक मान्नुङ माआङलो इन्लाओया खाराकि आनओ निकि खित्तानुम् ।“10मोकोचि खितसि खातहिडा साङकोम ताबाननिलेवा का छुमचुम लिवोचि मोचिसुत्डा सायाकाम्मुओ चाचायुडा हुड्डा मवाङा नङ लापतिखोम छेक्तानचिन। 11नेतलोक डाङका मोचि दिलिसाचि छाङ उसओ लोयाङसा मताबाना “हाएसिच्यो, हाएसिच्यो, आनकानञा होङनिपुवाने।“ 12मेन खोनिनआ लायङ पुवाकि मयिडा, “अडका खानाचिञा नुच्चुङ ङे लोलुकङा , अङका खानाचिञा सिननुङा ।“ 13मोसुन्दुम पोकरूङ युङानुम देनादि खानाचि मोको लेन् का मोको वाइदा सिन्ला अतोकनिन ।फेकसुपेतओ डोयङला

14देनादि ओको ना मोमना उससो ए. खोक्कोआ नियुङखा खातहिडा आनओ याङसुमिचिञा बुत्ताकि आनओ खाबालुङ मोकोचिञा पाङखुन मपुवा। 15नङ् खोसाआ उकताउकञा मोकोचिओ आनआनओ मिनमुरूङ खुवातनि अकपाङञा ङाफेकसुपेत हाउसोञा हवाफेकसुपेत का निपाङआ अकफेकसुपेत पुवाकि नियुडखालिप्पा मखारा । 16मोबेन ङाफेकसुपेत तोककाबाआ हालेङे खाराकि मोको इन्लामडा पाकदोनि फाननु ङा फेकसुपेत् तोक्लोक्ता ।17मुसाकिया ङे हवा फेकसुपेत तोकवोआ छाङ हाउसको हवा फेक्सुपेत तोकलोक्ता । 18मेन्, अक फेकसुपेत तोकवोआ ओलाक। खाराकि लुमडा धोकताकि आनओ नामसोङमिओ लुङ कुमनियुङसा।19बदधेका लेन नेतलोक मोचि याङसुमिचिओ नामसोङमि मता, का मोचिआ ओकोचिसुत्डा खिपमाला मलोक्ता। 20मोवाइदा ङा फेकसुपेत तोकवोआ हाउसो ङाफेक्सुपेत बाटनि बुसि बानाकि उसओ यिङा, खानानिन्‌आ अङकाञा ङाफेकसुपेत पाङपाकला पुवानिनओ याआङा। खाङाने, अङकाआ हाउसो ङाफेकसुपेत तोकलोक्ताओ याक्ङा । 21मोसाञा उनामसोङमिआ मयिडा, साएमुङ ! खान्नो का खाङखतमि खाङसुमि खानाआ उनछुपलो दुमडा खाङखत तखाडमेतु, हान अङका खानाञा उनभेप्लो दुमडा कावाङसाङ मुवोङा । खाना आनओ नामसोङमि सुत्डाङे वाया तए।22हवा फेकसुपेत तोककाबाआ छाङ ताकि यिङा, खानानिनआ हवा फेक सुपेत पुवाङनिनओ याआडा, खाङाने अङकाआ हाउसो हवा फेकसुपेत तोकलोक्ताओ याक्ङा । 23मोसाओ नामसोङमिआ मोसाञा मयिङा, साएमुङ ! खाननु का खाङखतमि खाङसुमि खानाआ ओन्तोम दुमडा खाङखत तखाडमेत्तु, हान अङका उनभेपलो दुमडा खानाञा कावाङसाङ मुवोङा। खाना छाङ आनओ नामसोङमिसुत्डा ङे वाया तए ।24मेन खोक्कोआ अक फेकसुपेत तोक्ताओ याआङा मोसाआ छाङ ताकि यिडा, “खानानिन छाकछोवा का हाङपाङआ मानलित्ताओ दुमओ हेकतावारि मुवो नङ् मानठाप्तुओ दुम कोपलाम मुवो लिमानु लोवो अङकाञा सिनला याआङा । 25अङका कुमाकारूङ का खाराकि खानानिनओ फेकसुपेत बाखाहुड्डा कुमनियुङसुङ। खानानिनओ आनओ फेकसुपेत लोक्ताने।26मोसाओ नामसोङमिआ मोसाञा लायङ पुवाकि लोवानिन”, बोन्छोलोक का सोकोते याङसुमि अङकाआ खाडडा मानतेमदोङ मोडा हेकसु मुङा नङ खाडा मानथापदोङ मोडा कोपङा यिङाकि खानाआ सिन्ताओ तयाआङा लो 27खानाआ अङलुङ बाटकाबाचिओया युङमा याक्याङा, का ताकि अङकाआ याफेकसुत्डा लाइला तोक्वो याआङाङ।28ओसुन्दुम मोसत्डाङका मोको फेकसुपेत ङाकक्तुकि खोक्कोसुत्डा पौफेकसुपेत् याआङ, मोसाञा पुवानुम। 29देनालो खोक्कोसुत्डा याआङ मोसाञा मिचि पुवोन का मोसासुत्डा सायाथाक्ला लिवोङ । मेन् खोक्कोसुत्डा मान्नुङ मोसासुत्डा लिसाओ छाङ मोडाङका ङाक्वोङ। 30नङ् मोको असाओ याङसुमिञा हुड्याओ मुक्छुलुम्‌डा केनिपुवानुम् मोडा धिखापयु का कुङजोङ साङसु लिवोङ।सान्नोसानओ लेन

31मेन मुनटोङ मनाओ सावाछा सारूङकेन्छाचिसुत्डा आनओ धिनुमसङडा बानुने मोबेन आनओ घिनुमसङ घिनारोम्खाडा युङवोङ। 32नङ खोसाओ बुसित झारा लुङवाङओ मनाचि झाराझुम मलिवोङ, का खाइसाकिया चानकाबाआ सामुवाञा छेङगारा डाङका छेन्याक, मुइसाकिया ङे खोसाआ मोकोचि अकञा हाउसोडाङका छेन्‌वोङ। 33नङ् खोसाआ सामुवाचिञा आनओ चुपचुलिप्पा, मेन छेङगाराचिञा बेङसुलिप्पा युङवोङ।34मोबेन हेनकोपहाङआ आनओ चुपचु छुकलिप्पाओचिञा लोवोङ बानानुम् अडङपापाओ सायिकसाङओ ए, खाक्को हाङहोन बुलुहुतओ मुलुमपुक डाङका खानाचिओ निकि छुमचुम मुवानचिनओ याआङ, मोको कोपरू मुवानुम। 35देनालो अङका साकारङाओ याआङाङ खानाचिआ अङकाञा चासि अपुवा । अङका वात्तिमताओ याआङाङ, खानाचिआ अडकाञा दुङसि अपुवा। अङका नियुङखामि याआङाङ, खानाचिआ अङकाञा खानाचिओया अखा‌ट्टा। 36अङका असकल याआडाङ, खानाचिआ अडकाञा अहुममेत्ता। तुककाबा याआङाङ खानाचिआ अङकाओ खाङओछुङ अमुवा। छेकखिम्‌डा याआडाङ, खानाचि अङकाओया अबाना।37मोबेनन सामयोकमिचिआ खोनिनञा उसओ लोयाङसा लायङ मपुवोङ, “हाएसि देम्खा आनकानकाआ खानानिनञा साकालुवानिनओ खाङोम, का खानाञा चासि पुइन् हे वात्तिम लुवानिनओ का खानानिनञा दुङसि पुइन? 38नङ् देम्खा आनकानआ खानानिनञा नियुङखामि टोकतोम, का खानानिनञा आनकानओया टारोम? हे असकलक् का हुममेत्तोम? 39का देमखा आन्‌कान् खानानिन तुककावा लिसाओ, हे छेक्खिमडा टोक्तोम् का खानानिनओया बान्इन्?” 40मोबेन हेनकोपहाङआ मोकोचिञा लायङ पुवाकि मलोवोङ, “अङका खानाचिञा नुच्चुङडे लोलुकङा , खानाचिआ मोचि अङकाओ निछाक्चिखपडा झारा चोङलो चुप्पो अक्पाङञा खाक्को मेत्लो अमुवा, मोको खानाचिआ अङकाञाङे अमुवा।“ 41मोको नेतलोक् खोचिआ बेङसुछुकलिप्पाओचिञा छाङ मयिङवोङ, “हेइ! यासानसाङच्चो सुलावा का मोसाओ याकेन्‌छाचिओ निकि छुम्चुम् मुवानचिनओ सान्लेप मिडा अङकाङका माङखा लिनिखारानुम। 42देनालो अङका साकारङाओ याआडाङ, खानाचिआ अङकाआ चासि अमानपु । अङका वात्तिमताओ याआडाङ खानाचिआ अङकाञा दुङसि अमानपु। 43अङका नियुडखामि याआङाङ, खानाचिआ अङकाञा हाङपाङओया अमानखाट । असकलक् याआडाङ का खानाचिआ अङकाञा अमानहुममेत, तुककाबा का छेकखिमडा याआङाङ का खानाचि अङकाञा खाङसि अमानता।44मेन्‌छाङ मोकोचिआ उसओ लोवाकि लायङ मपुवोङ, हाएसि देम्खा आनकान्आ खानानिनञा साकारङाओ हे वात्तिमताओ, नियुङखामि, हे असकलक् ,हे तुककाबा। हे छेकखिम्‌डा टोक्तोम् का खानाओ खाङओछुङ मुइमिन ? 45मोबेन खोचिआ मोकोचिञा उसओ यिङाकि लायङ मपुवोङ, “अङका खानाचिञा नुच्चुङ ङे लोलुकङा ओचि झारा चोङलो चुप्पोचिखपडा अक्पाङञा खाक्को मेत्लो अमानमु, मोको खानोचिआ अङकाञ अमानमु। 46मोबेन ओकोचि ओलाक सान्लेप बान्छुपडा मेन् सामयोकमिचि ओलाक सान्लेप अयामडा मखात्वोङ।“

26देकमिञा सेतवो रूङचाला

1मुनटोङ देकमिआ ओचि झारा दुम मुनिचियानिन मोबेन खोनिनआ आनओ खेनमाछाचिञा यिङानिन 2२ “खानाचिञा सिनला डे याआङ, हानओ हवालेन नेतृ‌लोक सेमलायोक साके, बान्, नङ् मनाओ सावाछा इलाकडा कुङसिञा पाङपाक्वोङ।3मोवाइदा बुलाम्बु बुबकाबाचि का हाङछामिओ खोकपासङ धियान कैयाफा लोवो यामुबुबमिओ बुक्‌लुङडा झाराझुम् मलिसा। 4नङ मोकोचिआ देकमिञा लुलेनदाङका लाप्ताकि सेरोम्ने लोनि यायोक मचुवा। 5मेन् मोकोचिआ मयिङा साकेओ वाइदा ना माआङ, माआङलो मनाचिडा डोरूङला लिवोङ।6येशू बेथानिडा शिमोन खुखेनमिओ खिमडा लिहिडा 7अकपाङ मारिछा सोवाङलुङओ अकटेट् खुङडा छुओ नामनुवा बाट्टु‌कि खोनिनओया बाना का खोनिन चासिञा युङहिडा खोसाआ मोको खोनिन्‌ओ साया डाङका लेन्ता। 8ओको टोकतुकि खेनमाचाचिञा माइसुङकारा, का मोकोचिआ मयिडा, “दिओ निकि उसओ मायाक्सा? 9देना ओको नामनुवा धिओलुङडा इन्सु मुवाकि छुयुकुप्पाचिञा पुमा रूवाङान”10मेन् देकमिआ ओको सिन्ताकि मोकोचिञा यिङानिन, “खानाचि ओको मेतनाछाञा देना छुयु अपु ? देनादि मोचिआ ना अङकालिपा अकटेट नुलोक ओक मुवाओ याआङ। 11देनादि छुयुकुप्पाचि ना खानाचि सुत्दा निम्माडे मलि । मेन अङका ना खानाचिसुत्डा निम्मा लिनुङा।12देनादि मोचिआ ओको नामनुवा अङकाओ साएमपोकडा लेन्ताकि अङकाओ सुवालोङ रिदुमओ निकि छुम्चुम् मुवाओ याआङ। 13अङका खानाचित्रा नुच्चुङ लोलुकङा, झारा बुलुहुतडा खाडा ओको नुसावानाम रूमरङ मुविन ओको मेत्नाछाआ खाक्को मुवा, मोसाओ रूडङमाला छाङ मोचिओ मुकसिन्‌ओ निकि मुवोन।14मोवाइदा हवापौखपडा अकपाङ यहुदा इस्करयोति लोवो बुलाम्बु बुबचिओया खारा 15का खोसाञा लोवा खानाचि अङकाञा दि पुमानु? अङका खोनिनञा खानानिनचिओ छुकडा पाकनिपुवोङा नङ मोकोचिआ मोसाञा रूपाओ सुकि दाङसा पुवो तोङलासि मचुवा । 16नङ् मोङे बाइदाङका मोसाआ खोनिनञा लाप्मे‌तनि पुवो सुकधिइ लामा।थेन्युवारि चाचायु

17हान बोपखामात पेम्पाकओ बुसिलेनडा खेनमाछाचिआ देकमिओया ताकि लोवा, “खानानिनओ राका दि याआङ, सेमलायोक साकेओ चाचायु चासिञ खानानि‌नओ निकि आनकान खाडा छुम्चुम् मुइनने ? 18खोनिन्आ यिङानिन, तालावाङडा क्योवा मनाओया खारानुम का मोसाञा लोवानुम, रूमु यिङमानु, अङकाओ मुयाक्ला चुकडा ताओ याआङ। अङका आन्ओ खेनमाछाचि सुत्दा खानाओया सेम्‌लायोक साके नुवानुतवोङा। 19“मोबेन देकमिआ मोकोचिञा खप्मेत्मा लिसाओ ओटनि खेनमाछाचिआ मचुवा का मोकोचिआ सेमलायोक साकेओ चाचायु छुम्चुम् मचुवा।20वावाङ लिहिडा खोनिन हवापौ खेनमाछाचि सुत्डा चाचायुडा युङानिनओ याआडा। 21नङ खोनिनआ चानियुङसाओ वाइदा खोनिनआ लोवानिन, अङका खानाचिञा नुच्युङडे लोलुकङा खानाचिखपडा अकपाडआ अङकाञा लुलेन्‌ अछाकछेनवोङ। 22मोबेन मोकोचि धिमिनराक लिसाकि उकताउकआ खोनिनञा मयिडा, हाएसि दि मोको अङका एव ?23मन्कि खोनिनआ यिङानिन खोक्कोआ अङकासुत्डा कानचुरोडा छुक लुप्ता मोसाआङे अङकाञा लुलेन् मुवोङ। 24मनाओ सावाच्छा ना नुच्चुडे खोनिनओ छाप्‌छोङडा छापतुइसा खात्। मेन नङफिसा मो मनाञा खोककोडाङका मनाओ सावाछा लाप्‌माछेक डोटवोङ। मोको मना ना मान्पुक्तानचिनओनिन् मोसाओ निकि नुलोक लिसाङा । 25मेन् खोनिनञा लाप्मेत्नि पुवो यहुदाआ सेना, रूमु दि अङका एव ? खोनिनआ मोसाआ यिङानिन्, खाना आमहाङपाङेआ तयिङा26मोबेन मोकोचिआ चानियुङसाओ वाइदा देकमिआ पेम्पाक बाट्टुकि सायोकदुम मुनि ओरानिन का खेन्‌माछाचिञा पुवाकि लोवानिन तारानुम, चासानुम, ओको अङकाओ साएम्‌पोक ए।“ 27मोबेन कानचुरो बाट्टुाकि आलाङने मुनि खोनिनआ मोकोचिञा उसओ यिङाकि पुवानिन, “खानाचि झाराआ ओडाङका दुङानुम् । 28देनालो ओको नुङवा सिस्वदुमओ अङकाओ हुवा ए, खाक्को बदधेकाओ निकि हआदोङओ अछुङमिनओ निकि पेत्तिन् । 29मेन अङका खानाचिञा लोलुकङा हे यालोकसिओ ओको सिवाडाङका अङका मोबेनतारि दुङवोनुडा, मुन्‌टोङतारि आनओ पापाओ हाङहोनडा खानाचिसुत्डा नुङवा मुनि दुङनुङा ।30मोनेतलोक अकटेट सुङमुसान मछाममुवा नेतलोक खोनिनचि जैतुन भुरूलिप्पा पुलोन्टाकि खारानिन। 31मोबेन देकमिआ मोकोचिञा लोवानिन, ओकोङे खाखुत् खानाचि अङकासुत्डा ह्रुकसाङ अलिवोङ, देनालो उसओ छापतानचिनओ याआङ, अङका चानकाबाञा याआपला चुवोङ का रुहुपओ सामुवाचि ओह्यातनि मोध्यातनि टुङत्तेम मलिवोङ। 32मेन् अङकाओ लाहङलेन लिसा नेत्लोक अङका खानाचि चोङलो बुसि गालिलडा खात्‌वोङा।33मोबेन पत्रुसआ खोनिनञा मयिडा, झारापाङ खानानिन सुत्डा ह्रुकसाङ लिसाछे अङका देम्खाछाङ ह्रुकसाङ लिवोनुङा । 34देकमिआ मोचिञा लोवानिन, अङका खानाञा नुच्चुङ लोलुकङा , ओकोङे खाखुत वापा ओक्मा बुसि खानाआ अङकाञा सुमसिदु बुङछुनला तमुवोङ। 35पत्रुसआ खोनिनञा मयिडा, अङकाआ खानानिन सुतडाङे सुमा डोटटालो मेन्छाङ अङका खानानिनञा बुङछुन्ला मुवोनुङा । निचि खेन्‌माछाचिआ छाङ मुइसाङे मयिङा ।देकमि गेतसमनिडा

36हाले देकमि गेतसमनि लोवो खामडा मोकोचि सुत्डा खारानिन का खेनमाछाचिञा यिङानिन, खानाचि ओडाङे युङानुम् अङका ओलाक दिच ह्यानि खाराकि सोमफोङला चुङा । 37नङ हाङपाङसुत्डा पत्रुस का जब्दिओ हवा सावाछाञा लोक्तुकि कोङराकसाङ का धिनुङचिमु लिसि लुवानिन् 38मोबेन खोनिनआ मोकोचिञा लोवानिन, अङहाडङमाङ सुवालोङथेन हेननाम कोङराकसाङ लिसाओ याआङ। खानाचि ओडा युङाकि अङकासुत्डा माइमसक युङानुम।39मोबेन खोनिन् दिच ह्यानि खाराकि बोमका डोरानिन का उसओ यिङाकि सोम्‌फोङला मुवानिन्, अङपापा लिमारूलो ओको कानचुरो अङकाङका यासोतनि खातने। मेनछाङ अङकाओ मिन्मासा ओटनि माआङ मेन खानानिन्‌ओ राका खुवातनि लिने। 40मन्कि खोनिन खेन्माछाचिओया ताकि मोकोचिञा इ‌म्नियुङसाओ धिरानिन का पत्रुसञा यिङानिन, दि खानाचि अङका सुतडा अक वाइदा छाङ पोकरुङ युङमा अमानरू? 41पोकरुङ युङानुम का सोमफोडला मुवानुम का सुकोडा मान्‌डोटदे। साकोङ ना नुच्चुङ ङे छुम्चुम् याआङ मेन् साएम्‌पोक रूपरू याआङ।42नङ लादेङ हवासिदु खाराकि खोनिनआ उसओ यिङाकि सोमफोडला मुवानिन, अङयापा अङकाआ ओको मानदुङइनलोक खाछित्सि रूनिन लो खानानिनओ राका ङे लाटला लिने। 43नङ खोनिन ताकि मोकोचिञा इमनि युङसाओ ङे धिरानिन देनादि मोकोचिओ अमुक माइम्साओ मयाआङा। 44मोबेन खोनिन्आ मोकोचिञा लादेङ छिरानिन का खाराकि लादेङ ओकोङे दुमचि यिङाकि सुमसिदु सोमफोङला मुवानिन।45मोवाइदा खोनिन् खेन्‌माछाचिओया ताकि मोकोचिआ यिङानिन, हान इमसानुम, का नान्तानुम खाङानुम वाड्दा चुकडा ताबाननिलेवा । मनाओ सावाछा हुमुकमिओ छुकडा लापमाछेक डोट्टाओ याआङ। 46पुलोन्टानुम खारइनने। खाङानुम अङकाञा लापमाछेक मुवो चुकडाङे याआङ ।येशुओ लाप्पाछेक

47खोनिन चेप्याडसा लिमानुवाडा, खाङानुम, हवापौखप्‌ओ अकपाङ तामिनतुप यहुदा का मोसाओ अकनिनडा बुलाम्बु बुबमिचि का हाडछामिओ टोप्पाङ धियानचिओ अकटेट् टोप्पो मुक्ला बान्छोन का तोम्‌फुक् बाटुकि मबाना । 48खोनिनञा लापमेत्काबाआ अकटेट् उसओ सिन्छुङ मोकोचिञा पुवाओ याआडा हे खोक्कोञा अङका चुपवोङा मोचि ङे मए, मोचिञाङे लाप्तानुम् ।49मोसाआ चकनिङे देकमिओया ताकि यिङा रूमु सायालोङ, का खोनिनञा चुप्ता। 50देकमिआ मोसाञा यिङानिन खाना खाक्को चुसि बानाओ तयाआङ मोको मुनि लेवानुम। हाले मोकोचिआ चुकडा ताकि देकमिञा छुक पाक्ता का खोनिनञा मलाप्ता।51देकमिओ अकनिनडा लिवोचिखपडा अकपाङआ छुकफेयाकि आनओ बान्छोन लात्तु का बुलाम्बु बुबमिओ सुडसेमुञा धेराकि मोसाओ नाबाक हेकनिपुवा। 52हाले देकमिआ मोचिञा यिङानिन आमनो बान्छोन लादेङ बान्छोसिपडा सुक्तानुम देनालो बान्छोन याङकामिचि झारापाङ बान्छोनआ ङे युन्ला मलिवोङ। 53खानाचि दि तचामप्लुक, दि अङका अङपापाञा ताछुक्फेङमा रूनुङा ? का दि खोनिन्आ अङकाञा हवापौ मुक्तला चोङलो बद्धे याकेन्छाचि हान्दे छुतनिपुमा नुनिन् का ? 54लिमाडोट लोनि छापतानचियाओ इयडवानओ इदुम खाइसाकिया लाटला मानलिसाकि युङमा रू?55मोवाइदाङे देकमिआ मुकलाचिया लोवानिन, दि खानाचि ङापकाबाओ उसादाकडा मता इसा मुनि अङकाञा लापसि बान्छोन् तोमफुकचि बाटटुकि लोननि अता ? अङका लेन्‌ओलेन् माङखिम्‌डा चिन्‌लुवाकि युङाङाङ का खानाचिआ अङकाञा अमानलाप। 56मेन यामाङचिओ इयङवानचि लाटला लिने लोनि ओचि झारा लिमा ताओ ए । मोबेन झारा खेन्‌माछाचि खोनिनञा छिरूकि मफुङसा ।धियान बुबमिओ बुसित देकमि

57देकमिञा लापकामिचिआ खोनिनञ धियान बुबमि कैयाफाओया मखाट्टा । मोडा यडवानमिचि का पासङ बुलाम्बुचि झाराझुम लिसाओ मयाआङा। 58मेन् पत्रुस माङखाङका ङे धियान बुबमिओ बुकलुङ तारि खोनिनओ देङसि देङसि मखारा का हुड्डा वाङाकि दुमखुङ खाङसिञा हुङकाबाचि सुत्डा मयुङा ।59मोबेन धियान बुबमिचि का झारा धियायोकआ देकमिञा सेतसिओ निकि खोनिन्ओ उसादाकडा सोज्जे सिन्‌लेखा मलामा 60का बदधेका सोज्ने सिनलेमुचि मता । मेन्छाङ मोकोचिआ सिन्लेखा ममान्तोक मेन थेनयुडा हवापाङ बुसि मता 61का मलोवा,' ओको मनाआ अङका निनाममुओ माङखिम् ओतसि का सुमका लेनडा मेत्मारूङा' लोवाङा ।62मोबेन धियान बुबमिआ ठान्ठुक लिसाकि खोनिनञा मयिडा, 'दि खाना दिच्छाङ लायङ तमान्पु ? ओचि सिन्लेमुचिआ आमनो उसादाकडा पुवाओ सिन्लेखा दि ए ? 63मेन् देकमि वाइःया युङानिन नङ् धियान बुबमिआ खोनिनञा मयिङा, अङका अहङसाङ निनाममाओ नुङडा खानाञा लोडा, आनकानञा लोए, खाना निनाम्‌मुओ सावाछा निनामछेन तए हे तमाआङ ? 64देकमिआ मोचिञा लोवानिन, खानानिनआ ङे लोनि लेवानिन । मेनछाङ अङका खानानिनचिञा लोलुकङा , हानङक्यातनि खानानिनचिआ मनाओ सावाछाञा साएराङओ चुप्चुछुकलिप्पा युङाओ का नामकुदुओ योवारिडा बाननियुङसाओ टोक्मा लिवोङ।65मोबेन धियान बुबमिआ आनओ टिट उसओ यिङाकि मकेरा ,'ओकोआ ना निनामअतनुङ चुनियुङसाओ याआङ, आनकानञा हान हाउसो सिन्‌लेखाओ दि चाखाम डोट्टा कि ? खाङानुम, हान खानाचिआ ङे निनामुतनुङ एननि अलेवा । 66खानाचिओ दि दुमखुङ याआङ ? मोकोचिआ लायङ पुवाकि मयिडा, ओको सुमेकसनओ मुरू याआङ।67मोबेन मोकोचिआ खोनिनओ डोडा थेत्ताकि खोनिन्‌ञा मपुम्ता नङ् साङ साङआ उसओ यिङयाङसा छुकफेक्लाआ मधात्तु 68हेइ! निनामछेन हान मायङछाम्सु लोए, खानाञा धातवो साङ ए?पत्रुसओ बुङछुनला

69पत्रुस लो हुड्या बुकलुङडा युङनियुङसाओ आआङा। नङ् अकपाङ सुडसेममाआ मोचिओया बानाकि उसओ यिङा, खाना छाङ गालिलओ देकमि सुत्डाङे तयाआङा ? 70मेन् मोचिआ खोकोचि झाराओ बुसित बुङछुनला मुवाकि मयिडा, खाना दि यिङ, अङका लेनुङा ।71नङ मोचि हुइया छानबाकडा लोन्टा नेत्लोक हाउसोआ मोचिञा टोक्तु का मोडा मलिसाओचिञा यिङा, मोचि मना छाङ देकमि नासरिसुत्डाङे मयाआङा। 72नङ लादेङ मोचिआ सिस्वदुम चोकि बुङछुनला मचुवा अङका मोचि मनाञा सिन्नुङा ।73दिच वाइदा नेत्‌लोक मोडा युङसाओचिआ छाङ चुकडा ताकि पत्रुसञा मयिडा, नुच्चुङ खाना छाङ मोकोचिखपडाओ तए, देनादि आम्नो दुमआङे खानाञा दुम्‌खाङमुलुक। 74हाले मोचिआ नङफिसा मुयाङसा उसओ यिङाकि सिस्वदुम चासिलुवा, अङका मोचि मनाञा सिन्नुङा। नङ मोबेन्‌डा ङे वापा ओक्ता। 75हान वापा ओक्माबुसि खानाआ सुमसिदु बुङछुन्‌ला तमुवाङवोङ, लोवो देकमिआ लोवानिनओ दुम पत्रुसआ मित्ता । नङ् मोचि हुझ्या खाराकि परू-परू मखावा ।

27पिलातसओ बुसित देकमि

1वायाङ लिसा, झारा बुलाम्बु बुबमिचि का हाङछामिओ पासुङ बुलाम्बुचिआ देकमिओ उसादाकडा खोनिनञा सेतसि हाङपोहाङडा यायोक मचुवा। 2मन्कि मोकोचिआ खोनिनञा छुम्साकि मखा‌ट्टा, का पिलातस् धिखारूखाहाङछाओया पाङपाकनि मपुवा।3हाले खोनिनञा कक्मेत्काबा यहुदाआ खोनिनदु बानछुपइङवा लिसाओ टोकताकि लाछुङमिन मुवाकि बुलाम्बु बुबमिचि का पासङ बुलाम्बुचिञा मोको रूपाओ सुकि दाङसा लाइला चुमा बाटटा । 4का यिङा, 'अङकाआ खायोकमात मनाञा लुलेन् पुवाकि सुवालोङडा छोङयो हुमुक्वा मुवाओ याक्ङा ।' मेन मोकोचिआ मलोवा 'आनकानञा दि? खाना आम्हाङपाङे लेसानुम् ।' 5मोबेन मोचि रूपाओ दाङसाचि माङखिमडा केसाकि मोको खारालेवा का खाराकि लाकनि सुवा ।6मन्कि बुलाम्बु बुबमिचिआ मोचि रूपाओ दाडसाचि लोक्ताकि मयिङा वाचोङ खाबाखाडा ओचि मोममा नुलोक मान्नुङ, देनादि ओको हुवाओ सोङखित ए । 7ओकोचिआ हाङपपहाङडा यायोक मुवाकि मोचि फेक्आ नियुङखामिचि खुमसिञा एप्‌माखाओ निकि खामडुब्काओ थाम्पुक मखित्ता । 8ओसुन्दुम मोको थाम्पुक हान्देओ लेन्तारि छाङ हुवाओ थाम्पुक लोविन।9मोबेन यर्मियाह यामाङ दाङका उसओ लोनि चेवानचिनओ दुम लाटला लिसा,' मोको ओलुङ खाक्को खोनिनदु इस्राएलओ आङखेप्‌आ याङलुङ पाकताओ मयाआडा, मोको ङे ओलुङ रूपाओ सुकि दाङसा मोकोचिआ मलोकता 10का खाम्‌डोब्काओ थाम्पुकओ निकि हाएसिआ अङकाज मखुपमेत्तानिन ओन्सामि मोकोचिआ मपुवा।11हान देकमि धिखारूखाहाडछाओ बुसि एवानिन का धिखारूखाहाङछामिआ खोनिनधानि उसओ यिङाकि मसेना, दि खाना यहुदिचिओ हाङ तए ? देकमिआ लोवानिन, खानानिन ङे लोमा नु, 12मन्कि मुनटोङ बुलाम्बु बुबमिचि का पासङ बुलाम्लुचिआ खोनिनञा खायोकपाक्ता मोबेन खोनिनआ दिचछाङ लायङ पुमा मानलि। 13मोबेन पिलातसआ खोनिनजा मयिङा, आमनो यङछितलाडा मोकोचिआ देम बदघे दुमचिओ सिन्लेखा मपुयाङ, दि खाना तएननिन? 14मेन खोनिनआ मोचिञा अकदुमओ छाङ लायङ पुमा मानलि, उन्तिनका तारि हे धिखारूखाहाङछामि नाकाक् मडोट्टा। ।15मोबेन साकेओ वाइदा मुकलाओ निकि मोकोचिआ मिनमासा मुवाओ अकपाङ छेकमि धिखारूखाहाङछाआ छित्‌वो चुवाओ याआङा । 16नङ् मोवाइदा बरब्बा नुङ लिसाओ मोकोचिओ अकपाङ उतरूङामि छेकमि याआङा।17ओसुन्दुम मोकोचि झाराझुम लिहिडा पिलातसआ मोकोचिञा मयिङा , खानाचि दि अदोत् अङका खानाचिओ निकि साङञा छितनि पुम्? बरब्बा हे निनामछेन लोवो देकमिञा ? 18देनालो मोकोचिआ खोनिनञा नुङछिनआ ङे पाङपाकनि पुवाओ मए लोनि सिन्ला तोक्तुओ मयाआझ। 19मोवाइदा सान्नोसान युङखाडा युङनि युङसाओ वाइदा मोचिओ तायामाआ उसओ लोनि मछुत्ता, मोको सामयोकमि मनाञा दिच छाङ मान्‌मुवाने, देनादि आई सेन्मिडा मोचिओ सुन्दुमआ अङकाआ बदधेका छुयु तोक्तुओ याकङा ।20मोबेन बुलामबु बुबमिचि का पासङ बुलाम्बुचिआ मनाचिञा बरब्बाओ निकि ताछुकफेङ मुमा, का देकमिञा युन्ला चुमा लोनि चोङमेत्ता। 21मेन घिखारूखाहाङछामिआ मोकोचिञा मयिङा, ओचि हवापाङखपडा खाउ ओलाकञा अङका खानाचिओ निकि छि‌तनिपुम लोवो खानाचि मिनमासा अमु ? मोकोचिआ मयिङा बरब्बाञा । 22पिलातसआ मोकोचिञा मयिङा, मुइसालो निनामछेन लोवो देकमिञा ओलाक अङका दि मुम ? मोकोचि झाराआ मयिङा मोको ना इलाकडा लाकतिन्‌ने ।23मेन मोचिआ मयिङा, देना ? मोचिआ दि उवाक मुवाओ मयाआङ ? मेन् मोकोचि सोताकारि उसओ यिङयाङसा मपारा ", मोको इलाकडा लाकतिन्‌ने ।" 24मेन दिच सुमतुम मान्लुनि डोरुङला पोनमा लुवाओ टोक्तुकि पिलातसआ चाःवा बाटटाकि मुकलाओ बुसित आनओ छुक वासुवाकि लोवा, खानाचिआ ङे लेसानुम अङका ओको सामयोकमि मनाओ हुवाडाङका खायोकमात याकङा,25नङ झारा मनाचिआ लायङ पुवाकि मयिङा, खोसाओ हुवा आनकानक नङ आनकानओ आडखेपचिधानि डोटने। 26मोको नेतलोक खोचिआ मोकोचिओ निकि बरब्बाञा छितनि मपुवा। मेन देकमिञा रमफकआ घात्ताकि इलाकडा ला‌कमाञा पाङपाकनि मपुवा।देकमि इलाकडा लाकतानचिनओ

27मोबेन टोप्पो हाङछामिओ टाङकारूकचिआ देकमिञा हाङखिम्‌डा खाटटुकि झाराङे मुक्तला कोप्लाम मचुवा। 28नङ् मोकोचिआ खोनिनओ टिट्खान होङताकि खोनिनञा हालचुकवा सङनान हुम्मेत्नि मपुवा। 29नङ् मोकोचिआ सेन्मिओ डोलोकुम मेत्ताकि खोनिनओ सायाडा हुम्मेतनि मपुवा का खोनिन्‌ओ चुप्चुछुकडा दङ युङनि मपुवा, का खोनिन्‌ओ बुसित लाङतुमफु नेपताकि खोनिनञा उसओ यिङयाङसा मखेङता, “यहुदिचिओ हेनकोपहाङ सायालोङ।“30मोको नेत्लोक मोकोचिआ खोनिनञा मधेत्ता नेत्लोक मोको दङ तारूकि खोनिन्‌ओ टाङडा मधात्ता। 31नङ मुनटोङ मोकोचिआ चुतनिचिया मोबेन मोको टिटखान् होङनि मपुवा का खोनिनओ चिटिटखान हुममेत्ताकि खोनिनञा इलाकडा लाकसि मखाट्टा।32मन्कि खातदाखात्याङसा मोकोचिआ शिमोन नुङ लिसाओ साइरेनिओ अकपाङ मनाञा मधिरू का मोकोचिआ मोसाञा इलाक खुन्ताकि खाटसिञा राकामालला मचुवा। 33नङ मुनटोङ मोकोचि गलगथा लोवो खामडा मताबाना, खाक्कोञा खारूखोकवा खाम मलोलुक् 34मोबेन मोकोचिञा खोनिन्आ नाङलेवा होन्ताओ हेङमावा दुङसि मपुवा मेन खोनिन्आ छेम्साकि मोको दुङसि राका मुमा मा‌न्लि ।35नङ मोकोचिआ खोनिनञा इलाकडा मलाक्ता नेतलोक छाप्‌लाद पाकताकि खोनिनओ सङना‌नचि हाङपोहाङडा महासा । 36नङ मोडा युङाकि मोकोचिआ खोनिनञा खाचोपला मपुवा । 37नङ "ओचि यहुदिचिओ हेनकोपहाङ मए", लोवो छापताचिन्‌ओ खोनिनओ खायोकछापला मोकोचिआ खोनिन्ओ सायाडाङका धान्नि खे‌पनि मपुवा ।38खोनिन सुत्डाङे हवापाङ ङापकाबाचि इलाकडा लाकतानचिन्‌ओ मयाआडा, अक्पाङ खोनिनओ चुपचुछुकलिप्पा का हाउसो बेङसुछुकलिप्पा । 39नङ मोडाङका तामिल का खा‌तकामिआ आनओ टाङ ङाङताकि खोनिनञा मिनअत मचुवा, 40का मयिडा, 'हेइ!.माङखिम ओतमि का सुमकालेनडा मेतकामि , हाङपाङञा डेक्ते, नङ् खाना निनाममुओ सावाछा तए लो इलाक डाङका धासाकि बाने ।'41मुइसाकिया बुलाम्बु बुबमिचिआ छाङ, यडवानमि का पासङ बुलाम्बुचिओ अकनिन्‌ङे स्यावारि चुवाकि मयिङा, 42'ओसाआ निचिञा ना डेक्ता मेन उहाङपाङञा ओलाक डेकमारूनिन् । ओको इस्राएलओ हेनकोपहाङ ए लो हान् इलाक डाङका धासाकि बाने, का आन्‌कान् ओकोञा मक्तुम् मुउमने ।43मोसाआ निनाममुधानि मक्तुम युङलुक खोनालो खोनिन्‌आ ओकोञा राकामुमा नु लो खोनिनआ ओसाञा हान्दे सेम्‌माला पुने, देनादि ओसाआ अङका निनाममुओ सावाछा एव लोनि लोवाङ।' 44मन्कि खोनिनसुत्डा इलाकडा अकनिनङे लाकवोन मोचि ङापकाबाचिआ छाङ खोनिनञा ओकोङे माइओ इदुम मलुवा।देकमिओ सुवालोङ

45मोबेन खोलेन्खप् डाङका सुमसि सुसाङमुतुमतारि सिङवाङडा खाडानुछे मुकछुलुम् लिसा । 46नङ् सुमसि सुसाङमुतुमलिपा देकमि उसओ यिङाकि धिडोसाङलाआ पारानिन, "एलि एलि, लामा सबखथनि? "तामिन्तुप अङकाओ निनाममु, अङकाओ निनाम्मु खानानिनआ देना छिराङनिन ? 47मोडा एवाओखपडा खाउङेआ ओको एनाकि मयिङा, ओको मनाआ एलियाञा बुत्याङसा याआङ।48नङ मोकोचिखपडा अकपाङआ चकनि ल्होतनि खाराकि अक्टेट् वाफपसा लोकनि सुनहेङवाआ मोको ‘भेपताकि दङडा युङनि खोनिनञा दुङसि मपुवा। 49मेन दक्या‌कआ मयिडा, खाङोमने ना, एलिया ओचिञा डेकसि मबानहिडा याछ हे ? 50मोबेन देकमि लादेङ घिसाङलावाआ पारानिन का हाङमाङ छिरानिन।51खाङानुम, माङखिमओ टिछेकवा चोमडाङका थन्तारि पेरा, का लुटलि खारा, का धिलुङखाचि मपेरा । 52नङ एपमाचि महोक्तानचिन का इमनिचियाओ वाचोङ सेङहाङछाचिओ बदघेका सुपोकवाचिओ लाहङलेन लिसा। 53का खोनिनचिओ लाहङलेन मलिसा नेत्‌लोक मोकोचि सेचिनखुमचिङका लोन्ताकि वाचोङ तालावाङडा मवाङा का बदधेकाओया दातलुवा ।54मेन् मुन्टोङ खारातटाडमि का मोचिसुत्डा देकमिञा हुङकावाचिआ लुटलि का मोडा लिसाओ मुवाइमु मटोक्ता मन्कि धिकुमाकाराकि उसओ मयिडा,' नुच्युङ डे ओचि निनाममुओ सावाछा मयाछा।' 55हान मोडा गालिलडाङका देकमिओ रोपधामनुखाङ मुयाङसा खोनिनओ देङसि देङसि खातकामि बदधेका मारिछाचि मयाआङा । खोक्कोआ माङखा डाङका खाङनियुङसाओ मयाआङा । 56ओकोचिखपडा मरियम मग्दालिनि, नङ याकुब का योसेओ मामा मरियम, का जब्दिओ सावाछाचिओ आमा मयाआङा ।57हान नामपुक ता नेतलोक अरिमथियाओ युसुफ नुङ लिसाओ अकपाङ लुङलि मना मता, खोक्को उहाङपाङ छाङ देकमिओ खेनमाछा मयाआङा । 58मोचिआ पिलातसओया खाराकि देकमिओ सुपोकवाओ निकि ताछुकफेङला मचुवा । मोबेन पिलातसआ मोको पुवो इङइवा मचुवा ।59मन्कि युसुफआ सुपोकवा बाटटाकि ओसाञा सेङवा बाङगासि टिटआ मबोम्सा । 60नङ आन्‌ओ सुचिनखुमडा मयुङसा, खाक्को मोचिआ धिलुङखा पोन्तुकि मेत्ताओ मयाआडा, का एपमाओ लापतिखोमडा अकटेट टोप्पो लुङटाक सोराकि मोचि मखारा। 61नङ मोडा एपमाओ बुसित मरियम मग्दालिनि का मोको हाउसो मरियम छाङ युङनियुङसाओ मयाआङा ।62हान माङकोलेनदु , मो छुम्‌चुम्‌ओ लेन्‌ओ हवासि लेन् ए, बुलाम्बु बुक्काबाचि का फरिसिचि पिलातसओया झाराझुम मलिसा, 63का मयिडा, रूवामि आन्‌कान् मुकसिन याआङ हे मोको मुप्‌काबाआ मोको अहङसक युङहिडा सुमकालेन् नेत्लोक अङका लादेङ खोङवोङा यिङाओ याआङा । 64ओसुन्दुम मोको सुचिनखुम सुमकालेन तारि रातकोपनि युङसिञा इङइवा मुवाने, माआङलो मोसाओ खेन्‌माछाचिआ ताकि मोसाञा खुसाकि मखाट्‌वोङ का 'मोको ना सुवाओ डाङका खोङता' यिङाकि मनाचिञा मलोवोङ का मोको देङसिओ अतमु बुसिओ चोङलो धिउवाक लिवोङ।65पिलातसआ मयिङा ' खानाचिओ खाचोप्ला मयाआङ, खारानुम खानाचिआ मरुवा तारि रातकोपसाङ युङसानुम। ' 66मन्कि मोकोचिआ खाराकि लुङटाकडा सिन्छुङ छापताकि खाचोपवा युङसाकि सुचिनखुम रातकोपसाङ मयुङसा ।

28देकमिओ लाहङलेन

1हान सावाएमलेनओ थेन्युडा एखपओ बुसि लेन् ,ओङसा लिहिडा मरियम मग्दालिनि का हाउसो मरियम सुचिन्खुम खाङसि मता। 2मन्कि खाङानुम ,धिलुटलि खारा, देनादि धिवाङ हाएसिओ अक्टेट याकेन्छा सारूडगाङका ह्युनि मधासा, का ताकि लुङटाक सोत्ताकि मोधानि मयुङा।3मोसाओ ङालुङ यानचुरि इसा, का मोचिओ सङनान् नाङइसा ओमचुक याआङा। 4नङ मोचिओ कुमाआ मोचि हुङकाबाचि धुन्धुनि मधुन्ता, का सुवा इसा मलिसा।5मेन् सारूङकेन्छाआ मोचि मारिछाञाञा मयिङा , 'खानाचि मानकुमाकात्दानुम ,देनालो अङकाञा सिनला याआङ हे खानाचि इलाकडा लाक्‌ताननिनओ देकमिञा अलाम्याङ। 6खोनिन् ओडा लिमा नुनिन् देनादि खोनिनआ लोवानिन ओटनि खोनिनओ लाहङलेन लिसाओ याआङ । बानानुम, हाएसि फेयानिनओ खाम् खाङानुम् । 7हान् चकनि खाराकि खोनिनओ खेन्‌माछाचिञा यडखान पुवानुम, खोनिनओ लाहङलेन लिसाओ याआङ, का खाङानुम खोनिन खानाचि चोङलो बुसि गालिलडा खात्मानु, मोडा खानाचिआ खोनिनञा अटोक्वोङ। खाङानुम अङकाआ खानाचिञा लोवाओ याक्ङा ओनेउ ।'8मन्कि मोकोचि कुमा का घिसावालेत सुत्डा हालेङे एपमाखाडाङका लोन्ताकि मखारा, का खोनिनओ खेनमाछाचिञा यङखान पुसिञा मलोरा। 9मन्कि खाङानुम, येशुआ मोकोचिञा धिराकि लोवानिन, 'नुसानने।' नङ मोकोचिआ चुकडा ताकि खोनिन्‌ओ लाङ लाप्तकि खोनिनञा सायालोङ मचुवा। 10मोबेन देकमिआ मोकोचिञा लोवानिन, 'मानकुमाकात्दानुम, खारानुम् अङनिछाचिञा गालिलदा खातसिञा लोनिपुवानुम् का मोडा मोकोचिआ अङकाञा मटोकवोङ ' ।11नङ मुन्टोङ मोकोचि खात्याङसा याआङा, खाङानुम् खाचोपवाखप्‌ओ खाउ खाउडे तालावाङडा ताकि बुलाम्बु बुबमिचिञा मोडा लिसाओ मुवाइमु लोनि मपुवा। 12नङ् मुन्टोङ मोकोचि पासङ बुलाम्बु सुत्डा झाराझुम मलिसा, मोबेन टाङकारूकचिञा उसओ यिङाकि बदधेका फेक्वा मपुवा, 13'खानाचिआ लोमा, हे आनकान् इम्साओ वाइदा मोसाओ खेन्‌माचाचिआ ताकि मोसाञ खुसाकि मखाट्टुयाछा।14नङ खाटनिङे धिखारूखाहाङछामिओ नाबाकडा ओक दुम तालो आन्‌कान् खोनिनञा नुवानुत्ताकि खानाचिञा रातनि पुउमने '। 15हाले मोकोचिआ मोको फेकवा ताराकि मचिनलुवा ओटनि मचुवा का यहुदिचिडा आइओ लेन्तारि ओको ङे दुम फेयाओ याआङ, ओको ङे डोवाङदुम याङतुओ याआङ।16मेन अक पौङे खेन्माछाचि गालिलडा देकमिआ मोकोचिञा खप्मेत्तुओ भुरूडा मखारा। 17नङ् मोकोचिआ खोनिनञा टोकताकि सायालोङ मचुवा, मेन् साङआ ना मिन्छेन् मचुवा।18मन्कि मोकोचिओया बानाकि देकमि मोकोचिसुत्डा उसओ यिङयाङसा चेवानिन, 'सारूङगा का हेन्‌खामाडा झारा कोपरू अङकाञा पुवानचिनओ याआङ। 19ओसुन्दुम खाराकि झारा लुङवाङओ रावाचिञा खेन्‌माछा मेत्तानुम्, का पापा, सावाछा नङ् वाचोङ साकोङओ नुङडा हङसानवा पुवानुम।20खाक्को खाक्को अङकाआ खानाचिञा इङइवा मुउङ, मोकोचिञा मोचि झारा मुसिञा चिन्लुवानुम्। का खाङानुम्, अङका झारालेन् ज्यो बुलुहुत्‌ओ थेन्यु तारो खानाचिओ ढायुकडा याक्याङा । '